
De la metafizica anticilor pînă la filozofia artei şi a 
limbajului secolului al XX-lea, reflecţia asupra mesajului muzicii, 
asupra esenței ideatice a celei mai elevate lucrări a spiritului — ce se 
edifică pe atît de efemerul şi, totuşi, atît de trainicul flux sonor — 
reprezintă o preocupare fundamentală, un gînd pasibil de 
permanente îmbogăţiri hermeneutice. Este ceea ce defineşte şi 
volumul "Omul în fața muzicii”. 

Generos şi adînc sugestiv titlu, în inspirata formulare a 
autorului recunoaştem un adevăr major: acela că muzica (de la gr. 
mousik€) înseamnă "armonie şi ordine”, înseamnă "logos" şi, mai 
departe, "cosmos", cu muzica ne găsim în faţa "umanului", în ceea 
ce are ca pură inteligibilitate, în ordinea "'creaţiei-ființării” cu 
gravitatea, cu misterul, cu bucuria de "a fi” şi de "a dăinui”. Căci, 
"cel ce va afla taina muzicii, va afla, totodată, şi taina omului", 
observă Ion Gagim. 

Rezultat al unei cercetări mai ample asupra fenomenului 
muzical, angajînd o perspectivă pluridisciplinară — cu repere în 
psihologie, filozofie, istoria muzicii, pedagogie, literatură, — cartea 
de faţă se constituie într-un veritabil demers propedeutic, dar şi înalt 
edificator, pentru cei iniţiaţi, întru valenţele extraordinare ale artei 
sunetelor în orizont cognitiv-comprehensiv-interpretativ, plenar 
formativ pentru personalitatea omului. 

Mergînd de la provocările interogativului "De ce omul are 
nevoie de muzică?", discursul se dezvoltă, prin semnificative 
cugetări privind "Filozoful şi muzica", pînă la expunerea unei 
metode: "arta de a asculta şi înțelege muzica", pînă la insistența, cu 
sensibilitate însă, asupra "tăcerii" în care ascultarea muzicii trebuie 
învăluită. 

Prin ideea conducătoare şi concepția de ansamblu în termenii 
unei filozofii a artei sunetelor, lucrarea universitarului Ion Gagim 
"Omul în faţa muzicii” stă mărturie pentru inepuizabilele deschideri 
într-un tărîm care, cu cît va fi apropiat de un public tot mai numeros, 
cu atît va putea lăsa benefica pecete întru umanizare, întru 
desăvârşire, întru ceea ce încă Platon sublinia în "Republica" sa: 
această practică artistică "deţine puterea şi capacitatea de a înălța 
partea cea mai bună a sufletului către contemplarea supremului Bine 
din cele-ce-sînt". 


T 

Prof. univ. dr. Carmen Cozma, 
Facultatea de Filozofie, 
Universitatea "Al.I. Cuza", Iaşi. 


CUVÎNT ÎNAINTE 


Muzica şi Omul. Omul şi Muzica. Un Tot de nedespărțit, fără 
început şi fără sfîrşit. Sau — două enigme, care nasc, prin întîlnirea 
lor, enigma enigmelor! Muzica o creează omul ca, după aceea, el 
însuşi să rămînă mic şi neputincios în fața ei. De ce se întîmplă aşa? 
Care-i cauza? Oare omul creează muzica? Sau ea izvorăşte, fără ca 
să-l întrebe, din adincurile interioare ale omului, acestuia 
nerămînîndu-i decît doar s-o primească fără putere de împotrivire şi 
s-o înregistreze? Adică: muzica aparține omului sau omul aparține 
muzicii? Întrebările nu sînt retorice. Ele apar tot mai insistent atunci 
cînd încerci să afli cu adevărat ce este această artă. În afara 
raportului muzicii cu fiinţa umană, nu poţi obține acest lucru. Pe de 
altă parte însă, nu poţi cunoaşte pînă la capăt omul, dacă nu-l întrebi 
de ce cîntă. Cel ce va afla taina muzicii, va afla, totodată, şi taina 
omului. Pentru că muzica este continuarea omului. 

Volumul în cauză conţine un număr de studii născute din 
ispita de a formula, fie şi cu o mare doză de aproximaţie, răspunsuri 
la întrebări de genul celor de mai sus. Unele din aceste materiale au 
fost deja publicate, altele erau pregătite pentru a fi publicate. 
Considerînd că subiectul ar putea deveni mai întregit, am inserat şi 
conținutul a două activități practice, care se află pe aceeaşi undă 
conceptuală: ciclul de emisiuni radiofonice "Taina muzicii” şi 
workshop-ul "Arta audiţiei muzicale”. 

Materialele sînt rezultatul unor reflecţii din ultimii doi ani şi 
jumătate, din momentul cînd, în 1997, soarta i-a făcut subsemnatului 
un dar fără preţ — întîlnirea cu George Bălan, "Musicosophia" căruia 
a dat un viu imbold căutărilor profesionale şi, mai larg, celor 
spirituale. Ceea ce urmează este conceput şi realizat în spiritul 
acestei gîndiri. 

Dăm, ca anexă, lista lucrărilor muzicale audiate în cadrul 
activităţilor practice, precum şi o scurtă listă bibliografică, din care 
cititorul s-ar putea documenta mai substanţial în problemă” . 


Ion Gagim, 
doctor în pedagogie, 
profesor 
Bălţi, iunie 2000 


) Deoarece textele au fost concepute ]i scrise independent unul 
de altul - dar care au urmlrit, @n fond, aceea]i idee - @n ele s-au 
strecurat anumite repetiri ale unor teze, pozilii care, sper[m, nu vor 
deranja mult cititorul. 

DE CE OMUL ARE NEVOIE DE MUZICĂ? 
"De n-am fi avut suflet, 
ni l-ar fi creat muzica" 
(Emil Cioran) 


În esenţa sa profundă, muzica este fenomen interior-sufletesc, 
psihologic. Şi, după aceea, fapt muzical, artistic, estetic. Ea nu este 
dată pentru a fi cîntată, ea este dată pentru a fi trăită. Însuşi 
creatorul ei, poporul, spune: "Nu cînt cuiva ca să-i placă, dar cint 
ca mi-i lumea dragă”, sau "Eu nu cint că ştiu’ cînta, cînt să-mi 
stimpăr inima”; sau "Doina nu e numai cîntec, doina este un 
descintec” etc. De aici, rostul existenței muzicii îl constituie 
raportul ei intim cu omul. 


Relaţia muzică-om se înscrie în mod direct în aria 
problemelor ce constituie dimensiunea spirituală a existenţei umane. 
S-ar părea că lucrurile aici ar trebui să fie de mult clare, pentru că 
problema nu este nouă. Dar nu este aşa. E adevărat, muzica există de 
mii de ani, despre muzică s-au scris mii de tratate. Şi totuşi, în 
muzică multe rămîn în afara înţelegerii. În afara înţelegerii şi 
explicaţiei depline rămîne, poate, esenţialul - relaţia ei cu sufletul 
uman. Sînt suficient elucidate aspectele estetic, artistic, muzical 
propriu-zis ale artei sunetelor, dar mai puţin clarificat rămîne a fi 
aspectul ei filozofic şi, în special, cel psihologic. Însă de aici 
pornesc şi aici se întorc toate. Muzica nu este doar înlănţuire 
frumoasă de sunete, cu toate că ea ne cucereşte, în primul rînd, prin 
frumuseţe. Prin sensurile profunde şi inefabile pe care ni le aduce, ea 
merge mult mai departe. Ne ademeneşte prin frumos, ca în 
continuare, convertindu-ne în crezul ei, să ne poarte în alte sfere, să 
ne facă să simţim, printr-o intuiție aparte, şi să ne facă să prindem, 
printr-o gîndire aparte, acele taine-miracole ascunse ale existenței, 
care nu se supun raționamentului logic, iar alt limbaj şi alt mod de 
gîndire nu ni le pot releva. Schopenhauer a recunoscut sincer: 
"Muzica este adevărata filozofie” . Pe el îl completează Cioran: 
"Nu se poate reveni de la poezie, muzică şi mistică la filozofie. Este 


) Schopenhauer A. Lumea ca voin\[ ]i reprezentare. laļi, 1995. 

evident că ele sînt mult mai mult decît filozofia””” . Ei bine, o 
spun filozofii, şi nu muzicienii. 

Fiinţa umană este atît de intim şi indisolubil legată de muzică, 
încît ceea ce ştim despre această legătură este doar o aproximaţie 
foarte îndepărtată. Omul, la sigur, încă nu şi-a dat seama pînă la 
capăt de profunzimea acestei relaţii - existenţiale! - care s-a stabilit 
timp de milenii între aceste două enigmatice fenomene ale lumii. 
Dacă sufletul uman, pe de o parte, şi muzica, pe de altă parte, rămîn 
a fi două mari taine ale universului, atunci clipa întâlnirii lor devine 
o taină şi mai mare. Cine poate să ne spună, pînă la capăt, ce se 
întîmplă cu noi atunci cînd ne contopim totalmente cu o melodie ce 
pătrunde seducător în cele mai ascunse ungheraşe ale Eu-lui? Ce 
face muzica din noi, la acest nivel? Nu putem şti dacă muzica 
aparţine omului sau omul aparține muzicii. 

Putem afirma cu toată certitudinea: omul nu poate exista fără 
muzică în sensul cel mai direct al cuvîntului. Pornim de la 
următoarea demonstraţie: omul nu poate trăi fără SUNET, ca 
element ireductibil al existenţei. lar muzica e sunet. Omul a pus 
stăpînire pe sunetul lumii şi a făcut din el muzică. Au dreptate, se 
vede, compozitorii care afirmă că ei nu compun muzică, ci o 
descoperă”) . Rezultatele experimentale arată că izolarea acustică 
totală a omului duce la deviații psihice, fiziologico-somatice şi, în 
consecință, la întreruperea viului din om. Omul îşi duce existența 
într-un imens ocean sonor. Între sunetul (muzica) planetelor şi 
sunetul (muzica) frunzelor şi al ierbii - iată spaţiul acustic în care îşi 
duce existenţa ființa umană. Universul e un organism pulsatoriu, 
vibratoriu şi deci sonor. Dar sonoritatea lui nu este haotică, ci este 
bine construită armonic. Încă Pitagora, după cum se ştie, intuise 
acest lucru vorbind despre muzica cerului, iar fizica modernă îl 
demonstrează prin descoperirea unor relaţii "muzicale" între aştrii 
cereşti” 

Orice vibrație-mişcare produce energie. Sunetul muzical din 
energie mecanică (cosmică) devine energie sonor-senzitivă, psihică, 
spirituală. E o metamorfoză cu care ne-am obişnuit şi la care privim 


R Cioran ]i muzica. Bucurelti, 1997. 
d, A se vedea: Stravinsky |. Poetica muzical|. Bucurelti, 1967. 
) Se poate consulta: Fritiof C. Taofizica. Bucurelti, 1995. 

liniştit, dar care este uluitoare dacă insişti să pătrunzi în tainele ei. 
Ce face omul din faptul că lumea e materie în mişcare care produce 
sunet? Îşi creează o minunată modalitate de armonizare cu sunetul 
lumii - MUZICA. Muzica nu este altceva decît forma superioară de 
identificare a omului cu sonoritatea veşnică a lumii. Prin sunetele 
muzicii omul vorbeşte într-un mod specific cu Universul, cu 
Materia. Este o originală modalitate de comunicare a omului cu alte 
niveluri ale Existenţei, este o modalitate specifică de comunicare 
între nivelurile Existenţei (omul fiind unul din ele). 

Omul însuşi este sunet. Corpul uman îşi are sonoritatea sa, 
regimul său sonor. Corporalitatea umană e un perfect recipient de 
unde sonore, auzite şi neauzite. Neauzite, dar simţite! Urechea 
noastră receptează sunete doar între 16 Hz şi 20.000 Hz, lucru ştiut. 
Dar corpul captează informaţie sonoră ce depăşeşte acest diapazon, 
informaţie adusă de infrasunete şi ultrasunete, de care-i plina natura. 
(Într-un concert public, la audiţia unei simfonii larg cunoscute, au 
fost emise de un aparat special, în plan experimental, o serie de 
infrasunete. Sala a fost cuprinsă de o stranie panică!). Fiinţa umană e 
perfect armonizată cu mersul (regimul sonor) universal şi, de aceea, 
în afara sunetului existența omului nu este posibilă. 

V-aţi întrebat vreodată (dar încercînd să răspundeţi pînă la 
capăt) de ce omul cîntă? Nu e deloc o întrebare retorică. Se ştie de 
ce omul mănîncă, doarme, pleacă sau vine. Dar de ce cîntă? Căci el 
cîntă nu din motiv că n-are ce face altceva. El cîntă din simplul 
motiv (simplul?!) că nu poate să nu cînte. Omul (viul, în general) 
este atît de strîns legat de sunet, de necesitatea de a-l produce, încît 
sunetul (emiterea de sunete) devine o funcţie vitală a ființei umane. 
Ne putem oare imagina un om care n-a scos în viaţa sa nici un sunet 
şi care nici n-ar avea necesitatea de a face acest lucru? Un dicton 
latin spune: "Dixi et salvari animam meam" ("Am spus şi mi-am 
salvat sufletul"). Însăşi vorbirea omului (dar nu numai a omului), 
dacă e s-o tratăm mai amplu, este o muzică (cu ritmul, melodismul- 
intonaţia, tempoul său)” . Cercetările arată că atunci cînd omul 
ascultă o melodie (sau pe cineva vorbind) corzile vocale se situează 


° E captivant, @n acest sens, lucrarea lui J.-J. Rousseau. Eseu 
despre originea limbilor, unde se vorbelte despre melodie Ji 
despre imitalia muzical|. laļi, 1999. 

(absolut involuntar şi inconştient) în poziţia adecvată rostirii 
sunetelor auzite. Aparatul nostru fonator se armonizează la distanță 
cu sunetul auzit! Înseamnă că omul aude şi cu vocea? Înseamnă că 
vocea nu numai emite, ci şi recepționează sunete? Nu cred că 
afirmaţia este absurdă dacă e să ne amintim de corelaţia şi 
interacțiunea dintre auz şi voce, dintre organul fonator şi cel auditiv, 
acestea constituind un singur sistem unitar. 

Dintre toate schimbările fiziologice, pe care le produce 
muzica în om, cea mai mare influenţă o are asupra respirației (pe 
lîngă circuitul sanguin, secreția glandelor, schimbarea tonusului 
muscular ş.a.). Iar respiraţia e sursa vieții. Suflu, suflet, suflare, 
tonus vital, pe de o parte, şi sunet, ton, intonaţie, pe de altă parte (in- 
tonare = intrare în ton, adică în tonusul-energia sunetului, se ştie că 
muzica are un efect tonizator asupra organismului). Este evidentă 
relaţia organică (dar şi psihică) dintre suflare şi intonaţie, dintre ton 
şi respiraţie: tonul muzical e vibraţie ca şi suflul-suflet. În timpul 
sunării şi receptării muzicii acestea trec din una în alta, se 
autoarmonizează reciproc. 

Se zice că, printre alte arte, muzica redă cel mai adecvat 
mişcarea (viața) sufletului. Dar cum altfel, dacă sunetul muzical 
conţine în sine, în formă condensată, elementele de bază după care 
îşi duce existenţa atît macrocosmosul din afara noastră, cît şi 
microcosmosul din noi: mişcare, energie, ritm, viteză (tempo), 
pulsaţie-vibraţie, echilibru, armonie... Ce este o boală psihică? Un 
dezechilibru sufletesc. Ce face medicul-psihoterapeut? Cheamă în 
ajutor muzica (e aplicată pe larg în medicină metoda meloterapiei), 
introducînd în om, prin armonia sunetului muzical, armonia vieții. 
Muzica re-stabileşte în om mişcarea universală, sunetul muzical re- 
aduce sufletul în consonanţă cu sunetul lumii. 

Toţi ştiu că muzica este adresată auzului, urechea fiind 
aparatul de recepţie a acestei arte. Dar aceasta este doar o parte de 
adevăr. Căci cum poate fi lămurit faptul că oamenii lipsiţi totalmente 
de auz (nu muzical, dar general) reacţionează la muzică? Iar trăirile 
lor nu sînt haotice, abstracte, ci adecvate muzicii date! (ați observat 
vreodată cît de frumos şi "corect" dansează aceşti oameni?). 
Înseamnă că omul "aude" muzica şi prin alte canale decit cel 
auditiv. Nu e nici un misticism aici. Pur şi simplu, muzica atacă 
omul la nivel de corp, vibraţiile mecanice acționînd asupra materiei 

organice. Energia corporală intră în consonanță cu energia 
sonoră. Nu în zadar şi altă materie vie (plante, animale), după cum 
se ştie, reacționează la muzică. Principiul e acelaşi. Care din 
fenomenele spirituale dețin o astfel de putere asupra omului? E 
întîmplător oare faptul că muzica este utilizată în toate activităţile 
umane, de la sport şi producție pînă la medicină şi religie? De aceea, 
poate, muzica deţine întîietatea (după cum arată cercetările 
sociologice) în acţiunea emoţională asupra omului. 

Nu cred că este lipsită de interes nici următoarea coincidență - 
asemănarea pavilionului urechii cu embrionul uman. Şi nu numai 
după forma exterioară, ci şi după conţinutul "interior", în plan 
neuronal-energetic. Punctele active situate pe ureche coincid 
întocmai cu organele interioare respective ale corpului uman - 
punctul "ficatului" de pe pavilion cu ficatul etc. Utilizarea metodei 
acupuncturii pe ureche se întemeiază anume pe această 
corespondență. 

Se zice că omul se naşte cu simţul muzicii. La mijloc e 
aceeaşi "senzație a sunetului" cu care se naşte orice organism viu, 
iar în cazul omului, "senzație a muzicii”, care se transmite fătului de 
la mamă. (Pe acest temei, probabil, compozitorul şi pedagogul 
Zoltan Kodály, întrebat fiind cînd trebuie începută educaţia 
muzicală a copilului, a răspuns: "Cu nouă luni înainte de naşterea 
copilului”. Dar, după un timp, a rectificat: "Cu nouă luni înainte de 
naşterea mamei copilului"). Fătul încă nenăscut, de numai patru 
luni, deja reacționează la muzică, iar la 25 de săptămîni saltă în 
tactul ei. Primul limbaj de comunicare a omului nou-născut este, la 
fel, de natură muzicală: copilul nu cunoaşte încă sensul cuvintelor 
auzite, dar plînge sau zîmbeşte la vocea (intonaţia) cu care i se 
vorbeşte. Muzica vocii este o componentă determinantă în 
comunicarea interumană. S-a constatat că intonaţia vorbirii şi gestica 
constituie aproximativ 93% din sensul (efectul) comunicării şi doar 
7% revin conţinutului direct al cuvintelor. Cîntăreaţa Gabriela 
Cegolea observă: "Emisia vocală, considerată nu atît ca sunet 
acustic, cît mai ales ca energie intențională interioară, stă la baza 
relaţiilor umane. Comunicarea nu este numai de idei, ci, în primul 
rînd, de sunete şi de accente. Înainte de a înţelege un concept, se 

percepe atitudinea, nuanţa de voce cu care el este exprimat” . 
Acest lucru este absolut firesc, căci, iniţial, sunetul-exclamaţie a 
precedat cuvîntul-noţiune, omul preistoric comunicînd mult timp la 
nivel de onomatopee-interjecții (Darwin şi alți cercetători consideră 
că oamenii au început să cînte înainte de a vorbi, predecesorii 
speciei umane emiteau sunete muzicale înainte de a căpăta 
aptitudinea vorbirii). Aşadar, mai întîi a apărut limbajul sonor- 
intonaţional, cauzat de porniri afective şi apoi cel vorbit. Şi dacă "La 
început a fost Cuvîntul", după cum spune Sfînta Scriptură, apoi el 
purta, se vede, formă sonoră, de rostire şi nu scrisă. De aceea, poate, 
n-ar trebui să pară "izbitoare" metafora lui E. Cioran că "în afară de 
materie, totul este iei însuşi Dumnezeu nu pare a fi decît o 
halucinație sonoră” ” . În aşa caz, este absolut clar de ce toate 
religiile apelează la muzică - pentru a ajuta omul, prin sunet-muzică, 
să se ridice mai uşor şi firesc spre Dumnezeu, care nu este altceva 
decît vibraţie-energie cerească, captată de sufletul omului (însuşi 
cuvîntul slujitorului duhovnicesc nu este doar pronunţat, ci intonat, 
melodizat). Mişcarea (viteza), după cum spune fizica, generează 
imponderabilitate. 

Dacă privim muzica de pe aceste poziţii, atunci ne dăm bine 
seama că ea este mult mai mult (sau poate chiar mult mai altceva) 
decît este deprinsă să vadă în ea gîndirea generală. Muzica este 
bucurie şi este alinare de suflet. Dar ea este şi răscolire de suflet, 
este chemare la discuție profundă despre viață, existență şi despre 
noi înşine. Ea ne dă întîlnire cu Eu-l profund din noi şi cu lumea de 
unde am venit şi spre care, din nou, mergem. Şi iată, anume sub 
acest aspect al ei, sîntem cel mai puţin gata (pregătiți) s-o primim. 
Mai bine zis, s-o suportăm. Cît de frecvente ar trebui să fie întilnirile 
omului cu muzica? (vorbim, desigur, de muzica mare). Problema 
ţine de gradul de cultură muzicală a omului, dar nu numai. Frecvența 
acestor întîlniri se află şi în funcţie de puterea de... rezistență a 
omului la muzică. Muzica te poartă prin sfere extraterestre, îţi 
şopteşte adevăruri mult prea adînci pentru a fi lejer primite de un 
pămâîntean. În acest sens, îl înțelegem uşor pe acelaşi E. Cioran care 
ne mărturiseşte: "Lipsit de mijloace de apărare împotriva muzicii, 


zi. Cegolea Gabriela. Vox Mentis. Bucurelti, 1995, p. 52 
) Cioran, op. cit. 

mă văd nevoit să-i îndur stăpînirea despotică, devenind, după 
bunul ei plac, zeu sau zdreanță". Aşadar, zeu sau zdreanță - iată ce 
poate face muzica din om! Cît de des dorim să ne asemănăm zeilor? 
Cît de des dorim să fim zdreanță? Nu dorim să fim zdreanță? Totuna 
vom fi. Muzica, în spatele fațadei "frumoase" pe care ne-o pune la 
început înainte, ne spune lucruri după care înţelegem că nici 
zdreanță nu merităm uneori să fim.. Atunci cînd o muzică ne alină, 
sîntem gata s-o acceptăm uşor. Dar cînd alta ne cheamă la discuţii, 
preferăm s-o ocolim. Nu din motiv că n-o înţelegem, căci orice 
muzică poate fi înţeleasă cumva, ci fiindcă ea încearcă să ne spună 
adevărul, în primul rînd despre noi înşine. Dar omul preferă cel mai 
puţin să afle adevărul despre sine. 

Probabil că cel mai mult ne-ar ajuta să transpunem în fapt 
chemarea de pe frontispiciul templului lui Apolo din Delfi, 
"Cunoaşte-te pe tine însuţi”, anume muzica (în timp ce i se pregătea 
cucuta care îl va duce în lumea celor drepţi, Socrate, promotorul 
acestui dicton, învăţa o melodie la flaut. Să fi continuat prin aceasta 
să se cunoască pe sine însuşi pînă la capăt?). Se zice, că dacă vrei să 
cunoşti un om, pune-l să-ţi cînte. Cei "falşi" nu cîntă. S-a constatat 
că atunci cînd omul cîntă (sincer, cu dăruire de sine), ochii i se 
umezesc. Putem considera pe deplin muzica un mod specific de 
cunoaştere a omului. 

Dacă muzica ar fi doar un simplu divertisment al vieții, după 
cum cred unii, atunci ea n-ar fi prezentat un obiect de interes pentru 
toți marii filosofi ai lumii. E greu de găsit unul din ei care să nu fi 
apelat la muzică în căutările sale asupra esenței lucrurilor, a vieţii, a 
omului. Absoluta lor majoritate, începînd cu cei din antichitate şi 
terminînd cu cei contemporani, au lăsat numeroase pagini sau tratate 
întregi despre muzică. Această artă este concepută pe drept cuvînt ca 
dimensiune funfamentală a existenţei, ca mod de a privi şi înțelege 
lumea. 

Ei bine, o astfel de concepere a ceea ce este muzica nu vine de 
la sine. Aceasta este un dar care se cucereşte. Or, el apare doar 
atunci cînd fe dăruieşti muzicii ca ascultător fidel, atunci cînd îţi 
dezvolţi aptitudinea ca muzica să sune în tine, şi nu doar alături de 
tine. Cele spuse rămîn declaraţii goale pînă în momentul cînd le-ai 
simțit pe propria ființă. Căci e una să spui ce este muzica atunci cînd 
eşti întrebat să dai un răspuns, privind-o dintr-o parte, şi cu totul 

altceva e cînd ea sună în interior. Pînă nu vom auzi muzica în noi, 
să nu ne grăbim a spune ce este ea, căci vom spune naivităţi. Dar 
pătrunderea în sensul unei muzici adevărate nu este o promenadă pe 
aleea unui parc. Ascultător adevărat poate deveni doar acela care a 
învățat să asculte şi să audă ceea ce spune muzica. Or, muzica 
spune, vorbeşte, dar ea vorbeşte despre cu totul altceva. "Muzica e 
grai unde graiuri sfîrşesc", spunea Rilke. Poate acest adevăr l-a prins 
Schopenhauer? Poate despre acest nivel şi misiune a muzicii au 
vorbit gînditorii tuturor timpurilor, observînd în muzică ceea ce noi 
astăzi mai că nu putem observa? Poate acest lucru îl are în vedere 
George Bălan cînd spune că muzica i-a dat ceea ce nu i-au putut da 
alte domenii de spiritualitate (filozofie, teologie, esoterism)? 

E important să nu uităm că există muzică provenită parcă din 
altă lume şi există muzică doar ca un amestec plăcut de sunete. 
Gîndurile apărute la întîlnirea cu muzica se pot înălța deasupra 
muzicii, dar pot rămîne şi sub muzică. Stimulat de cîmpul sonor al 
muzicii, omul se poate ridica în sfere superioare, extramuzicale, 
precum poate şi să nu ajungă cu adevărat în acest cîmp, rămînînd 
sub muzică, vizitîndu-l doar asociaţii naturaliste, naiv-cotidiene sau 
chiar josnic-murdare. Se zice că muzica produce emoţii, sentimente. 
Este corect, dar cred că mai adevărat ar fi dacă am spune că ea doar 
stîrneşte (pune în mişcare) ceea ce există în om. Ceea ce nu există 
acolo, ea nu poate trezi. De aceea, muzica ne spune cu atît mai mult, 
cu cît mai bogat şi mai profund este universul nostru interior. Ar 
trebui să ne îngrijoreze faptul că uneori un Bach sau un Mozart nu 
ne spun nimic sau ne spun foarte puţin. A-l "prinde", de exemplu, pe 
Bach doar prin "emoție" nu este posibil - aici mai este nevoie şi de 
un anumit grad de inteligență. 

Muzica este inversarea legii gravitaţiei terestre. Punctul ei de 
atracţie este cerul, şi nu pămîntul. Nici o melodie nu s-a simţit bine 
coborînd în jos. Or, visul oricărei melodii este de a se mişca în sus, 
spre ceruri. Muzica este întruchiparea absolută a SPIRITULUI, 
care, la fel, gravitează spre ceruri. Muzica uneşte Pămîntul cu Cerul 
şi Omul cu Divinitatea. Ea ne transpune în lumea unde ne contopim 
cu noi înşine şi cu Veşnicia. Ne-am născut în sunet şi din sunet. lată 
de ce omul iubeşte muzica. Ea este modalitatea de transformare a 
omului din Materie în Spirit. 

MUZICA ŞI TAINA VIEŢII 


E plină de fascinaţie taina vieții. Cine nu doreşte s-o afle? 
Dar cunoaşterea ei pozitivistă continuă să rămînă un vis. Jean- 
Pierre Soulier, medic-biolog, în tentanta lucrare "Enigma vieții” 
constată cu deznădejde: "Să rezumăm: apariţia vieții rămîne un 
mister. Structura şi funcţionarea a tot ce este Viu sînt din ce în ce 
mai bine cunoscute, însă asta nu permite să se elucideze rațiunea sa 
de a exista”. Lucrurile însă par a se clarifica într-un fel, dacă se 
încearcă a merge pe altă cale — cea "interioară". Inayat Han, filosof 
sufist şi muzician, priveşte la problemă, din această perspectivă, 
mai optimist: "Cine caută taina vieții în afară n-o va găsi niciodată, 
pentru că taina vieţii poate fi găsită doar înăuntru; atit cauza, cît şi 
felul ei acolo se află”. 

Dar ce-ar avea muzica cu această problemă a problemelor? 
Vom încerca să căutăm răspunsul, mergind şi noi pe calea 
interioară. Ca fiind mai adecvată muzicii. 


Aşadar, "La început a fost Cuvîntul şi Cuvîntul era Dumnezeu 
şi Dumnezeu era Cuvîntul". Acest lucru îl afirmă toate Revelaţiile 
(Coranul, de exemplu, scrie referitor la Geneză: "Prima manifestare 
a fost cuvîntul "Fii!" şi a devenit”). Dar despre ce fel de cuvînt e 
vorba? Bineînţeles, nu despre un cuvînt concret, nici chiar despre un 
cuvînt-noțiune în sensul de azi. Căci, în caz contrar apar cel puţin 
două întrebări: care a fost acel cuvînt şi în limba cărei religii a fost 
rostit? Ne apropiem de explicaţie dacă mergem dincolo de religiile 
moderne, în adîncul timpurilor, la Vede — primele tratate de 
înțelepciune, cărțile sacre ale hinduşilor, scrise sub formă de imnuri 
cu cca cinci mii de ani în urmă. Limba sanscrită traduce noţiunea de 
"Nada Brahma" ca "Sunet-Dumnezeu" (într-un tot unitar). Brahma 
semnifică Absolutul, Forţa creatoare, Sursa existenței, prima 
persoană a trinităţii divine. Nada înseamnă Sunet. De la el derivă 
Nadi — canale invizibile care conduc un element vital în corpul fizic, 
înțelese mai curînd ca nişte conducători de curente pranice (Prana = 
suflu, răsuflare), sau curente de forță vitală. În consecință, Brahma 
(Dumnezeu) se identifică cu Nada (Sunet) şi cu Prana (Suflu). Alt 
termen sanscrit pentru Sunet este Sabda care înseamnă şi Revelație. 
Sabda-Brahman este conştiinţa cosmică care, în involuţia sa 

(coborBiîrea spiritului în materie), trece pe plan atmic. Brahma 
(Brahman), în unele interpretări, este identificat cu Arma (Atman) — 
suflu de viață, mişcare, dar care mai semnifică şi Sinele suprem, 
prezent în fiecare om. CăutBînd "Cauza ultimă", Vedanta o găseşte 
în Atma — forța universală din care se emană totul şi care cuprinde 
totul. Înţelepciunea veche hindusă tratează Universul ca un organism 
respirator. lar viața, în manifestarea ei pe planul fizic, în sanscrită se 
numeşte Prana (cea care îndeplineşte funcția vitală fundamentală de 
respiraţie şi oxigenare, dar care mai semnifică şi "viaţa ascendentă" 
— prin suflu se ascende la origini). De la Prana derivă alţi termeni, 
care ne-ar interesa aici: Pranatman — conştiinţa sinelui; Pranava 
cuvBînt sacru, echivalent cu formula sonoră magică (Mantra) AUM, 
dar care mai semnifică şi Spiritul; Prana-Vidya — ştiinţa sufletului; 
Pranayama — retenţia suflului (unul din cele opt stadii ale sistemului 
Yoga) sau exerciţiu specific prin care se urmăreşte dobBîndirea 
controlului respirației şi al tuturor funcţiilor organice. Prin arta 
(ştiinţa) respirației, yoghinul atinge starea de transcendenţă (a 
transcende = a ieşi, a păşi dincolo...), comunicîBnd cu planurile 
superioare ale Existenţei. Yoga înseamnă "legătură", "unire" (cu 
Totul). Aşadar, noţiunile de Dumnezeu, Sunet, Suflu-Respiraţie, 
Sfînt, Suflet, Spirit nu numai că se află pe acelaşi plan, dar au 
aceeaşi sursă şi, în mare parte, aceeaşi semnificaţie. lar elementul 
fundamental care le uneşte pe toate este Vibraţia. Ea stă la baza a tot 
ce există, de la macrocosmos la microcosmos, de la materia statică la 
cea vie. Vibrațiile străpung toate planurile Existenţei şi le uneşte 
într-un tot integral (unitatea lumii). De aici, rolul hotăriîtor şi 
importanţa vibraţiilor în toate practicile spirituale. Vibraţiile subtile, 
"imperceptibile" constituie partea interioară şi esenţială a oricărei 
fiinţe (spiritul), iar cele "brute", "consistente" — partea de suprafață 
(materia). Vibraţiile se constituie în atomi, iar atomii generează 
viața. Suflul-Respiraţie, precum şi Sufletul, la fel sînt vibrații. 
Acelaşi Inayat Han consideră că "filozofia sau ştiinţele, misticismul 
sau ezoterismul — toate vor fi de acord cu același lucru dacă vor 
atinge, fiecare în felul său, vîrful cunoaşterii, şi anume: în întreaga 
creație, dacă şi se manifestă careva urmă de viaţă, aceasta-i 
vibrația", de aceea, "cu cît ne aprofundăm mai mult în taina vieţii, cu 
atît mai mult descoperim că tot secretul ei e ascuns în ceea ce 
numim sunet". Omul nu numai că-şi duce existenţa într-un ocean de 

vibrații, dar el însuşi este vibraţie (atîBt pe plan fizic, cîBt şi 
psihic). În ştiinţele Spirituale se consideră că unica metodă de aflare 
a Adevărului este metoda vibrațiilor. Compozitorul Richard Wagner 
împărtăşeşte aceeaşi idee: "Cel ce cunoaşte legea vibraţiilor 
cunoaşte tot secretul vieţii”. În concepţia misticilor, vibraţiile se 
manifestă (şi deci pot fi receptate) sub trei aspecte — auditiv, vizual 
şi senzitiv: urechea le aude, ochiul le vede (lumina, la fel, este 
vibraţie), simţul le simte. Chiar şi mirosul (precum, de altfel, şi 
celelalte senzaţii) se produce pe planul vibraţiilor. Mirra (Mere), 
yoghin-femeie, percepea foarte real vibraţiile pe care le emanau 
diferite flori, cărora le dădea denumiri specifice în funcţie de 
"vocea" lor. Intuiţia (simţul "al şaselea") precum şi celelalte tipuri de 
percepţie extrasenzorială, se desfăşoară, la fel, în baza receptării 
unor vibrații de o natură specifică, foarte subtile. Cu ajutorul 
mantrei, yoghinul adună vibraţiile multiple şi diverse ale corpului 
într-o singură undă. Întreaga ființă devine atunci o sonoritate 
compactă, care este sunetul fundamental, tonica propriului corp. 
Acest fascicul vibrator, de o concentrare-energie enormă şi plin de 
"intenţie", se avîsntă în ceruri. Cunoaşterea tainei sunetului şi a 
respirației devine, astfel, un instrument de dirijare, acordaj, control 
şi valorificare a vieții (a viului din corp). Un astfel de comportament 
față de sunet a dus cu timpul la crearea unei ştiinţe şi arte 
psihologice specifice — Mantra-Yoga. Yoghinul reglementează, prin 
vibraţiile muzicii, ritmul circuitului sanguin, al inimii şi al ciclului 
respirator (inspiraţie-expirație; NB: "inspiraţie" = stare de maximă 
tensiune creatoare, dar şi = intrare în Spirit). Procedeul conduce 
fiinţa de la vibraţiile audibile la cele interioare, de la sunet la suflu 
pur. Procesul poartă denumirea de Sura, ce semnifică "sunet" şi 
"suflu" în acelaşi timp, pentru că au acelaşi izvor — suflul "psihic" 
interior. 

Aşadar, "marea vibraţie" a Materiei, provocată de contracţiile 
şi expansiunile Universului (comparate cu funcția "plămînilor" lui; 
J.-P. Soulier zice că "nimic nu ne împiedică să ne imaginăm un 
univers-acordeon") dă naşterea Pneumei, "marii respiraţii” cosmice, 
generatoare de viaţă. Dicţionarele latine tălmăcesc cuvîBntul Anima 
ca "aer", dar şi ca "suflare-respiraţie", şi ca "viață", şi ca "suflet" 
(Cicero: "Animum alii animam" — "Sufletul, după unii, este aer”). 
Cuvîntul ebraic Ruah semnifică "vBînt", dar şi "duh". Franțuzescul 

Air semnifică "aer", dar şi "arie", "melodie", "cîntec" (pentru că, 
pBînă la urmă, adevăratul cînt nu este altceva decst o suflare 
audibilă, un murmur izvorît din piept. NB: procedeul de "vibrato" 
vocal, precum şi "tremolo" la vioară, dau un efect psihologic 
deosebit). În slavonă, la fel, "duh", "duhovnosti", "dîhanie” au 
aceeaşi rădăcină. 

Dar să revenim la Revelația creştină, exemplificînd problema 
în discuţie prin Psaltire, care este considerată cea mai "sfsîntă" carte 
a credinţei creştine, dar şi care este în modul cel mai direct legată de 
muzică. Sfîntul Vasile cel Mare începe "Cuvîntul înainte la 
psalmi" cu afirmaţia: "Toată Scriptura este insuflată de Dumnezeu" 
(NB: in-suflată). Facem o paranteză potrivită aici, citBîndu-l pe 
ilustrul poet persan al sec. XIV Hafiz, care scrie: "Mulţi vorbesc că 
viața (sufletul) a intrat în corpul uman prin muzică; adevărul este 
însă că însăşi viaţa este muzică". Poetul afirmă că se bazează în cele 
spuse pe vechea legendă, care povesteşte că Dumnezeu, creîndu-l pe 
om din țărBîna pămîntului, a rugat sufletul să intre în trupul creat. 
Sufletul însă liber prin însăşi natura sa, nu dorea să fie întemnițat în 
vreo formă materială. Atunci Dumnezeu a rugat îngerii să-i cînte, 
după care sufletul, vrăjit de muzica auzită, a intrat în om. 
Spiritualiştii consideră că nu există un mijloc mai eficient de a 
atrage spiritul de pe planul libertăţii lui pe planul fizic decît prin 
muzică (atragem atenţie la fenomenul "Incantaţie”). 

"Cuvîntul" din Sfîsnta Scriptură, fiind in-suflat (adică în- 
suflețit) de Dumnezeu, devine "dumnezeiesc". Cuvîntul-suflare 
este deci supremul din noi. Este supremul, pentru că este viul 
propriu-zis, viaţa, iar superior suflului vital nu există nimic altceva 
(cea mai mare groază îl cuprinde pe om cBînd "nu-i ajunge aer”, 
simțind, prin aceasta, cum "fuge" viața — alte crize organice nu le 
percepe atBît de "direct"). În India există o sectă religioasă, membrii 
căreia poartă tot timpul pe gură şi nas o pîBnză pentru a nu strivi, 
prin valul respirației, microorganismele din preajmă, care, la fel, 
poartă suflarea lui Dumnezeu. "La început era CuvBîntul — Toate 
printr-însul s-au făcut şi fără el nimic nu s-a făcut — Întru el era 
viața...". Dar de ce, atunci, era cuviBntul, şi nu suflul-respiraţia? 
Pentru că suflul-respiraţia nu era ceva abstract, neutru, ci purta un 
sens — şi anume sensul fundamental! — era izvorul şi esenţa viului (a 

dat sens la tot ce urma să existe)” . De aici, CuvBînt = Logos 
(rațiune cosmică, sens, verb, discurs). De menţionat că Mantra, la 
fel, se traduce din sanscrită "discurs". De aceea, zicîand că la 
"început a fost respirația”, ar fi echivalent cu "la început a fost 
cuvBîntul”. Sufletul-Suflu este nemuritor pentru că este parte a 
Pneumei universale veşnice. "Religie" înseamnă "re-ligă", "re- 
legătură" cu Dumnezeu, cu Izvorul primar, ceea ce semnifică dorința 
ascunsă de a simți cu toate fibrele "starea inițială", de a te afla în 
contact şi armonie cu ea. "Iniţiere”, în sens sacru, înseamnă, 
"intrarea în taină", "intrarea în starea iniţială”, a originilor (nu de 
nostalgia acestor origini vorbeşte Mircea Eliade în "Nostalgia 
originilor"?). Credinţa este, pe drept cuvînt, un sentiment "orb" (ca 
şi iubirea), pentru că se produce pe planul inconştientului. Credința 
(şi Dumnezeu) anume din acest motiv nu se judecă cu mintea, dar se 
prinde cu simţirea (de aici, rolul central al inimii în credință). 
Stabilirea "re-legăturii" se produce prin trăire. Dumnezeu nu este o 
reprezentare (imagine) concretă, dar o stare interioară. lar dacă i se 
dă un chip, acesta este însuşi chipul omului, pentru că Dumnezeu e 
în om şi poate fi "întalnit" doar acolo ("Găsi-ţi-l pe Tatăl ceresc în 
interiorul vostru”, zice Hristos). De aici, Trinitatea cu cele trei 
ipostaze ale uneia şi aceleaşi fiinţe (o întrebare deloc retorică: eroul 
principal al Sfintei Scripturi cine este, totuşi: omul sau Dumnezeu?) 
Psaltirea este precedată de următorul motto: "Întru slava 
Sfintei şi celei de o ființă şi viaţă făcătoarei şi nedespărțitei Treimi". 
În acest enunţ se conţine sensul fundamental al noţiunilor de Psalm 
(Imn, CBîntare), de Dumnezeu, de Viaţă, de Om ("Întru slava”..., "de 
viață făcătoare"..., "Treimea celei de o fiinţă”). De menționat că 
Respiraţia-Suflu nu este doar categorie fizico-materială şi 
fiziologică, mecanism de simplă alimentare a organismului cu 
oxigen. Prin importanţa sa pentru planul vital (fizic, dar şi spiritual, 
căci anume al doilea factor constituie esenţa, prin definiție, a fiinţei 


La greci, "fiin\a" ]i "logosul" s@nt unite @n chip originar @n 
unul |i acelaļ]i lucru; 
fiin\a - fiin\area ]i logosul-sensul constituie un tot indivizibil (A 
se vedea: 
Heidegger M. Introducere @n metafizic[. Bucurelti, 1999, p. 
169). 

umane), suflul se transformă, printr-o metamorfoză specifică, 
absolut deosebită, în dimensiune de altă natură, imaterială — în 
fenomen sufletesc, care se află cu totul pe alt plan al Existenţei, vis- 
a-vis de cel material-fizic-fiziologic (cu toată legătura lor "directă". 
Şi toată taina sufletescului uman se află anume în acest mecanism de 
transformare a suflului în suflet, a "aerului" în "viaţă", a vibraţiei 
exterioare fizice în vibrație interioară psihică. Marii mistici au prins 
secretul acestui mecanism. De altfel, aceeaşi metamorfoză are loc şi 
în cazul auzului care transformă vibrația mecanică a undelor sonore 
în conținut psihologic. De aceea, respirația e mai mult decît o 
caracterizează ştiinţa fiziologică, iar muzica este mai mult decît ne- 
o prezintă muzicologia şi estetica. 

În trinitate termenul al treilea reprezintă intermediarul, prin 
care celelalte două au posibilitatea de a-şi uni acţiunea. Fiul se 
uneşte cu Tatăl prin Duhul Sfînt, şi nicidecum altfel. O linie are 
două capete şi, dacă privim la capete, sînt două (Tatăl şi Fiul). Dar 
dacă privim la linie — este una (Duhul Sfignt, care uneşte capetele). 
Mai devreme sau mai tBîrziu extremele se ating ("coincidentia 
oppositorum"). De aceea, coboriBnd în noi şi aflsîndu-l acolo pe 
Dumnezeul interior (de exemplu, prin rugăciune, care e suflu — 
"cînt" interior), noi îl aflăm totodată şi pe cel ceresc. PBînă la urmă, 
"cerurile sBînt în noi" (Paracelsus, sec. XV). Fiecare ființă este 
înzestrată cu "har divin", numai că el trebuie descoperit şi 
valorificat. Problema constă în a şti ce să faci cu el (adică cu tine 
însuți). 

Mai aproape ca orice de starea de "dumnezeire" se află starea 
de cBînt. În toate religiile, muzica constituie mijlocul suprem în 
atingerea stării (grației) divine, în "palparea" directă a lui 
Dumnezeu. În continuare, Sf. Vasile scrie: "Fiindcă Duhul Sfînt 
ştie că este greu să fim îndrumați pe calea virtuţii, din cauză că noi 
disprețuim viaţa cea înaltă, ce a făcut? El a împreunat laolaltă cu 
dogmele plăcerea cBîntului... Aceasta este cauza care a făcut ca să se 
ajungă la cîsntările acestea pline de armonie ale psalmilor... Psalmul 
face să se nască în inima credincioşilor dorul după Dumnezeu. El 
este o faptă îngerească, o trăire cerească, o mireasmă duhovnicească. 
Ce poate fi mai înțelept, oare, ca această povaţă a învățătorului, care 
ne îndeamnă să cîBntăm?" NB: SfBînta Scriptură a fost "insuflată", 
adică "sugerată" omului de către Dumnezeu în sensul de "Fă aşa 

cum îţi zic Eu şi va fi mai bine pentru tine". În continuare, citim: 
"Psalmodia aduce cu sine tot ce poate fi mai bun: Iubirea" (să ne 
amintim ce zicea Enescu: "a cînta înseamnă a iubi", iar Wagner 
considera muzica prin excelenţă artă a iubirii). "Numai aici (în 
psalmi — I.G.) poate să se găsească teologia cea desăvBrşită..., aici 
nădejdea învierii..., aici dezvăluirea tainelor celor nepătrunse... 
Profetul a armonizat cartea aceasta cu instrumentul numit Psaltire, 
pentru că el a voit să se arate cu aceasta harul Duhului Sfînt, care 
răsună în ea, întruct Psaltirea îşi are cauza sunetelor venite din sus, 
îndemnBîndu-ne cu aceasta ca şi noi să ne deprindem a căuta cele de 
sus". În legende, se spune că David, care era şi un neîntrecut 
cîBntăreţ, a "primit" psalmii prin revelaţie, şoptiţi fiindu-i de Duhul 
Sfînt. În literatura creştină medievală, deseori se întgîlneşte 
metafora prin care cel ce scrie Scriptura se asemuieşte cu un 
instrument muzical, la care cBîntă Duhul lui Dumnezeu. 
Dimensiunea fundamentală comună a muzicii şi a Vieţii este 
mişcarea. Tonul, elementul primar al muzicii, luat în sine, este deja 
pulsaţie vie. "Tot ceea ce sună are în sine un fel de freamăt”. 
Această observaţie a lui Leibniz se potriveşte cum nu se poate mai 
exact noțiunii de ton muzical, care este anume "freamăt", "murmur". 
Tonul-vibraţie, în relaţie cu alte tonuri, formează aşa numitul "mod" 
muzical, care poate fi asemuit fără vreo exagerare cu un micromodel 
al universului. Şi anume: în centru se află tonica (soarele), în jurul 
căreia se află, respectînd relaţiile de subordonare (de atracție- 
respingere, mai apropiate-mai îndepărtate) celelalte tonuri (planete). 
De aici, caracterul "viu" al modului, generator de dinamism, 
tensiune, energie, magnetism, care "tulbură" sufletul. Dacă în alte 
arte mişcarea este doar intențională, în muzică ea se prezintă în toată 
nuditatea şi nemijlocirea sa, este fizic palpabilă. Muzica, prin 
curgerea ei vie, nu face aluzie la nici un fel de formă statică (ca 
linia, culoarea sau chiar cuvîBntul). Forma muzicii e forma aerului, a 
focului. Muzica creează rezonanţa subtilă, care pune în vibrație 
întreaga ființă, transformBînd materia în supra-materie, în Duh. Altă 
dimensiune fundamentală a muzicii şi a Vieţii este ritmul. În muzică 
ritmicitatea are două capete. Cu unul se sprijină pe ritmul general al 
universului, al naturii, cu altul — pe cel al organismului uman. De 
aceea, ritmul muzical "permite Eu-lui a se regăsi pe sine însuşi” 
(Hegel), atsît pe plan exterior, cosmic, cBît şi pe plan interior. 


25 
Ritmul ţine de categoria "timp". Numai că timpul muzical (sonor) 
nu este totalmente echivalent cu cel fizic. Timpul fizic (omogen) 
evoluează doar din trecut, prin prezent, spre viitor. Timpul sonor 
(eterogen) favorizează asocieri în toate trei planuri. De aceea, atunci 
cBînd sîBntem "în muzică", dispare senzația vremelnicului, simțind 
cum prin noi "curge eternitatea". De aici, trăirea profund afectivă şi 
directă a "ieşirii dincolo”, de aici, plăcerea supremă, extazul, 
încBîntarea în urma muzicii ("încîBntare" = intrare în cîBnt, în stare 
de muzică). Muzica, astfel, devine "purtătorul de cuvBînt" al lui 
Dumnezeu, al originilor. 

Anume muzica, şi nu artele adresate ochiului, conduce direct 
la "izvor". Sunetul ajunge mai departe (în profunzimi) decît lumina 
(chiar fizic-obiectiv: ultrasunetul pătrunde dincolo de undele 
electromagnetice ale luminii). Cronologic, la scară cosmică, lumina 
apare după sunet, lumea vizibilă — după cea invizibilă. Explicaţia 
ştiinţifică este că vibraţiile luminii au nevoie de alte condiţii fizice 
pentru a se produce. Aceeaşi cronologie o urmărim şi în Revelaţii. 
"La început era CuvBîntul", dar "întuneric era deasupra adîsncului şi 
Duhul lui Dumnezeu se purta pe deasupra apelor. Şi a zis 
Dumnezeu: "Să se facă lumină!". Şi a fost lumină". De aici, ceea ce 
este auzit vine dintr-o realitate mai profundă decîst ceea ce poate fi 
văzut. Aceeaşi succesiune se respectă şi în cazul omului pe plan 
fiziologic: mai întîBi el respiră şi aude (încă în uterus) şi abia apoi, 
după naştere, vede. 

Muzica este considerată din totdeauna ars-caelestis, ars- 
divinus, ars-mysterium, pentru că ea este o copie miniaturală a legii 
fundamentale a Existenţei. Şi dacă sunetul a stat la origini, atunci 
din nou putem reveni, spiritualiceşte, prin el, la Marele Început. 
Omul devine spiritual nu prin respectarea unei religii. A trăi spiritual 
înseamnă a intui că universul este o simfonie, iar fiecare din noi — o 
notă din ea, şi că sensul vieţii constă în a te putea acorda perfect la 
Armonia lumii. 

FILOZOFUL ŞI MUZICA 


N-a existat, cu siguranță, nici unul din marii gînditori ai lumii 
care să nu fi meditat profund asupra muzicii, lăsînd pagini sau 
tratate întregi despre ea. Căutînd răspunsuri la marile întrebări ale 
omului - "ce este viața?", "cine sînt eu?", "care-i rostul existenţei?", 
- ei au ajuns, în mod firesc, la muzică. Care ar fi cauza? Să rezide ea 
în faptul că muzica îi deschide omului sensuri pe care alte fenomene 
nu i le pot deschide? Ea-i şopteşte adevărurile supreme prin faptul 
că vine de acolo şi pătrunde pînă acolo unde altor lucruri nu le este 
dat să pătrundă? Se vede că nu e deloc întîmplător faptul că bătrînul 
Freud, inegalabilul explorator al abisurilor noastre, cel care a 
schimbat faţa psihologiei secolului XX, a cedat în faţa muzicii (nu 
însă şi în fața altor arte) în căutările sale. A intuit el oare că muzica 
ține de profunzimi şi mai mari, absolut insondabile? Oare nu din 
această cauză a declarat că este "ganz unmusikalisch” ("absolut 
amuzical")?” Să nu fi auzit oare Freud nimic în muzică? Sau să fi 
văzut în ea un pericol pentru teoria sa? Probabil că Freud a înţeles 
mai bine ca alții că tentativa de a înălța o construcţie "teoretică" 
despre muzică în legătura ei cu sufletul uman este lipsită de 
perspecticvă. Vine muzica vie şi răstoarnă orice construcție 
"Ştiinţifică" despre ea. 

Marile clarificări psihologice asupra muzicii ţin, se vede, de 
viitor. Psihologia mai are mult de muncit aici. Dar terenul continuă 
să-l defrişeze, aşa cum întotdeauna a făcut-o în istorie, ştiinţa 
ştiinţelor, filozofia. E paradoxal la prima vedere: cele mai adevărate 
şi profunde definiții, precum şi cele mai frumoase şi înălțătoare 
cuvinte despre muzică le-au rostit nu muzicienii, ci filozofii. 
Muzicienii n-ar fi capabili sau n-au timp s-o facă? Cauza e alta. 
Muzicianul, creatorul muzicii, vede în ea altceva, o vede sub alt 
unghi, cel al meseriei, preocupat fiind, în special, de problema 
"facerii” ei. Nemuzicianul însă, liber fiind de aceste griji, dar 
îndrăgostit genetic de ea, o priveşte din alt context: cel al vieţii 
intime şi al existenţei în general. De aceea, el o concepe ca fenomen 
supramuzical -- sufletesc şi spiritual. 


Cain A., Cain J. Freud Ji muzica. Bucurelti, 1997. 

Omul de mult a pus semn de egalitate între muzică şi 
psihologie (încă Platon, dar şi alţii, recomanda să se trateze cu 
cîntece "de vrajă", iar înţelepciunea populară a observat că "doina 
nu e numai cîntec, doina este un descîntec"), precum şi între muzică 
şi filozofie ("muzica este adevărata filozofie", Schopenhauer). Dar 
dacă psihologia nu poate turna pe deplin muzica în tiparele sale 
(cazul Freud), apoi nici filozofia nu reuşeşte să facă acest lucru. Şi 
atunci, arta artelor îl face pe filozof să recunoască: "Şimţi cum 
muzica te desăvirşeşte. Devii tu însuţi o capodoperă. Cu fiecare 
ascultare îmi pare că devin mai filozof, un mai bun filozof decît cel 
care mă credeam" (Nietzsche). E. Cioran însă ajunge şi mai 
departe: "Nu mai pot citi pe filosofi... Cît de departe este filozofia de 
contopirea cu realităţi care palidifică definitiv lumea ideilor în fața 
muzicii şi misticii". Cioran n-a fost un mistic, a fost un filozof foarte 
"treaz". Autorul "Tratatului de descompunere" a trecut prin prisma 
viziunii sale "pesimiste" asupra existenței tot ce a putut trece. N-a 
reuşit să facă acest lucru însă şi cu muzica. A abandonat 
comunicările cu ea pe un timp, căutînd "adevărul" în altă parte. Dar 
s-a reîntors, ca acel fiu rătăcitor, la ea, regretînd ceea ce făcuse. 
"Perioadele în care muzica nu m-a interesat au fost şi cele mai pustii, 
mai mizerabile. Odată cu ştergerea ei a început decăderea mea"”” . 

Cazul Cioran este un caz-model al clasicei şi celebrei relații 
filozof-muzică. De aceea, vom continua discuţia propusă, 
exemplificînd prin cugetările sale asupra celui mai enigmatic dintre 
fenomene. Întreaga operă a lui Cioran este impregnată de pasaje 
muzicale. Ca un ecou de peste milenii vine el să completeze ceea ce 
n-au reuşit să spună alţii despre muzică. Ce-a fost muzica pentru 
Cioran? Ce-a văzut (ce-a auzit?) şi ce i-a spus ea filozofului? 

E greu, dacă nu chiar cu neputinţă, să spui ceva clar despre 
muzică. De îndată ce încerci să spui ceva clar despre ea, te întîlneşti, 
dureros, cu incapacitatea de a face acest lucru. Puţini reuşesc să 
toarne simţul în cuvînt. Şi doar foarte puţini pot face acest lucru 
atunci cînd simţul este născut de muzică. Cioran e printre cei fericiți 
la acest capitol. A reuşit s-o facă pentru că a scrutat muzica nu atât 


) Cf: Balan George. Cum s[ ascultim muzica. Bucureli, 
1998, 
) Cioran Ji muzica. Bucurelti, 1997. 

cu judecata minţii, cît cu cea a spiritului, cu acea "raison de 
coeur" ("rațiune a inimii”), de care zicea Pascal în cazurile cînd 
trebuia să pătrundă în esența lucrurilor. Cioran a reuşit să găsească 
Metafora eruptă din cel de-al "şaselea simţ", unicul simţ cu care poţi 
prinde muzica. lar cuvîntul născut de simț devine el însuşi muzică. 
Or, despre muzică se poate vorbi doar în limbaj "muzical", cînd 
însuşi cuvîntul despre ea devine muzică ("arta piere prin repovestire 
şi analiză, dacă nu cumva acestea creează un nou obiect de artă”, ne 
atrage atenția Anatol Vieru, compozitorul) "” E tocmai ceea ce face 
Cioran, a cărui inima a fost "acordată din naştere", după spusele lui, 
în tonalitate muzicală. 

Pentru Cioran muzica este... 

... mod suprem de simţire: "E greu de ştiut la ce face apel în 
noi muzica; ceea ce este sigur e că ajunge într-o zonă atît de 
profundă, încît însăşi nebunia n-ar putea ajunge pînă acolo"! 
(Argument la teza de mai sus despre psihanalistul Ferud?-- I.G.). 
"Sînt invazii muzicale de o fascinaţie absolută, după care sinucigaşii 
îți par diletanți, marea ridicolă, moartea o anecdotă, nefericirea un 
pretext şi dragostea o fericire. Nimic nu mai poţi face şi nimic nu 
mai poţi gîndi”. "Toate stările sufleteşti se transformă în trăire 
muzicală şi primesc caractere noi, deoarece ea adînceşte şi 
subtilitează toate stările pînă la vibrație, topindu-le în convergențe şi 
imaterialităţi sonore". 

... mod suprem de trăire. Viaţa nu este altceva, pînă la urmă, 
decît trăire. Totul porneşte de la a exista. În numele acestui act, se 
fac toate cîte se fac. Trăirea supremă însă, după Cioran, s-ar afla în 
muzică. "Viaţa nu ține decît durata fiorurilor noastre. În afară de ele, 
ea-i pulbere vitală. Ce vezi, ridică la rangul de vedenie; ce auzi, la 
nivelul muzicii. Căci: în sine, nimic nu este. Vibraţiile noastre 
construiesc lumea; destinderile simţurilor, pauzele ei." Dar muzica 
nu e forma superioară de trăire doar a celor pămînteşti. Ea e singurul 
mijloc care ne poate prilejui trăirea Absolutului. 

„„. absolutul trăit. Muzica "e singura artă care conferă un sens 
cuvîntului "absolut". E absolutul trăit”. "Muzica uneşte omul cu 
infinitul, subiectivul cu transcendentalul. Infinitul aievea, un 
nonsens pentru filozofie, e realitatea, esența însăşi a muzicii”. Ea e 


” Vieru Anatol. Cuvinte despre sunete. Bucurelti, 1994, p. 10. 

"convertirea infinitului în formă, e mijlocul prin care ne vorbeşte 
Timpul”. 

trăirea unei lumi noi. "Pasiunea muzicală se substituie 

tuturor formelor de viață care n-au fost trăite”. Prin muzică, "trăieşti 
o lume nouă, deosebită de cea în care vieţuieşti obişnuit". "Iubesc 
aceste vibrații care se nasc după o mare tristeţe; o altă lume începe 
atunci, în care nu mai cauţi sentimente, deşi sînt şi nici pasiuni, deşi 
au născut-0. În această lume respiră atît de des muzica”. Starea 
muzicală naşte, neapărat, lacrimi fie vizibile, fie invizibile. De 
aceea, muzica şi lacrimile se află mereu în vecinătate. "Nu pot să fac 
o diferenţă între lacrimi şi muzică", zicea Nietzsche. La care Cioran 
adaugă: "Cine nu înţelege cu iuţeala fulgerului acest lucru înseamnă 
că n-a trăit nici o clipă în intimităţile muzicii”. Muzica, "plecînd de 
la regretul paradisului, dă naştere la semnele acestui regret, la 
lacrimi". Filozoful compătimeşte omul care nu simte muzica pînă la 
lacrimi: "Vai de cel ce nu mai are lacrimi pentru muzică". Dar, ca să 
încheie problema raportului dintre suflet şi muzică, Cioran observă: 
"De n-am fi avut suflet, ni l-ar fi creat muzica". 

„.. însăşi existenţa, în sine. "Putea-vom auzi melodia tainică a 
fiecărui lucru? Putea-vom asculta un zîmbet? Şi ochii văd ei într- 
adevăr dacă nu emană o muzică îndepărtată şi dulce? Ce sunete 
pleacă din priviri şi mor în umbra melodioasă a inimii? Totul prinde 
glas timid şi lucrurile parcă-şi înalță acordurile spre cer". Cînd toată 
existenţa devine muzică şi toată ființa ta un tremur, iată unde 
încetează regretele”. Dar care regrete? În primul rînd acela "de a nu 
fi viață pură, adică regretul de a nu fi viața din mine un cîntec". 

„.. însăşi firea omului. "Nu este infinitul cadrul nostru şi nu 
este muzica temperatura noastră? Nu măsurăm totul în raze şi-n 
sunete? Nu ne sugrumă propriile vibrații, cîntecele noastre ascunse 
şi melodiile definitive şi ultime?" Sufletul nostru "muzical" prinde 
realul într-o vibraţie nemijlocită. Şi dacă muzica e implantată în 
firea lui, omul nu poate să nu rămînă dezarmat în faţa muzicii, 
"impermeabil muzicii”, cum zice Cioran. 

. înfrîngere de rezistenţă în faţa ei. "Lipsit de mijloace de 
apărare împotriva muzicii, mă văd nevoit să-i îndur stăpînirea 
despotică, devenind, după bunul ei plac, zeu sau zdreanţă". "Cine n- 
a dorit niciodată distrugerea muzcii, acela n-a iubit niciodată 
muzica". 

... mijloc de cunoaştere a omului. "Nu poţi cunoaşte un om 
decît după nivelul la care s-a ridicat muzica în sufletul lui". "Ştim 
mai multe despre un necunoscut care i se dedică decît despre cineva 
care e insensibil la muzică şi de care ne lovim zilnic". 

„.. fenomen transpsihic. "Finalul muzicii lăuntrice e o topire 
într-un andante cosmic”. 

extaz suprem. "Extazul este precedat totdeauna de o 
dispoziţie muzicală... Mariana lui lisus, din Quito, în urma invitaţiei 
unei prietene, Petronilla, venită în vizită, începu să cînte la chitară. 
După primele acorduri, cade în extaz o oră întreagă, cu ochii fixați 
spre cer". Astfel, zice Cioran. "extazul este suprema posibilitate de 
muzică"? "Extazul muzical întîlneşte extazul mistic. Ai sentimentul 
că atingi stări supreme, dincolo de care nu mai poți să mergi". 

. creatoare a stării de imponderabilitate. "Simt cum îmi 
pierd materia, cum cad rezistențele fizice şi cum mă topesc 
armoniile şi asemănările unor melodii interioare. O senzaţie difuză, 
un sentiment inefabil mă readuc la o sumă nedeterminată de vibrații, 
de rezonanţe intime şi de sonorități învăluitoare... Cum aş putea prin 
cuvinte să descriu cum cresc melodiile, cum vibrează tot corpul, 
integrat într-o universitalitate de vibrații... Am pierdut în momentele 
de muzicalitate interioară atracţia înspre materialităţi grele, am 
pierdut substanța minerală..." Dar, "starea muzicală nu este o iluzie, 
fiindcă nici o iluzie nu poate da o certitudine de o aşa amploare, şi 
nici o senzaţie organică -- de absolut". 

„.. limbajul transcendenței. "Muzica este singurul răspuns pe 
care l-a putut da omul glasurilor cereşti”. "Bach este agentul direct 
al despămîntenirii. E atîta transcendenţă în cîte o vibraţie de violă”. 
"După  Variațiunile Goldberg nu mai există nimic, decît o 
plenitudine fără conţinut, care-i singurul mod de a atinge Supremul”. 
"Numai orga ne face să pricepem cum eternitatea poate evalua”. 

. Sublimul atins. "Bach este un alt cuvînt pentru sublim". 
"Muzicienii? Senzuali ai sublimului”. 

„.. palparea lumii divine. "Dacă Dumnezeu ar fi făcut lumea 
noastră atît de perfectă pe cît Bach lumea divină!". Muzica este 
poarta de intrare în această lume, este mijlocul prin care omul o 
poate avea ca trăire reală. "La ce bun să-l frecventăm pe Platon, cînd 
un saxofon ne poate face la fel de bine să întrezărim o altă lume?" În 
muzica lui Bach, Cioran aude "o imensă şi irezistibilă chemare ce 

răsună profetic în ea. Şi care este sensul acestei chemări dacă nu 
să ne scoată din lumea aceasta?... Bach ne invită la o cruciadă pentru 
a descoperi în sufletul omului amintirea unei lumi divine". Muzica 
ne transpune "în lumea noastră ideală, în lumea în care ar fi trebuit 
să trăim, ea ne trezeşte regretul de a nu fi ceea ce ar trebui să fim”. 
1... Şi această lume numai muzica o poate aduce. Toate celelalte arte 
descoperă viziuni noi, configurații sau forme noi; numai muzica 
aduce o lume nouă". Muzica te poate face să cunoşti "nostalgia 
paradisului pierdut", dar şi să atingi, iarăşi, prin ea, acest paradis. 
Muzica lui Mozart, pentru filosof, este "muzica oficială a 
paradisului”. 

... aducătoare de fericire supremă. "În istoria omenirii, doar 
în Mozart fericirea a atins o adîncime". "Fericirea este o pauză 
fermecătoare, pe care am bănuit-o în meditaţiile pastorale ale 
muzicii secolului al XVIII-lea”. Muzica mai este "refugiul sufletelor 
pe care le-a rănit fericirea". 

lar dacă ai căutat în viaţă toate soluţiile de salvare şi nu le-ai 
găsit, adresează-te muzicii. Ea este: 

„„. salvarea noastră supremă. "Nimic nu m-a ajutat, nimic. Şi 
de n-aş fi avut la îndemînă Largo-ul din Concertul pentrui două viori 
de Bach, de cîte ori nu m-aş fi isprăvit? Lui mă datoresc". 

mod de cunoaştere a adevărului suprem. "Aş vrea ca 
adevărurile să fie purtate de armonii mozartiene". 

mod de gîndire supremă. "Meditaţia muzicală să fie 
prototipul gîndirii în genere? Oare a urmărit un filozof un motiv 
pînă la capăt, pînă la epuizare şi pînă la limita lui, aşa cum face un 
Bach sau un Beethoven? Gîndire exhaustivă există numai în muzică. 
După cei mai profunzi cugetători simţi nevoia s-o iei de la început. 
Numai muzica dă răspunsuri definitive”. 

„.. iubire, dar şi depăşirea însăşi a iubirii. "De ce omul cîntă 
în iubire? Fiindcă iubirea lui nu e sigură de împlinire. În muzică, o 
iubire adîncă îşi descoperă propriile sale timidități. Este ca şi cum 
iubirea ar vrea să scape de sine însăşi”. "De chinurile iubirii poţi 
scăpa dizolvîndu-te în muzică". "Dacă am fi siliți să alegem între 
muzică şi femeie, cine ştie dacă nu am alege întîia. Deşi amîndouă 
îți procură senzaţii de o ameţitoare înălțime, totuşi numai muzica te 
suspendă în infinitul voluptos al neîmplinirii. Cu femeia eşti obligat 
să consumi şi să reverşi ceea ce în tine este izvor pur; niciodată prin 

muzică, al cărei indefinit complex îţi permite să nu te împlineşti 
niciodată. Căutăm femeia pentru mai puţină singurătate, iar muzica 
pentru a ne adînci singurătăţile". 

„„"echivalentul” lui Dumnezeu. "Bach este totul. Şi ce este 
acest tot? Dumnezeu însuşi. Panteismul, fără justificările muzicii, 
este un nonsens". "Cînd asculți pe Bach vezi cum se înfiripă şi creşte 
în ochii tăi Dumnezeu. Căci muzica lui este generatoare de 
Divinitate". "Un muzician, la o adică, poate aspira la rolul de 
demiurg". "Şi cînd te gîndeşti că atiţia teologi şi filosofi şi-au 
pierdut zilele şi nopțile în căutarea argumentelor pentru existența 
Lui, uitînd singurul argument valabil: Bach". "Dacă e cineva pe 
lumea aceasta care să-i datoreze totul lui Bach, acela e Dumnezeu”. 

... depăşirea sentimentului de moarte. "Numai în muzică şi în 
iubire există bucuria de a muri... Te bucură gîndul unei morți care 
te-ar scuti să mai supravieţuieşti acelor momente. Bucuria de a muri, 
care n-are nici o legătură cu ideea şi conştiinţa obsedantă a morţii, se 
naşte în marile experienţe de unicitate, cînd simți perfect cum acea 
stare nu se va mai întoarce niciodată. În muzică şi în iubire numai 
sînt senzaţii unice..." "A trăi sub semnul muzicii înseamnă oare 
altceva decît a muri cu graţie?" "A fost o vreme în care, neconcepînd 
o eternitate care să mă despartă de Mozart, nu mă mai temeam de 
moarte. La fel s-a întîmplat cu fiecare muzician, cu întreaga 
muzică". 

. suprafilozofie. "Fără patimile tulburi ale muzicii, ce-am 
face oare cu simţirea caligrafică a filozofilor?" "Despre evidenţele 
din urmă ce-au spus filosofii? Nici cît un acord din simfonia 
neîmplinită a lui Schubert". Ce-o fi vrut să spună Cioran prin astfel 
de afirmaţii? Că filozofia, ştiinţa ştiinţelor, se lasă dezarmată în fața 
muzicii, arta artelor? Nu cred că e o întrebare prea îndrăzneață. 
"Dacă s-ar putea traduce în cuvinte în mod amănunțit, mai zicea 
Schopenhauer, ceea ce spun sunetele unei compoziții muzicale, s-ar 
putea obţine o explicaţie completă a lumii". Cioran mai recunoaşte 
supremația muzicală asupra filozofiei şi în alt plan -- cel al evoluției 
spirituale a Europei postrenascentiste: "Dacă, în ordinea spiritului, 
am vrea să cîntărim reuşitele Europei de la Renaştere şi pînă-n zilele 
noastre, izbînzile filozofiei nu ne-ar reţine atenția, filozofia 
occidentală nefiind cu nimic superioară celei greceşti, hinduse ori 
chineze. În cel mai bun caz, ajunge la nivelul lor în cîteva puncte... 

Lucrurile stau altfel în ce priveşte muzica, această mare 
răscumpărare a lumii moderne, fenomen fără echivalent în nici o altă 
tradiție. Prin muzică Occidentul îşi dezvăluie chipul şi atinge 
profunzimea. În creația muzicală şi-a proiectat întreaga originalitate, 
rafinamentul, misterul şi capacitatea de inefabil. A iubit raţiunea 
pură pînă la perversitate; adevăratul său geniu a fost, cu toate 
acestea, afectiv. Fără muzică, Occidentul n-ar fi produs decît un stil 
de civilizaţie oarecare, previzibil... Cînd îşi va face socoteala finală, 
doar muzica va sta mărturie că nu s-a irosit în zadar, că într-adevăr 
are ceva de pierdut". 

În simţirea şi înţelegerea a ceea ce spune muzica, Cioran pare 
să fi ajuns pînă la capăt. Or, el a reuşit să obţină acest lucru pentru 
că a ştiut cum s-o interogheze, altfel zis, cum s-o asculte. Pentru că 
ea nu spune tuturor ceea ce i-a spus filozofului. Depinde ce auzim în 
muzică, căci mulți ascultă... "Câţi au urechi pentru substratul muzical 
permanent?" întreabă Cioran. Şi, ca să pună definitiv punctul pe "i", 
afirmă: "În afară de muzică totul e minciună”. Rămîne să ne 
convingem... 

AUZIM NOI, OARE, MUZICA? 
"Ascultind muzica descoperă-ţi capul, 
căci stai la o masă cu zeii” 
(Grigore Vieru) 


Într-adevăr, ascultînd-o, o şi auzim? Sau credem doar că 
auzim ceea ce ne vorbeşte, intim şi profund, cea mai misterioasă 
dintre arte? Nu cumva, îmbătaţi de frumuseţea ei de suprafață care 
ne atinge partea, la fel, de suprafaţă a Eu-lui, credem că aceasta ar fi 
ceea ce încearcă ea să ne spună cu adevărat? Desigur, muzica ne 
cucereşte, în primul rînd, prin frumuseţea sa. Şi aceasta este una din 
calitățile sale de fond, prin care tentează, intimidează şi provoacă 
omul. Dar îl provoacă la ceva mai profund. Şi aceasta ar fi, poate, 
provocarea supremă, pentru că e provocare la cunoaşterea de sine. 
Or, drumul spre muzică nu este altceva decît drumul spre sine. Prin 
natura sa eminamente intimă şi substanţa eterică din care-i turnată, 
muzica se descoperă a fi cea mai adecvată şi directă modalitate de 
explorare interioară. Teoria audiţiei muzicale consideră că a vedea 
(a auzi) într-o melodie frumoasă doar o melodie frumoasă, înseamnă 
a te afla în relaţii încă foarte îndepărtate cu muzica. Într-o mazurcă 
sau vals de Chopin, de exemplu, un veritabil auzitor de sunete va 
auzi nu atît mazurcă sau vals, cît - muzică. Diferența e mare. 
Parfumul sonor, precum şi fabula (titlul lucrării, programul prescris, 
cuvintele în genurile vocale) sînt doar "teatralul" din muzică. Arta 
sunetului pur însă ţine în cea mai mică măsură de teatralitate. În 
muzică, muzica vorbeşte cu ea însăşi. De aceea, va rămîne 
dezamăgit cel care va căuta să găsească într-o mazurcă "pură" 
mazurcă. Acolo e mai mult decît atît, sau poate chiar mult mai 
altceva. 

După cum cititorul adevărat citeşte între rînduri, la fel şi 
ascultătorul elevat va auzi între sunete. Dincolo de faţada ce ne-o 
pune iniţial în față, muzica ascunde altceva. Ascunde acea lume 
sensibilă, imperceptibilă la direct, din care se naşte cea tangibilă. De 
aceea, "muzica ne este dată pentru a vedea invizibilul şi a auzi 
inaudibilul" (George Bălan). Muzica apelează inițial la emoţii şi 
sentimente, dar a rămîne la acest nivel înseamnă a pluti veşnic la 
suprafaţă - la suprafața muzicii şi a ta însuți. 

Limbile vechi, sacre, fixau mai bine decît cele moderne 
fenomene şi manifestări ascunse ale lumii subtile. Sanscrita, de 
exemplu (limbă "muzicală", unde intonaţia rostirii juca, pentru 
semantica cuvîntului, rolul hotărîtor), opera cu astfel de noţiuni ca: 
Sabda (Sunet), A-Sabda (Non-Sunet), Dhvani (rezonanţa sugestivă 
pre-sonoră), Sphota (substratul intern şi indivizibil al lui Sabda 
înainte de a se manifesta, adică un gen de pre-sunet, pre-logos, pre- 
concept).Pre-sunetul este rădăcina şi născătorul sunetului; sunetul 
este încununarea non- (pre-) sunetului, este partea exterioară şi 
materială a unei realități presonore. "Tot ceea ce poate fi văzut 
provine din ceea ce nu poate fi văzut", zice Novalis (parafrazîndu-l 
pe gînditor, am putea spune acelaşi lucru şi despre "auzit”). Orice 
lucru finit tinde să exprime infinitul. Non-sunetul este tăcerea 
semnificantă şi plină de dinamism a actului creator. Din tăcere apare 
sunetul, gîndul, cuvîntul, vorba înțeleaptă. "Sau taci, sau spune ceva 
mai bun decît tăcerea" (Anton Pan). În tăcere se acutizează văzul (şi 
auzul) interior. Întimplător, oare, Mozart considera pauza unul din 
efectele cele mai puternice în muzică? Să fie pauza muzica 
supremă? În sens de conţinut, adică de trăire interioară (ceea ce şi 
este muzica, în esența sa) - da. Despre o muzică puternică se tace, 
despre o simfonie ascultată pînă la capăt nu poți spune nimic. De ce? 
Nu numai din cauza că muzica cu greu se supune verbalizării, dar, în 
special, din cauza că ea exprimă o lume despre care doar se tace. Ea 
cheamă la profunzimi şi mai mari - la sursă, la tăcere. Sufletul (şi tot 
ce este mai suprem pentru om) îşi are rădăcinile în această lume. 
"Hai mai bine să tăcem", îşi zic îndrăgostiţii. Ei au dreptate. 

La baza intonaţiei muzicale stă "protointonaţia"” (termenul 
muzicologului Veaceslav Meduşevski). Intonaţia este precedată de 
protointonaţie - gătința interioară pentru starea de contact sonor cu 
realitatea. Prin forma materială a intonaţiei, noi percepem (facem 
legătură cu) protointonaţia. Mişcarea s-ar produce astfel: de la 
sensul psihico-spiritual — la protointonaţie şi de la ea — la intonaţie. 
Poate, în mod similar, se naşte şi poezia adevărată? Poetul aude 
(simte), iniţial, în interior, un ritm, o mişcare sonoră, o "curgere" 
meloritmică. După care "răsar" cuvintele concrete, în care este 
îmbrăcat spiritul acestei mişcări. Poezia, am putea spune, apare din 
"proto"-(sau din starea de) poezie. "Eternitatea tace. Trebuie să fii 

mare poet ca s-o faci să vorbească", remarcă Jules Renard. Doar 
muzicii şi poeziei adevărate le reuşeşte pe deplin acest lucru. 

Prin trecerea muzicii de pe planul interior pe cel exterior, 
adică prin transformarea ei din fenomen spiritual (ca necesitate 
intim-personală, "pentru sine") în fenomen estetic-artistic (pentru 
"scenă", "pentru altcineva"), se poate pierde din legătura ei cu 
substratul profund din care s-a născut (muzica adîncă, zice 
muzicianul Dan Scurtulescu, ignoră esteticul sau îl consideră o 
preocupare secundă). Savurăm parfumul sonorităților de suprafață, 
neauzind ce se întîmplă dincolo, în profunzimi. În evoluţia sa 
istorică muzica a devenit, ca sonoritate, tot mai frumoasă şi mai 
bogată. Nu putem pune pe câîntar, în acest sens, ceea ce suna, de 
exemplu, cu peste două milenii în urmă în Grecia antică, şi ceea ce 
sună acum. Dar, paradoxal lucru (la prima vedere)! - grecii nu aveau 
simfoniile şi operele noastre de azi, dar erau mult mai "înnebuniţi” 
de muzică decît noi, situînd-o în fruntea valorilor. Filozofii timpului 
considerau că statul grec se ţine, în mare parte, pe muzică şi 
muzicanții săi. Ce găseau grecii în acele melodii "naive"? Nu cumva 
muzica adevărată, cea ascunsă între sunete, acestea din urmă fiind 
doar un pretext pentru trăirea unei realități de dincolo de ele? Ca 
fapt divers: chinezilor le plăcea să descifreze în tic-tacul 
ceasornicului "simfonii" întregi. 

Osho, în "Psihologia ezotericului", vorbeşte despre o însușire 
deosebită de a putea asculta între cuvinte. Ceea ce nu este rostit, 
poate fi simţit. Folosind, în comunicare, cuvinte, noi folosim şi 
tăcere (amintim de rolul pauzei în arta actorului: cu cît e mai mare 
actorul, cu atît, se zice, este mai mare pauza pe care o ţine). Dacă 
auzim doar cuvintele, zice Osho, aceasta-i o comunicare de tip 
exterior. Dar dacă sînt simţite ("citite") şi intervalele dintre ele, 
aceasta-i comunicare interioară, "inițiatică". Ştiinţa spirituală ţine nu 
atît de cuvinte, cît de intervalele dintre ele. Dar oare muzica nu este, 
în acest sens, un Mare Interval între vorbele omului? În zadar, oare, 
se zice că acolo unde se termină cuvintele începe muzica? Dar ce 
este intervalul în muzică, adică intervalul muzical propriu-zis? Este 
sensul ei. Interval înseamnă "distanță", iar distanţa trebuie parcursă, 
cucerită, trăită! De la un sunet pînă la altul se înaintează. În muzică 
fiecare sunet trebuie să fie eveniment - anume aşa ea trebuie cîntată, 
dar şi ascultată. De aici, muzica nu e atît do şi re, cît întîlnirea 

dintre do şi re. "Muzica - măreaţă întîlnire dintre tonuri!”, 
exclama Shakespeare. Să ne amintim de fenomenul "mantra" - 
formula sonoră magică prin care se obţine starea de comunicare cu 
lumea de dincolo. Prima mantră sau mantra fundamentală este 
considerată vocabula AUM. Prin rostirea acestor trei sunete are loc 
trecerea din universul exterior spre cel interior. De la "A" (care se 
pronunţă cu gura deschisă spre exterior), prin intermediarul "U", 
spre "M" (care se pronunţă cu gura închisă spre interior). Acest 
fenomen, în alte cazuri, mai este numit şi "Incantaţie" - la fel, o 
formulă magică, cîntată sau recitată pentru a obţine un efect 
supranatural, de "farmec", de "încîntare"”. Un fel de incantații sînt 
psalmii, este rugăciunea, poate chiar cîntecul de leagăn şi, in 
extenso, poezia, în general, şi muzica, în special. Căruţaşul 
(călătorul), pornind la drum, "aude", pe neprins de veste, o melodie 
pe care, mergînd, o fredonează aproape inaudibil... Acesta este 
adevăratul cînt, - muzica în sine! (Ar fi muzica "mantra" omenirii, 
care sună 24 de ore din 24 pe tot globul?). Apropo, cea mai 
frecventă vocală în muzică este "A" ("misteriosul" "A", după cum îl 
consideră hinduşii) - primul sunet pe care-l pronunță omul la naştere 
şi care mai stă şi la începutul tuturor alfabetelor. Vocala "A", la fel, 
este baza pe care se construiesc (emit) celelalte vocale. 

Desprindem, aşadar, două feluri de a comunica cu muzica - 
exterior şi interior, contemplativ şi meditativ, pasiv şi activ, estetic şi 
spiritual. De aici, două feluri de a audia (sau de a face muzică, în 
general): audiere-delectare / reverie / sentimentalist-visătoare şi 
audiere-pătrundere / participare / meditaţie / dăruire. În primul, caz 
muzica rămîne să sune în afara mea — şi acesta este cel mai răspîndit 
tip de relaţie a noastră cu muzica. În cazul al doilea, ea sună în 
interior, constituind o parte a Eu-lui profund. În primul caz ea, 
făcînd apel doar la senzualul din noi, nu ne spune şi nu ne aduce 
nimic important — agitînd uşor suprafaţa sufletului, ne reîntoarce 
acolo de unde ne-a luat. În cazul al doilea, ea ne transformă, ne 
edifică spiritul, ne fortifică şi ne energizează Eu-l. 

Facultatea de a asculta şi auzi muzica s-ar putea sprijini pe 
simpla (dar simpla, oare?) facultate de a asculta, în general. Dacă am 
avea-o. Dar cine şi cînd îl învață pe om să asculte? Cerem de la 
micuţ să înveţe să vorbească cît mai degrabă, dar nu şi să asculte. De 
parcă a asculta este, pentru viața omului, mai puţin important decît a 

vorbi. Cel ce ştie să asculte învaţă lucruri multe (poate, într- 
adevăr, nu în zadar natura l-a înzestrat pe om cu două urechi şi doar 
cu o singură limbă). Ce înseamnă însă a asculta cu adevărat? 
Înseamnă a-ţi potoli interiorul, a-ți stăpîni ego-ul, a te deschide, a te 
conecta la firul gîndirii interlocutorului, a fi activ lăuntric. 
Ascultarea devine, astfel, un proces activ, participativ şi creativ. Or, 
acelaşi lucru se cere şi în cazul ascultării muzicii. Dăruindu-te ei 
prin ce ai mai bun, ea te răsplăteşte cu ce are mai bun. 

O altă deprindere necesară în a înţelege ce vrea să spună 
muzica este deprinderea de a asculta tăcerea care în cazul ascultării 
Muzicii, îşi are funcţia sa foarte importantă. Instalarea tăcerii 
(liniştii) atît pe plan exterior (prin izolare de cotidian, prin crearea 
unei atmosfere propice adevăratei comunicări cu un fenomen divin), 
cît şi pe plan interior (reprimarea gîndurilor şi emoţiilor inoportune 
momentului) consituie o condiţie sine qua non în a descifra sensurile 
inefabile ale muzicii. Aici este necesară o triplă tăcere (termenul lui 
George Bălan): tăcerea de pînă la audiție, tăcerea din timpul audiției 
şi tăcerea, plină de ecouri, de după audiție. Însă această tăcere "la 
cub" pe orizontală trebuie neapărat susţinută de tăcerea pe verticală 
(în intensitate). Coborînd, pas cu pas, în străfundurile Eu-lui şi 
traversînd tumultul psihologic, să ajungem la tăcerea profunzimilor. 
Acolo viețuiesc liniştea şi pacea eternă, armonia, înţelepciunea şi 
iubirea. "Adîncul adîncurilor din om - acela la care n-au ajuns 
psihanaliştii moderni, dar în care vechii maeştri ai muzicii ancorează 
demult - este nu întuneric, ci lumină, nu zbucium, ci pace, nu 
conflict, ci iubire; lumină, pace, iubire - aceasta este esenţa intimă a 
omului", zice George Bălan. Muzica acolo trebuie să ajungă. Mai 
bine zis, acolo trebuie să ne conducă. Şi acest lucru ea îl poate face 
mai firesc decît orice practică de meditaţie. De aceea, ca exemplu, 
ascultîndu-l pe Bach doar cu urechea emoţiilor de suprafață 
înseamnă a nu prea înţelege multe în Bach. Muzica marilor maeştri 
vorbeşte pentru alte niveluri din noi. 

Anume prin auz (ascultare) se ajunge la inima lucrurilor, 
inclusiv la zonele abisale din noi. De obicei se consideră că prin văz 
omul ar dobîndi cea mai mare parte de informație despre lume şi 
viață. Este spus corect, dacă e vorba de aspectul vizibil, de suprafaţă, 
cantitativ. Dar omul simte că aceasta nu-i este suficient şi caută să 
descopere "ochiul al treilea", cel interior. Auzul este mai eficient în 

prinderea informației subtile. El e mai activ decît văzul, căci e 
mereu în căutare. Văzînd un lucru, ne liniştim cumva, căci ne devine 
mai mult sau mai puțin clar acest lucru. Auzul însă permanent ține 
imaginaţia în stare activă, cerîndu-i să descifreze nuanţe tainice. 
Auzul are nevoie neapărat de activitatea intuiției care citeşte sensuri 
ştiute doar de ea. De aceea, probabil, informaţia muzicală e cea mai 
tainică şi seducătoare, muzica vorbind cu lumea invizibilă la direct. 
O comunicare devine cu atît mai cuceritoare, cu cît mai multă 
informaţie "intuitivă" conţine în sine (metafore, alegorii, litote, 
sinecdoce şi alte figuri de stil). Comunicarea muzicală este, în acest 
sens, totalmente intuitivă. Muzica nu este altceva decît o Mare 
Metaforă. Dicţionarele moderne conţin cuvîntul "clarviziune", dar 
nu-l conţin pe cel de "claraudiție" - perceperea sunetelor fără 
ajutorul urechii fizice, această percepere fiind realizată de conştiinţa 
ce funcționează pe plan hiperfizic. S-ar produce, oare, cu timpul, 
diminuarea facultăţii auditive a omului şi creşterea importanţei celei 
vizuale? Să ne atragă, oare, tot mai mult "formele", "spectacularul”, 
"show-ul decît "esenţele"? Se pare că pe cît mai mult înaintăm pe 
calea civilizaţiei, pe atît mai mult ne îndepărtăm de rădăcinile 
spirituale, pierzînd, în acelaşi ritm, facultatea auzului subtil. 

Vorbind despre relaţia auditivă dintre om şi muzică, se 
impune, de la sine, tot mai mult termenul "comunicare". Pentru că 
ceea ce trebuie să se producă aici este anume comunicare, dialog. Cu 
muzica poţi comunica ca şi cu o ființă vie: o întrebi — şi-ţi răspunde, 
te întreabă — şi trebuie să-i răspunzi. Numai că e important să ştii ce 
să-i ceri. A comunica cu muzica mai înseamnă a ţi-o însuşi interior, 
a o zidi la temelia Eu-lui. Şi atunci calităţile ei devin proprietate a 
acestuia. 

Problema constă, aşadar, în a descoperi cealaltă parte a 
muzicii. Acea parte, care este nu numai muzică, dar mai mult decît 
muzică. Altfel spus, a descoperi muzica de dincolo de muzică. 
Muzica este nu numai fenomen artistic-estetic, dar meta-artistic şi 
meta-estetic. Şi acest "meta" se numeşte spiritual. Descoperirea şi 
însuşirea acestui aspect al muzicii (mai corect, a muzicii sub acest 
aspect) constituie nu numai problema amatorilor de muzică, dar şi a 
celor ce se pregătesc să devină muzicieni de profesie. Căci se poate 
întîmpla ca însuşi muzicianul să nu "audă" muzica - făcînd ani de 
muzică, să rămînă insensibil la profunzimile ei adevărate. Nu ne 

referim la marii maeştri care prin însuşi talentul lor neordinar 
realizează acest lucru intuitiv. Marea misiune a pedagogiei muzicii 
este de a trasa drumul muzicii spre inima elevului, nu numai spre 
degete, mîini şi voce. Muzicianul în devenire trebuie să deschidă 
adevărata Carte a Muzicii. Această artă trebuie să iniţieze omul în 
tainele lumii şi ale vieții, pentru că acesta este rostul ei suprem, dat 
prin definiţie. Orfeu, cîntărețul cîntăreţilor, a fost, în acelaşi timp, şi 
un mare inițiat. Numele de Orfeu l-a primit tocmai în urma actului 
inițierii sale. "Orfeu", din limba finiciană, înseamnă "aur" (lumină) 
plus "rofe" (vindecare). Pornind din Tracia, iniţierea orfică s-a extins 
pe întregul spațiu antic, culminînd la Delphi, în templul lui Apollo, 
prin celebra chemare "Nosce te ipsum!" Muzica prilejuieşte mai 
bine ca orice această "cunoaștere de sine”. 

Pentru a înţelege cu adevărat ce ne vorbeşte muzica mai 
trebuie să învăţăm a o asculta sub aspect "fenomenologic", ca lucru 
în sine; ("fenomen" - lucrul însuşi, suficient sieşi prin semnificația 
sa, împlinit în sine, privit din interiorul său). Altfel spus, a privi la 
muzică cu ochii muzicii. De ce muzica nu se supune explicării? 
Deoarece a explica ceva înseamnă a abandona acest "ceva" pentru a 
ieşi în afara lui. Noi, de regulă, ne aflăm "în afara" muzicii, şi nu în 
ea, ca parte a ei. Însă numai atunci cînd devenim parte a ei, ea 
devine parte a noastră. Principiul ar fi următorul: cu cît mai mult ne 
aprofundăm în muzică, cu atît mai mult muzica coboară în noi. Pînă 
la urmă, cele două "capete" (noi şi muzica) se contopesc, alcătuind 
un tot unitar. Aceasta este adevărata percepţie a muzicii. Doar sub 
acest aspect ea ne poate schimba. 

Dacă dorim ca muzica să ne aducă ceea ce poate doar ea să ne 
aducă în planul adevăratei edificări spirituale, trebuie înlăturată cu 
hotărîre falsa prejudecată, nesănătos instaurată în mentalitatea 
omului modern, de a vedea în muzică doar domeniu artistic şi 
estetic, adică ceva ce ne produce plăcere, ne bucură, ne amuză, ne 
pune pe gînduri sau ne întristează uşor. Această înţelegere are prea 
puţin comun cu ceea, ce-a zămislit omul sub formă de muzică 
atunci, la începuturi. Să luăm aminte cum a formulat ființa umană 
eterna sa legătură cu această artă: 

"La noi omul cît e viu 
Cîntă şi pentru pustiu, 
Numai cînd e mort nu cîntă, 

* *** k 


Dar şi-atuncea stă şi-ascultă..." 
(Din folclor) 

GEORGE BĂLAN ȘI "MUSICOSOPHIA" SA 


L-am cunoscut mai întîi cărțile. Le citeam cu multă curiozitate, 
căci nu prea întilnisem în scrierile muzicologice o astfel de tratare 
şi explicare a ceea ce se cheamă Muzică. Nu ştiam nimic despre 
autor. Apoi am aflat că este o personalitate de mare răsunet în 
viața muzicală rom nească şi că acum locuieşte în Germania. 
Auzisem ceva şi despre "Musicosophia” sa. L-am căutat. Ne-am 
scris, ne-am întilnit. În sfirşit, ne-am cunoscut îndeaproape. L-am 
invitat (ca prin minune!) la Chişinău şi la Bălți cu un ciclu de 
seminare şi conferințe cu titlul "Arta de a asculta şi înţelege 
muzica”. Este un om de o mare cultură, de o profundă 
spiritualitate. M-a impresionat mult felul neordinar de a privi 
lucrurile, lumea şi, în mod special, felul cum vede Muzica - rolul şi 
forța ei în zidirea enigmaticului fenomen numit Om. Pe acest teren 
ne-am şi "dat mîna". Consider că este important să-l cunoască toţi 
acei legaţi de soarta culturii noastre muzicale. 


Ideea i-a venit nu din calcul, aşa cum nu din calcul se naşte o 
melodie inspirată. Tot ce e Valoare şi Adevăr vine din interior, pe 
căi neştiute, prin trăire inconştientă a ceva. Apoi acest ceva urcă 
treptat spre suprafață, prinde contururile unei idei, concepții, 
convingeri. 

Pe această cale a mers şi George Bălan. Mai bine zis, n-a 
mers, a înaintat. Pe o cale nouă nu se merge, ea se descoperă, se 
creează. Căutările au durat ani (!), ca la un moment dat să capete 
forma unei teze năstruşnice, "anatemice": "Nu muzicianul, ci 
ascultătorul este regele muzicii". Mai încape îndoială că după astfel 
de declaraţii oricărui muzician "normal" (dar "normal" înseamnă 
"obişnuit", să nu uităm) i se duce involuntar mîna spre "biîtă"? 
"Cum? De cînd? Ce vă permiteţi? Eu sînt creatorul ei. Eu o fac. Ea 
există datorită mie. Dacă n-aş fi eu, n-aţi cunoaşte-o, n-aţi avea-o! 
Aşa că -- mai atent cu vorbele". Şi se întoarce cu spatele la acest... 
adevăr (neînţelegînd că acest adevăr, pînă la urmă, e spus în folosul 
lui, al muzicianului, căci fără Ascultător muzicianul nu trebuie 
nimănui). Cei care însă au puţină indulgență pentru un "rătăcit" 
descoperă, cu timpul, sensul profund al celor spuse de el. Nu este 
Chiar uşor să înţelegi ceea ce se are în vedere. Mai ales, dacă ţi-ai 
cristalizat pozițiile în limitele muzicologiei "ştiinţifice", "oficiale" 

(am observat că mai greu îl înțeleg pe George Bălan anume 
aceştia). E nevoie de a privi altfel muzica. E nevoie de a o trăi aşa 
cum o trăieşte George Bălan. Or, el îşi duce existenţa sub semnul 
muzicii. 

George Bălan vine spre muzică dinspre ascultător, priveşte la 
ea ca ascultător şi o tratează de pe pozițiile acestuia, considerînd că 
muzica există pentru ascultător şi nu pentru un cerc de specialişti. El 
însuşi a intrat în lumea ei ca ascultător” . 

În anii adolescenței i s-a trezit, instantaneu, un interes febril 
pentru muzică. Prima întîlnire cu spectacolul de operă i-a decis 
soarta. "Primele sunete ale Uverturii la "Carmen" au făcut să mă 
simt străbătut de o înfiorare în care, semiconştient, presimțeam ceva 
de o importanță excepţională pentru întreaga mea fiinţă”, 
mărturiseşte el. Frecventarea operei devine fericirea de fiecare zi a 
tînărului meloman: "Nimeni şi nimic nu-mi putea oferi o trăire atît 
de fermecătoare". Aceasta i-a fost adevărata Universitate în materie 
de muzică. În aşa mod, îşi clădeşte bazele culturii muzicale, "baze 
mult mai solide decît tot ce urma să învăţ la Conservator”. Prin 
această cultivare diletantă a interesului pentru muzică, se apropie de 
ea într-un fel ce avea să-i determine tot cursul vieţii. Aşadar, se 
produsese momentul decisiv în inițierea muzicală a omului -- 
intrarea în muzică pe uşa din față, cea a frumosului, a poeziei şi 
vrajei ei (or, muzica a apărut pentru a-l cuceri şi vrăji pe om, şi nu 
pentru a-i servi ca obiect de cercetare). "lubeam muzica aşa cum se 
iubeşte o ființă, dacă nu şi mai mult". Şi anume în această calitate de 
iubitor înflăcărat, de meloman incurabil a publicat, la vîrsta de 19 
ani, primele rînduri de critică muzicală (de fapt, mai corect ar fi, de 
impresie muzicală), după care urmează încă un articol şi încă unul, 
ca în decurs de cîteva luni să devină cunoscut în cercurile muzicale. 
Peste puţin timp este angajat ca redactor la "Flacăra", implicat ca 
titular al cronicii muzicale, de unde este delegat să ţină un discurs de 
salut la Congresul Uniunii Compozitorilor, rostit "sub privirile 
sceptice ale lui Mihail Andricu, Zeno Vancea, Alfred 
Mendelsohn..." După aceea devine responsabil al secției de critică şi 
muzicologie. La 21 de ani abia împliniţi, vine la Conservator unde, 


) A se vedea: B[lan George. O c[utare muzical[ a timpului 
pierdut. Bucurelti, 1997. 

cinci ani, avea să înveţe "mai ales ceea ce nu este muzică”. Dar 
"era şi acesta un cîştig, căci pe această cale descopeream în mine 
însumi acele criterii ale adevăratei valori şi ale adevăratei înţelegeri 
pe care profesorii nu mi le putuseră releva". După absolvire este 
numit cadru didactic la Conservatorul bucureştean. 

Însă căutările în a înţelege ce este Muzica şi, principalul, care 
este menirea ei supremă nu încetează; abia acum încep cu adevărat. 
Or, acest lucru nu poate fi aflat pînă la capăt dacă rămii în 
înțelegerea şi explicarea muzicii doar pe poziţiile muzicii. Muzica 
nu este doar sonoritate frumoasă, ea este act interior profund, este 
mişcare spirituală. Înseamnă că trebuie privită în contextul altor 
îndeletniciri spirituale ale omului. Și George Bălan mai face două 
facultăţi "înrudite" — Filozofia (unde devine doctor cu teza "Despre 
conținutul filozofic al muzicii”) şi Teologia (încheiată cu teza de 
licenţă "Cuvânt de iubire"). 

După o astfel de documentare în arta muzicii, ca dimensiune 
fundamentală a existenţei umane, este lesne de înțeles că ceea ce s-a 
întîmplat la începutul anilor '70 la Atheneul Rom'n nu putea să nu 
se întîmple. Audiţiile muzicale promovate săptămînal, timp de patru 
ani, de George Bălan deveniseră "caz", eveniment neordinar al vieţii 
culturale. 

Dar felul cum Maestrul trata şi explica muzica, felul cum 
introducea ascultătorul în mesajul ei ascuns, în tainele şi adevărurile 
ei nepămînteşti nu putea să nu îngrijoreze păzitorii de atunci ai 
"singurului adevăr posibil". Constrîns de circumstanțe, George 
Bălan pleacă în Occident. 

Aici, impus de situație la noi căutări, a înţeles că ceea ce a 
avut loc pînă acum a fost doar un Preludiu. Adevărata revelație a 
ceea ce omul numeşte muzică avea s-o încerce abia acum. Fiind fără 
serviciu ("cui îi mai trebuia un muzicolog într-o ţară plină de 
muzicologi?") şi avînd tot timpul pentru sine, asculta, ca pe vremuri, 
muzică "prin care să-mi potolesc puțin dorinţele, să-mi liniştesc 
neliniştile”. Dar o asculta cu toată dăruirea. "Ascultam şi iar 
repetam, şi încă o dată, şi încă o dată... Se produsese ceva 
neobişnuit. A licărit ceva ce eu nu putusem întrezări în timpurile 
cînd mă ocupam profesional de muzică în calitate de conferenţiar, de 
scriitor de cărți, de profesor de estetică la Conservator. Atunci am 
descoperit cu adevărat ce înseamnă să devii ascultător! Atunci mi- 

am dat seama că de la ascultător muzica aşteaptă ceva enorm în 
ceea ce priveşte dăruirea, disciplina interioară... Dar cea mai mare 
descoperire a fost aceea de a-mi da seama că muzica însăşi, printr-o 
asemenea ascultare disciplinată şi riguroasă, este în măsură să te 
îndrepte spre o spiritualitate. Ba mai mult, să ţi-o ofere, ţie 
nerămînîndu-ţi doar să mergi încrezător alături de ea. Şi atunci am 
făcut constatarea: muzica îmi dă ceea ce în van am căutat în 
filozofie, în teologie, în esoterism şi în toate celelalte forme verbale 
de spiritualitate, dacă ştii cum s-o asculți”. 

Pînă la această descoperire George Bălan trebuia să parcurgă 
o experiență de decenii de căutări, trăiri şi naufragii interioare, 
experienţă pe care cel ce înaintează spre rădăcini o poate parcurge. 
A trecut prin filozofia lui Emil Cioran, cu care devenise bun prieten, 
s-a ştiut foarte îndeaproape cu Mircea Eliade, cu Nichifor Crainic, a 
parcurs esoterismul lui Rudolf Steiner, a fost în relații de bună 
prietenie cu Dumitru Stăniloaie, patriarhul spiritual al ortodoxiei 
rom neşti, s-a întîlnit cu Dmitrii Șostakovici. Pe lîngă numeroase 
volume despre muzică şi compozitori (Beethoven, Wagner, Mahler, 
Enescu, Schoenberg ş.a.) a scris o carte despre Socrate, alta despre 
Eminescu... Ca în consecinţă să spună: "Am descoperit că muzica, 
dacă ştii să te uneşti cu ea, dacă ştii s-o faci să răsune în tine, îţi dă o 
orientare în viaţă, îți dă ceea ce nici un alt sistem de gîndire nu-ți 
poate oferi. Regăsită la acest nivel, muzica îmi spunea: te poți 
dispensa de tot ce-ai studiat, n-ai nevoie de nimic din toate acestea 
dacă ai muzica. Dar a avea muzica este o mare taină, pe care trebuie 
să înveţi a o dezlega”. 

Ajuns la acest vîrf de înţelegere a muzicii, conştiinţa îi 
şopteşte că acest dar, această mare bucurie şi acest mare adevăr 
trebuie neapărat să le afle şi alţii. Invenţia a fost absolut novatoare, 
fără precedent în istoria muzicii - instituirea unei şcoli de muzică 
pentru ascultători. Astfel a luat naştere "MUSICOSOPHIA", cu 
centrul în Germania şi cu ramificări în Italia, Franţa, Spania, 
America Latină. Prin şcoala (metoda) "Musicosophiei" au trecut sute 
de ascultători. Săptămînal au loc seminare de audiție muzicală în 
diverse oraşe, se organizează conferinţe, congrese internaționale, are 
loc colaborarea cu diferiți compozitori, muzicieni, formaţii artistice. 
Şcoala editează cărți (colecția "Musicosophia”) în limbile de 

circulaţie europeană, produce discuri prin care are loc răspîndirea 
metodei. 

Pedagogia ascultării muzicii lui George Bălan vizează două 
categorii de ascultători -- publicul larg de melomani şi muzicienii 
profesionişti. Şi aici apare fireasca întrebare: "Cum, şi aceştia din 
urmă trebuie să înveţe acest lucru?" Răspunsul lui George Bălan este 
categoric afirmativ pentru că ascultarea muzicii este o artă care 
trebuie învățată în mod special, aşa cum se învaţă arta de a compune 
şi de a cînta.Darul de a pătrunde în tainele mult prea ascunse ale 
mesajului sonor nu vine de la sine. "În care şcoală de muzică sau 
conservator se învaţă acest lucru?”, întreabă pe bună dreptate 
Maestrul. 

"Musicosophia" lui George Bălan este o Şcoală de muzică şi, 
în acelaşi timp, o Cale de cunoaştere -- a muzicii şi a vieţii. Căutaţi-i 
cărțile, citiţi-le. N-o să regretaţi nici cîtuşi de puţin. 

INIȚIERE ÎN ARTA DE A ASCULTA 
ŞI ÎNȚELEGE MUZICA 


"Care e omul ce nu simte muzica 
curgînd şuvoaie în sufletul său?... 
(George Bălan) 


m 


Ce înseamnă a asculta muzică? La prima vedere, întrebarea 
pare a fi clară de la sine şi parcă n-ar necesita o explicare specială. 
Căci oricine ascultă muzică — fie, în mod special, în sala de concert, 
fie, sporadic, printre alte ocupații ale zilei. Desigur, a asculta o 
melodie frumoasă, "inocentă", ce se aşterne ca de la sine pe auz, nu 
este un lucru complicat şi nu cere o pregătire deosebită. Dar, ştim 
bine, există muzică şi există Marea Muzică, după cum există 
ascultare şi există adevărata Ascultare. 

Orice lucru poate fi privit doar pe dinafară, contemplîndu-l 
uşor. La fel, şi muzica poate fi primită de om la acest nivel — ca ceva 
frumos, plăcut, ce aduce satisfacție şi mîngñie sufletul. Ca în cazul 
unei flori, de exemplu. Dar floarea, obiect frumos şi plăcut, nu 
edifică spiritualiceşte, căci se află în afara noastră şi nu este (şi nici 
nu poate fi) parte a Eu-lui nostru. Or, ne edifică doar ceea ce se 
instituie în interiorul profund şi de acolo, printr-o forță-energie 
activă,ne zideşte. Mulţi cunosc muzica doar sub aspect "exterior", 
rămînînd în relaţiile cu ea la nivel de contemplare. Misiunea ei 
supremă însă este alta — de a construi omul. Acest lucru se poate 
produce doar atunci, cînd vom permite muzicii să pătrundă profund 
în noi şi cînd noi, la rîndul nostru, vom dobîndi facultatea de a 
pătrunde în tainele şi sensul ei ascuns. Acestea sînt două laturi ale 
unui proces unitar: pentru ca muzica să pătrundă în mine trebuie ca 
eu să pătrund în ea. Adică, să mă expun muzicii, să mă dăruiesc ei, 
să-i pun la dispoziție însuşirile mele cele mai bune interogînd-o, 
investigînd-o sufleteşte. Din acest moment, comunicarea cu muzica 
încetează de a mai fi o simplă contemplație şi devine act spiritual, 
devine ascultare-meditaţie, care cere de la om dăruire supremă. Din 
acest moment, el poate spera că muzica îl va transforma şi-l va înălța 
conform legilor ei sublime. De aici, audiția unei muzici adevărate nu 
este un lucru ce poate fi lăsat la voia întîmplării. Ascultarea, 

înțelegerea şi pătrunderea în sensul ei este o activitate sufletească 
şi spirituală, un "meşteşug", o ştiinţă, iar la nivel superior — o artă. 

Aşadar, arta de a asculta şi înțelege muzica... Care sînt 
treptele cuceririi acestei arte? Cu ce trebuie să începem, cum trebuie 
să mergem şi unde trebuie (sau putem) ajunge? Răspunsurile la 
aceste întrebări le conţine noua carte (pe lîngă zecile deja scrise) a 
lui George Bălan cu titlul "Cum să ascultăm muzica"” Este o lucrare 
ce se înscrie în rîndul altor lucrări în domeniu, cum ar fi, de 
exemplu, cea a celebrului compozitor şi şef de orchestră american 
Leonard Bernstein "Cum să înțelegem muzica". Cartea lui George 
Bălan e o "carte-ghid", "carte-dialog", "carte-experienţă"”, chemată 
să conducă cititorul pe această cale. "E un moment solemn în viața 
melomanului, scrie autorul, cînd acesta descoperă că muzica nu 
există spre desfătarea sa, ci pentru a-l conduce la o cunoaştere 
superioară. El trebuie însă să se apropie atent şi cercetător de 
limbajul şi mesajul sunetelor. Îşi va da atunci seama că ascultarea 
muzicii este o adevărată artă, care îi deschide perspectiva de a 
deveni la rîndul lui un creator”. 

Prima condiţie sine qua non în înaintarea pe acest drum este 
atingerea calităţii de Ascultător, adică cultivarea capacității de a 
Asculta - în general. Căci acest lucru nu vine de la sine. Omul este 
învăţat, de mic, să vorbească, dar nu şi să asculte. "Foarte puţini 
dintre noi, spune George Bălan, ştiu cu adevărat să asculte ceea ce 
au de spus viaţa şi oamenii. Sîntem preocupaţi în prea mare măsură 
de ceea ce avem noi înşine de spus". A asculta atent pe cineva 
înseamnă a coparticipa activ la actul comunicării, înseamnă a te 
deschide interlocutorului. Cine nu-şi cultivă cu bună ştiinţă această 
capacitate rămîne izolat în lumea strîmtă a propriilor interese şi 
obsesii, adică la propria sterilitate. Ca să devii ascultător în sensul 
deplin al cuvîntului trebuie să faci un lucru nespus de greu: să 
acționezi asupra ta însuţi. Dacă ai învăţat să asculți şi să auzi, adică 
dacă ai descoperit noblețea funciară a condiţiei de auditor, e 
imposibil să nu înţelegi sensul muzicii. Adevăratul ascultător, 
"ascultătorul-maestru"”, cum zice George Bălan, devine doar în 
rezultatul unei munci susţinute, a unei "evoluţii echivalente cu aceea 


) George B[lan. Cum s[ ascultim muzica. Editura Humanitas, 
Bucurelti, 1998. 

care-i formează pe maeştrii muzicii. Nedevenit, la rîndul său, 
maestru — în arta de a asculta — melomanul este asemenea unui 
talent muzical necultivat: un Enescu rămas lăutar”. 

Muzica este creată de compozitor, cîntată de interpret, dar 
cursul vieţii şi-l întregeşte ajungînd la ascultător. Ascultătorul este 
destinația ei finală. El este a treia persoană, care încheie actul de 
comunicare muzicală, fiind participantul lui activ; el este al treilea 
creator al lucrării, care continuă opera compozitorului şi a 
interpretului. Aşadar, ascultarea muzicii necesită din partea 
ascultătorului participare activă, efort sau, după George Bălan, 
strădanie. "Atîta vreme cît ascultătorul rămîne indiferent şi pasiv, 
muzica păstrează muțenia Sfinxului. Ea nu-şi dezvăluie secretele 
decît aceluia ce se străduieşte să le dezlege". Şi aici autorul presimte 
o eventuală întrebare: Dacă înțelegerea muzicii presupune un 
asemenea efort, unde mai este desfătarea, plăcerea prilejuită de 
muzică? Răspunsul dat e simplu: în chiar acest efort încordat şi 
prelungit. Susţinut condusă, strădania devine ea însăşi desfătare, dar 
desfătare supremă, ca încununare a unei munci asidue, ca atingere a 
unui rezultat preţios, ca încheiere fericită a unei opere. 

Însă parcurgerea unui drum lung necesită timp. De aceea 
timpul consacrat muzicii este alt factor în atingerea performanţelor. 
Este cu neputinţă să desoperi după o singură audiție sensurile unei 
simfonii. E nevoie de timp, de răbdare, de atenţie, de reveniri 
frecvente la aceeaşi muzică. "Conştiinţa ta nu este o simplă oglindă 
în care sensul operei se răsfrînge de la sine, prin actul însuşi al 
audierii. Trebuie să revii neîncetat la aceeaşi muzică, să-i urmăreşti 
meandrele, să reflectezi asupra celor trăite, dar mai ales să faci toate 
acestea dintr-o necesitate afectivă, raportîndu-te la muzică exact ca 
la o ființă iubită. La urma urmelor, efectul sunetelor muzicale asupra 
sufletului nu s-ar putea explica fără o cauză de natura iubirii". Are 
perfectă dreptate George Bălan: muzica nu este altceva decît una din 
formele superioare ale iubirii. Fără calităţile necesare pentru a iubi 
(iubirea necesită anumite însuşiri pe care nu fiecare le posedă, căci e 
ştiut că nu fiecare poate iubi cu adevărat) nu se poate produce nici 
relaţia superioară cu muzica. 

George Bălan nu divizează muzica în "uşoară" şi "grea". 
Noţiunea de "muzică grea" este o născocire, consideră el. Nu există 
"muzică grea" în sine, există grade mai mult sau mai puţin înalte de 

înțelegere a limbajului ei. Cu toate că limbajul muzicii este 
deosebit, ieşit din tiparele comunicării obişnuite, el nu este totuşi de 
neînțeles. Celor ce au îndrăgit-o cu adevărat şi au integrat-o în viața 
lor intimă, muzica le vorbeşte extrem de clar. 

Ca să înţelegi cu adevărat ce spune muzica şi să ţi-o 
transformi în mijloc de înălțare spirituală sau, cum zice George 
Bălan, ca ea să contribuie la edificarea conştiinţei de sine (căci 
acesta ar fi scopul final), este necesar să înaintezi de la periferie spre 
centrul ei. Pentru aceasta este nevoie ca ascultarea să devină 
"cercetătoare", să capete caracteristicile unei investigații. "Luînd 
locul divertismentului — care nu poate produce decît o vibrație 
superficială — pasiunea cunoaşterii îţi umple sufletul cu o intensitate 
nebănuită înainte" şi duce, în consecinţă, la o adevărată eliberare şi 
purificare interioară. Aici autorul îl citează pe Beethoven: "Ca să 
înţelegi ființa muzicii, e nevoie de ritmul spiritului. Ea ne lasă să 
presimţim ştiinţele cereşti şi ne mijloceşte inspiraţia lor. Ceea ce 
spiritul primeşte de la ea pe cale senzorială este încorporarea unei 
cunoașteri spirituale". Anume aceasta au dorit marii maeştri ca omul 
să vadă (să audă!) în muzica lor. 

În continuare, sînt expuse principiile ce trebuie urmate pentru 
o astfel de "ascultare-căutare", "ascultare-cercetare”, "ascultare- 
cunoaştere". lată cîteva din ele: 

*  "Concentrează-te cînd asculți muzica”. În afara acestei 
cerințe problema înţelegerii nici măcar nu se poate pune. 
Ea capătă contur abia pe măsură ce descoperim importanţa 
decisivă a atenţiei în ascultare. Atenţia activă îl scoate pe 
meloman din starea de nonşalanţă, caracteristică 
ascultătorului confortabil instalat în fotoliu. 

* "Ascultă cu regularitate şi dedică muzicii timpul tău cel 
mai bun", acel timp, în care spiritul se află într-o stare de 
maximă limpezime. Întîlnirea cu muzica devine astfel 
momentul cel mai frumos al zilei. Te bucuri atunci de 
pacea adusă de muzică, pace pe care viața obişnuită nu ţi-o 
poate oferi; te ridici deasupra mediocrităţii şi monotoniei 
proprii rutinei cotidiene. 

* "Trăieşte intens ce auzi”. Nu cantitatea contează, dar 
intensitatea perceperii. Puţină muzică, dar trăită la 
maximum. 


52 


si "Nu te mulțumi cu o singură ascultare şi lărgeşte-ți 


continuu perspectiva”. Ascultarea repetată este cel mai 
eficace mijloc de aprofundare a cunoaşterii muzicale. Cu 
fiecare ascultare ni se vor dezvălui adîncimi şi sensuri noi, 
ignorate mai înainte. Cu cît vei frecventa mai des muzica, 
cu atît vei întîmpina mai puţine "mistere" descurajante. 


Într-un capitol aparte, întitulat "Instrumentarul artei de a 
asculta", autorul descrie procedee concrete pe care ascultătorul le 
poate urma pentru a însuşi muzica audiată, adică pentru a o 
interioriza şi a o transforma în parte a Sinelui. Unul din ele este 
fredonatul care constituie nu doar o obişnuinţă mecanică sau un 
amuzament bun ca să-ți omori timpul, ci un dar înnăscut, expresie a 
umanității noastre. Fredonăm sub impulsul unei necesități intime. 
Acest dar natural George Bălan îl transformă în instrument de 
înțelegere a muzicii. Fredonatul efectuează trecerea de la cîntul 
obişnuit (îndreptat spre exterior, spre cineva) la cîntul mental” — 
fredonăm pentru a ne reculege şi o facem doar pentru noi. "Cultivat, 
cîntul devine o formă de artă, pe cînd fredonatul devine o formă de 
meditație". 

Alt procedeu propus este gestul de acompaniere, mişcarea 
miîinii devenind complementul fredonatului. "Cînd cele două sînt 
practicate simultan, melomanul atinge apogeul artei de a asculta 
muzica". 

O altă acțiune este notarea grafică a ceea ce ascultătorul a 
descoperit prin efort intelectual, fredonat şi gest meloritmic. Apare, 
astfel, "partitura ascultătorului" (diagrama meloritmică), care îl ajută 
să păstreze în timp experienţa acumulată. 

Bineînţeles, cele citite în lucrare rămîn doar citite pînă în 
momentul cînd începi să le transformi în fapt. Realizarea lor e cu 
totul altceva, devenind, cu timpul, o operă de adevărată creaţie. 
Pentru ca muzica să ne devină o orientare în viață şi nu doar să ne 
amuze, se cere să ne schimbăm relaţiile cu ea. Filozofie şi 


° Doritorii de a se aprofunda @n problem[ pot consulta: B[lan 
George. Mic tratat de fredonat. Sankt Peter, 1992; Cegolea 
Gabriela. Vox mentis. Bucurelti, 1995. 

înțelepciune supremă, după cum este considerată, ea ne poate 
cultiva calităţi de care nici n-am bănuit că le putem avea. 

George Bălan este unul din marii maeştri în a face muzica 
inteligibilă oamenilor. Noua sa carte este o scurtă sinteză a 
pedagogiei ascultării muzicii, practicată în Institutul specializat în 
acest domeniu, întemeiat de el în oraşul Sankt Peter, Germania, cu 
numele "Musicosophia". 

ÎNTRE MUZICĂ ȘI TĂCEREA DESPRE EA 


Aceste rînduri suportă gînduri apărute, discret, în clipe de 
simtire şi înţelegere adevărată a Vieţii. Şi a Muzicii. Mai bine zis, 
a Vieţii prin Muzică. Gînduri trezite de vocea ei, trăite sub 
stăpînirea ei — fie că suna alături, fie că o auzeam, profund, doar 
în interior. 

Muzica şi Gîndul. Gîndul şi Tăcerea. Tăcerea şi Muzica. Un 
cerc fără început şi fără sfirşit, în veşnică rotaţie... 


"Lumea e materie. Materie în mişcare. Orice mişcare e urmată 
de sunet. Lumea e o sonoritate continuă..." Foarte corect. Dar ce 
face omul din asta? Îşi creează o minunată modalitate de armonizare 
cu sunetul lumii — Muzica. Muzica nu este altceva decît forma 
supremă de identificare a omului cu sonoritatea veşnică a lumii. Prin 
ea, omul vibrează la unison cu Universul, vorbeşte, într-un mod 
specific, cu Materia. Este o originală modalitate de comunicare a 
omului cu alte niveluri ale Existenţei. Este o modalitate specifică de 
comunicare între nivelurile Existenţei (omul fiind unul din ele). 

RX 

Fiziceşte vorbind, muzica nu este altceva decît aer în mişcare. 
Dar parcă ajungem undeva mergînd pe această teorie? Nu încercaţi 
să vorbiţi "ştiinţific" despre muzică, pentru că n-o să vorbiţi nimic 
despre ea. O să vorbiţi despre altceva. 

XX 

Muzica nu este un semn de alteraţie accidental pe portativul 
vieţii. Ea stă ca semn constitutiv la cheie, dînd tonul, acordînd-o 
într-o anumită tonalitate. Fără muzică tonalitatea vieţii ar fi alta. 

XX 

Există muzică şi există ştiinţă despre muzică. Pe muzică puţin 

o interesează ştiinţa despre sine. 
XX 

Orice construcţie despre muzică — estetică, filozofică, 
psihologică — e un joc de copil. Vine muzica vie şi răstoarnă orice 
construcție "ştiinţifică" despre sine. 

RX 


Lucrarea aceasta le-a spus unora: 2 + 2 = 4. Ura! 

Ce plictiseală! În muzică doi plus doi niciodată nu este 
egal cu patru. De aceea şi există muzica, pentru a-i spune omului că 
doi plus doi nu întotdeauna este egal cu patru. Ba poate chiar 
niciodată nu este egal... 

x kx ë% 

Pardon, amice! Cu cît mai mult zici că ştii (înţelegi) ce este 
muzica, cu atît mai mult nu-ți dai seama ce este ea. A prinde muzica 
cu mintea nu este posibil. Nu încerca să spui. Te vei face de ruşine. 

x kx ë% 

Toate demonstrațiile făcute în muzică se adună în una 

singură: în muzică nu pot fi făcute demonstrații. 
x k x% 


Depinde ce auzi în muzică, depinde. Căci toți ascultă... 
x k ë% 
- ... Aşadar, concluzie. In rezultatul celor expuse scoatem 
următoarea concluzie... 
- Concluzie? lartă-mă, te rog. Într-un tratat despre muzică nu 
pot exista concluzii. 
ECE ë * 


Omul în fața muzicii se bîlbîie. 
x ë k ë% 

A mia oară mă conving: esențialul este nu ceea ce cînți, dar 
ceea ce auzi cînd cînți. 

x ë kx ë% 

De îndată ce încerci să spui ceva despre muzică, te întîlneşti, 
dureros, cu neputinţa de a face acest lucru. Să vină, oare, muzica 
dintr-o realitate despre care doar se tace? 

x k E i 

Muzica nu este dată pentru a fi cîntată. Ea este dată pentru a fi 
trăită. Două lucruri din două lumi... 

x ë k ë% 

Cîte odată îmi pare că mai profund ca un colind nu există 
nimic. Altă dată nu mă satisface un întreg Mozart. 

Ce eşti, Muzică? 

x kx x% 

Ştii, oare, ce este o muzică? Bine, îmi dau seama că, pînă la 
urmă, poți să-mi spui ce este. Dar nu te grăbi. A spune ce este o 
muzică atunci, cînd eşti întrebat şi cînd trebuie s-o priveşti dintr-o 

parte pentru a da un răspuns — e una. Şi absolut altceva este cînd 
muzica sună în tine, cînd îţi sfişie interiorul, cînd te înnebuneşte şi te 
lasă mut în fața realităţii. Dacă nu auzi muzica în interior, nu te grăbi 
să dai răspuns. Vei spune prostii. 
XX 

Sunetul emoționează. Vai, dar cît i-a trebuit evoluţiei să 

muncească pentru a agunje la acest rezultat! 
XX 

Nu vei scrie niciodată nimic talentat, pînă nu vei trăi profund 
şi deplin ceea ce scrii. Marii genii au fost mari suferinzi, pentru că 
au trăit tot ce a trăit fiecare din personajele lor. 

Doamne, oare Bach să fi trăit tot ce a scris? 

XX 

Socialul e spectacol. Individualitatea fuge de spectacol. 

Muzica, în sensul ei suprem, nu este o artă "socială". Trăirea 
profundă nu poate fi scoasă în public. 

XX 

Doar cel ce iubeşte muzica nu prea mult (sau care n-a iubit-o 
niciodată cu adevărat) o poate pune în limitele unei teorii. Cel care 
însă o iubeşte pînă la disperare, nu va putea scrie nimic despre ea. 
Nici nu va încerca. Va fi o trădare. 

XX 

Parcă poţi spune ce este muzica? Pentru aceasta trebuie doar 
să-ți ieşi din minți. 

Dar parcă pe urmă vei mai putea spune ceva? Nici atît. Pe 
urmă vei putea doar să simți mai bine ce este ea, dar să spui... 

Muzica este o ieşire din minţi? 

XX 

Există muzică — ceva din altă lume. Şi există muzică — 
frumoasă înlănțuire de sunete. Majoritatea ştiu doar de cel de-al 
doilea sens. Ce tristeţe! 

XX 

Sunetul... Mă urmăreşte, nu pot scăpa de el. Mă suge, mă 
descompune în sine pînă la halucinație. 

Dar şi eu îl urmăresc. Vrea să pună stăpînire pe mine, dar şi 
eu îl stăpînesc, mi-l supun. El fuge, şi eu îl prind. Apoi rolurile se 
schimbă. 

Un joc fără sfîrşit: sunetul şi omul. 

E DE o IE i 


Pe tine nu te înnebuneşte sunetul? Pierzi mult! 
x kx E i 


Cuvîntul, ştim bine, poate minți. Dar o melodie? 
x k ë% 

Muzica din noi e mult mai variată şi subtilă decît forma în 
care poate fi turnată. De aceea şi se chinuie bieții compozitori, în 
veacuri, căutînd noi limbaje. 

x ë k ë% 


Să cînți aşa, ca fiecare sunet să devină eveniment! 
ECE E i 

O melodie veşnică, adevărată nu este altceva decît o sinteză 
supremă, un aforism sonor, un punct ardent al multiplelor sunete din 
preajmă. După cum în rază se concentrează întregul spectru al 
luminilor din jur, la fel în melodie se concentrează, pînă la tensiune 
supremă, sonoritățile ce roiesc în împrejurimi. 

ECE ë% 
1) — Muzica este sunet care produce impresie. Şi atit. 
— Şi atât? 
— La acest nivel — da. Căci în continuare, 

2) este ... scuturare de suflet, este plîns şi tristeţe profundă, 

este amarul şi bucuria vieții... 
— Dar mai departe? 
— Mai departe, 

3) este poartă, este trecere — în altă lume. Muzica te duce în 
altă lume — acolo unde te contopeşti cu tine însuţi şi cu veşnicia. Te 
contopeşti cu lumea din tine şi cu lumea din care ai provenit. Ne-am 
născut în sunet şi din sunet. 

lată de ce omul iubeşte muzica! 

ECE E i 

Compunerea unei simfonii nu este o promenadă pe aleea unui 
parc. Nici ascultarea ei, de altfel... 

ECE E i 

1) Muzica apare din tăcere. 2) Pauza este muzica supremă 
(zicea Mozart) 3) Silogism: muzica apare din tăcere, atinge 
culminația în pauză, reîntorcîndu-se, prin aceasta, din nou în tăcere. 


Să fie tăcerea muzica supremă? 
ECE ë% 

Lumea muzicianului este, în primul rînd, lumea sunetelor. 
De la ele porneşte, la ele se întoarce. Muzicianul, prin muzica sa, 
ajunge şi în alte sfere — filozofice, psihologice, dar imperiul său este, 
totuşi, taina înlănțuirii sunetelor. Anume această taină îl preocupă 
mereu, constituind existenţa sa de fiece clipă. 

Şi totuşi... Orice mare muzician trăieşte nu numai cu sunetul, 
ci se ridică de asupra lui, căutîndu-i locul în această lume. Marii 
muzicieni au făcut muzică, dar au şi meditat profund asupra ei, au 
înlănţuit sunete, dar au şi încercat să găsească locul acestor înlănțuiri 
în tabloul general al lumii. Aşa că, imperiul muzicianului este 
sunetul şi, în acelaşi timp, nu doar sunetul, ci însăşi lumea. 

XX 

Melodia este inversarea legii gravității terestre. Punctul ei de 
gravitație este cerul, şi nu pămîntul. În acest sens, muzica nu este un 
fenomen "pămîntesc". Nici o melodie nu se simte bine, cînd coboară 
în jos. Or, visul oricărei melodii este de a se mişca în sus, spre 
ceruri. Muzica este întruchiparea absolută a Spiritului, care, la fel, 
gravitează spre ceruri. 

RX 

Se schimbă, în veacuri, formele muzicii, iar marele ei 
conținut, rămîne acelaşi. Oare cîntul gregorian sau madrigalul, sau 
liedul, sau giga, sau sarabanda, sau căluşarii, sau bocetul... sînt 
absolut altceva (vor să spună categoric altceva) decît simfonia, 
cvartetul, jazz-ul, doina, cîntecul de leagăn? Hotărît că nu! Toate 
acestea sînt forme, mesajul general al muzicii fiind unul — 
dumnezeiescul,  nepămîntescul. Şi  cîntul gregorian conţine 
dumnezeiescul, nepămîntescul, şi căluşarii... Nici unul şi nici altul 
nu sînt din lumea aceasta. Ei vorbesc în limba altei lumi. 

XX 

După mine, muzica lui Bach nu vorbeşte, ea tace. Dacă cea a 
lui Beethoven vorbeşte despre soarta omului, cea a lui Bizet despre 
o dragoste nebună, atunci cea a lui Bach planează, tacit, deasupra a 
tot şi a toate... Ea tace despre esența lumii. 

RX 


In teatru poate exista prefăcătoria. Dar în muzică?... 
x œk i 


Dacă am şti ce este sufletul uman — în complexitatea, 
profunzimea şi infinitatea sa — probabil că niciodată nu ne-am 

aventura în cercetarea lui. Dar omul, naivul, nu ştie ce-l aşteaptă 
aici şi încearcă să-l cunoască... Paradox? Nicidecum. Una din 
calitățile esenţiale ale sufletului este de a porni în cercetarea 
incercetabilului, în cuprinderea necuprinsului, în parcurgerea 
infinitului. Sufletul încearcă să se cunoască pe sine însuşi. Există o 
mai mare îndrăzneală în Univers?! 

ECE ë% 

Corpul uman, ca materie fizică, gravitează spre pămînt. 
Spiritul gravitează spre ceruri... Două direcţii, două mişcări opuse, 
două capete ale arcului întins care rup omul în două. Aşa şi se 
chinuie bietul întreaga viaţă, luptînd cu el însuşi. Ar porni definitiv 


pe o cale — nu-l lasă cealaltă... 
x k E i 


Omul este, totuşi, neputincios în a se explica pe sine. 
Gîngureşte el acolo ceva în teoriile sale filozofice, psihologice, dar... 
ECE E i 

Nu există, zici, adevăruri absolute? Te contrazici — şi destul 
de ieftin — chiar în clipa aceasta. Căci a zice că nu există adevăruri 
absolute este un adevăr cum nu se poate mai absolut! 

ECE E i 

Prietenul cel mai drag şi mai fidel, tăcerea. Numai lui îi poţi 

spune totul, numai el te ascultă pînă la capăt. Dacă n-ai prieteni, 


alege-ți tăcerea! 
x k 


Puterea pămîntească, fără încărcătură dumnezeiască, devine 
ucigătoare. 
x ë k x% 
De ce vă bucuraţi de descoperiri? Oare nu orice descoperire se 


întoarce, mai devreme ori mai tîrziu, împotriva omului? 
x k x% 


Arta ține de viață, negreşit. Şi, în acelaşi timp, ţine de ne- 
viață. Ea se găseşte între Cer şi Pămînt, între Scylla şi Haribda, 
mergînd pe "muchie"... 

x kx ë% 

Omul de creație trebuie să găsească forma pămîntească pentru 

a turna în ea conținutul dumnezeiesc. 

A găsi forma înseamnă a împămînteni conținutul. A turna 
în formă înseamnă a face o convenţie cu pămîntul. 
Aşadar, cel ce toarnă în formă este doar o doime de poet? 
Deci o doime este şi dumnezeiescul turnat în formă? Într-un cuvînt, 


convenţie? 
XX 


Conştiința umană este o mare prejudecată! 
XX 
Muzica, la fel, poate îmbătrîni, devenind exponat de muzeu. 
Şi acest lucru se întîmplă cu atît mai sigur cu cît încearcă să descrie 
mai accentuat subiecte cotidiene, de viaţă imediată. În acest sens, 
mai "veşnică" decît toate este muzica lui Bach, care mai mult decît 


altele ocoleşte acest lucru, ridicîndu-se deasupra a tot şi a toate. 
XX 


A fi filozof nu este o profesie, a fi filozof este o stare. 
XX 

"Daţi-mi un punct de sprijin şi voi mişca din loc Pămîntul", 
zice Arhimede. 

"Daţi-mi o speranță şi voi clădi un Univers", zice Huxley. 

lată visul unui om de cultură şi al unui om de ştiinţă: unul 
doreşte să zidească o lume, altul — s-o răstoarne. 

NB! Aceasta şi este marea şi nelichidabila prăpastie dintre 
Spirit şi Materie şi toate celelalte derivate ale acestor două lumi. 
Prăpastie de care zicem cîteodată, cinic, că n-ar exista. Există în 
intenție! lar intenția este totul într-o afacere. 

RX 

A savura arta ca amator este una. A-ţi face arta profesie este 

alta. Şi cu totul alta este a-ţi fi arta — soarta. 
XX 

— Nu te supăra, eu doar am înţeles ce ai spus. 

— Nu mă supăr, dar n-ai înțeles. Adică ai înţeles, dar n-ai 
simţit. A simţi şi a înţelege sînt două lucruri foarte diferite. 

XX 

Toţi sîntem vînzători şi cumpărători. Vindem tot ce putem — 
marfă materială, marfă "interioară". Ne mințim care şi cum poate, 
unul pe altul... 

Doar cel ce nu este negustor este omul cerului. Dar care-i 
acesta? 
x k E i 
Psihologia nu este altceva decît o încercare de a explica nişte 
lucruri inexplicabile. Cu atît mai mult — psihologia muzicii... 
ECE E i 
Care e deosebirea dintre Filozof şi Sihastru? Gradul de 
alimentaţie a corpului. De aceea, Filozoful caută explicația 
"Ştiinţifică" a lumii, iar Sihastrul trece dincolo de aceasta. Diferitele 
grade de sațietate a corpului nasc diferite grade de gîndire? Invers 
proporțional? 


x ë k x% 
Nu eu să slujesc trupul — el să mă slujească pe mine! Il 
hrănesc, îi sting setea, îi dau odihnă... — la muncă, prietene! 


Transformă-te în substanță cenuşie, scoate idei, scoate inspirație, nu 
dormi! Devii scară de înălţare spre alte lumi! Devii, pînă la urmă, 
ceea ce trebuie să fii — bază fizică, materie pentru ceva superior — 
pentru spirit. Munceşte, căci te hrănesc, te adăp. În caz contrar, îmi 
voi bate joc de tine — îţi voi da tot ce doreşti, necerîndu-ţi nimic în 
loc. Şi atunci eşti pierdut! Vei rămîne doar trup, vei rămîne amibă! 
Vai de capul tău... 
x kx ë% 

Fibrele de lînă (sau fînul, sau paiele) "ţin cald". Dar nu ele, de 
fapt, aduc căldură (un fir aparte nu e fierbinte), ci spaţiul dintre ele 
(cu toate că printre ele ar trebui "să bată vîntul", fiind situate la 
distanță). 

La fel şi melodia, care e între sunete. 

„„„ De aceea şi anatomiştii, căutînd sufletul, vor suferi eşec 


întotdeauna — obiectul nu-i de nasul lor! 
kk 


De ce omul mort e mai greu decît omul viu? Doar e aceeaşi 
cantitate de materie! Nu de aceea, oare, că pe omul viu îl ridică spre 
ceruri sufletul, împuţinîndu-i din lutul material, iar trupul mort, 
despărțit de suflet (care se înalță după moarte), se prăbuşeşte în 
străfunduri, fără susţinerea "cerească" a sufletului? De aceea trupul 


fără suflet e mai greu? 
ECE ë% 

Starea de conştiinţă şi starea de inconştiinţă... Starea de 
normal şi starea de anormal... Unde-i linia de demarcare? Şi există 
ea oare? Dar cine a trasat-o? A trage linii de demarcare între 
conştiinţă şi inconştiință, între normal şi anormal, între viaţă şi 
moarte ar însemna a demarca, în formula apei (care stinge focul), 


hidrogenul (care arde) de oxigen (care întreţine arderea). 
E DE o IE i 


Ciobanul şi oile... El le păzeşte, le hrăneşte, le asigură viaţa, le 
mîngiie, le pupă... Şi tot el le jupoaie ca să se-mbrace, să se 
hrănească. Ele-s existenţa lui, şi el este existenţa lor. O dialectică 
uluitoare! O unitate şi o luptă — superbă! O armonie, o idilă, dar şi o 
dramă. Aşa-i peste tot — idilă şi dramă! 

"Cin-te mîncă, mielule? 
Dumneavoastră, domnule." 
"Cine moare, mielule? 
Noi toţi, noi toţi, domnule." 
"Ce rămîne, mielule? 


Acest cîntec, domnule". 
E IE IE i 


Repet mereu: cît de departe este gîndul de simţ! Cedează, 
rațiune, că n-ai cuvînt în faţa simțului. N-ai inventat încă cuvinte, ce 
l-ar traduce pe deplin. 

RX 

Arta de a fi trist... A fi trist nu este doar o stare. A fi trist este 
o căutare, o creație. A fi trist e o aprofundare şi o înălţare. E o zidire 
a Sinelui. 

XX 


Nu încercaţi să găsiți adevărul. Adevărul este o părere. 
x x E i 
Un filozof, nimerind într-o turmă de oi, trebuia să explice ce 
este filozofia. 
„„„. Nu există poveste mai tristă. 
XX 
Muzică, muzică, ce faci din om? Tu îi aparţii lui sau el îţi 
aparține ţie? 
XX 

Şi totuşi viaţa nu este altceva decît trăire. Scoate omul pe 
parcursul ei şi concluzii. Dar aceste "concluzii" sînt atît de 
"efemere" față de însuşi actul trăirii... Orice concluzie, pînă la urmă, 
poate fi aruncată ca fiind trecătoare față de trăirea pe viu a vieţii, 
care niciodată nu poate fi aruncată. "Concluzia" față de "trăire" este 
un zero. "Mă rog de mă iartă", zice omul la urmă, ştergînd de pe 
lista vieţii orice concluzie făcută cîndva. El iartă totul, preţuind un 
singur lucru — ceea ce a trăit, adică viaţa însăşi. Înaintea şi în urma 
tuturor concluziilor merge viața — unicul motiv pentru care trăieşte 
omul. 
x kx E i 
Dacă e să ne referim la relația dintre muzică şi cuvînt, atunci 
cuvîntul în mai mare măsură are nevoie de muzică, decît muzica de 
cuvînt. 
ECE ë% 
Dacă dragostea (se zice) este un cîntec nescris, apoi muzica 
este, cu siguranță, o dragoste împlinită. 
ECE E i 


De cînd am învăţat să aud, îmi vine greu să ascult. 
ECE E i 
Omul nu descoperă sensuri, el descoperă forme — diverse 
forme ale aceluiaşi Sens. 
ECE ë% 
Analfabet nu este acela care nu cunoaște alfabetul, dar acela 
care n-are ştire de existenţa Duhului Sfînt. 
LE E i 
Dacă e să ne referim la relaţia dintre muzică şi psihologie, 
atunci ştiinţa psihologică are mult mai mult de învăţat de la muzică, 
decît muzica de la ştiinţa psihologică. Căci mult mai multe ne spune 
muzica despre om, decît psihologia. 
x kx ë% 
Pe om îl hrăneşte pămîntul, dar privirea îi este veşnic 
îndreptată spre cer. De ce?! 
ECE ë% 


Muzica şi omul — întîlnirea eternității cu clipa. 
x kx E i 


Înţelepciunea vine nu de la cantitatea de idei acumulate, ci de 
la intensitatea trăirii lor. 

x k E i 


Încercaţi să înțelegeţi muzica şi veţi înţelege Totul! 

TAINA MUZICII 
(emisiuni radiofonice) 


"Muzica este de o desăvirşită claritate 
şi absolut inexplicabilă”. 
(Schopenhauer) 


În luna noiembrie 1998 am iniţiat la postul de radio bălțean 
FM 103,5 ciclul "Taina muzicii”. Pînă spre primăvara anului 2000, 
data aşternerii în pagină a celor înregistrate pe parcurs, am realizat 
peste 40 de emisiuni” . 

Pentru publicaţia de faţă am selectat doar unele fragmente din 
acest ciclu. Dorim însă să preîntîmpinăm cititorul că expozeul poate 
fi considerat cumva neîmplinit, pentru că îi lipseşte esențialul -- 
vocea trepidantă a muzicii, care a sunat pe parcursul emisiunilor şi 
în numele căreia s-a şi făcut totul ce s-a făcut. Golul ar putea fi 
cumva acoperit, dacă ne-am imagina că, alături de discuţiile duse, a 
fost prezentă MUZICA. Dar de ce alături? Ea a plutit -- conceptual! 
-- deasupra tuturor cuvintelor (cu toate că nici rolul acestora în cazul 
dat nu trebuie minimalizat). "Dacă ne-am imagina...". Dar cum poţi 
să-ți imaginezi o muzică? Recomandăm cititorului, de aceea, să ia 
cunoştinţă, paralel cu lectura, şi de lucrările difuzate la emisiuni, a 
căror listă parţială o dăm la pagina 

Rugăm, totodată, să se facă abstracţie de imperfecţiunea 
stilistică a textului care a fost conceput şi realizat sub formă de 
discuţie orală, în eter direct, precum şi de unele repetări ale aceloraşi 
idei, reîntoarceri etc., din motivul că numărul ascultătorilor varia de 
la emisiune la emisiune. 


Prezentatoarea:_ Stimaţi radioascultători, inaugurăm, cu ziua 
de astăzi, ciclul de emisiuni cu titlul "Taina muzicii”. Vom discuta, 
împreună cu Dumneavoastră, despre muzică, vom medita despre 
muzică, dar, înainte şi după aceasta, vom audia muzică. Muzica, pe 


® Acest lucru a fost posibil gralie bun[vointei dlui director Sergiu 
Cibotaru, precum Ji dnei Erica Josanu, care Ji-a dat concursul ca 
prezentatoare. Le aduc, ambilor, sincere mulumiri. 

drept cuvînt, ocupă un loc important în viaţa noastră. Ea răsună 
permanent şi pretutindeni. 

Realizatorul:_ Într-adevăr, omul doreşte să se afle mereu în 
preajma muzicii. Vocea ei o auzim douăzeci şi patru de ore din 
douăzeci şi patru. De ce? Ce este muzica, de omul o vrea mereu 
alături, se simte bine lîngă ea, caută întîlnire cu ea? Ce conţine ea în 
sine, de-i simţim mereu necesitatea? De ce în momentul cînd ne este 
greu pe suflet, de exemplu, ni se face mai uşor ascultînd o melodie? 

Prezentatoarea: La aceste şi multe alte întrebări (inclusiv la 
întrebările Dumneavoastră, dragi ascultători şi iubitori de muzică, 
căci emisiunile noastre vor fi în direct) vom încerca să răspundem la 
ora 16.00 în fiecare vineri. Emisiunea ne va ajuta să pătrundem în 
tainele ascunse ale muzicii, să aflăm răspunsuri la multiplele 
întrebări legate de cea mai miraculoasă dintre arte. Şi prima 
întrebare pe care vreau s-o adresez chiar din capul locului 
realizatorului emisiunii: Ce credeți Dumneavoastră, domnule 
profesor, despre muzică? Ce este ea în viziunea dvs? 

Realizatorul: Înainte de a răspunde la întrebarea ce cred eu 
despre muzică şi ce este muzica, aş vrea să spun ce cred eu despre o 
aşa emisiune pe care o inițiăm la postul dvs de radio. 

La prima vedere, ar părea de prisos să desfăşori careva dicuții 
despre muzică, pentru că fiecare ştie ce este ea. Muzica există de mii 
şi mii de ani şi tot de atîta timp se discută despre ea. Dar încercaţi să 
spuneţi ceva clar şi univoc despre muzică şi veți suferi înfrîngere la 
primul pas. Încercaţi să daţi o definiție muzicii şi veți vedea că nu 
veţi reuşi uşor sau chiar nu veţi reuşi deloc. După cum nu există o 
definiţie a Iubirii sau a lui Dumnezeu, aşa nu există o definiţie a 
Muzicii. Fiecare om îşi are definiția sa, dar această definiție este mai 
mult simțită de un simţ aparte, decît ar putea fi formulată într-o frază 
savantă. Consider că omul trebuie ajutat să se clarifice în aceasta, să- 
şi explice acest paradox. Căci, uitaţi-vă care este paradoxul: omul 
creează muzică, dar el însuşi nu poate explica ce este ea! De ce se 
întîmplă aşa? Întrebarea este dintre cele mai dificile, dar răspuns la 
ea există. Numai că răspunsul nu este simplu. 

Consider că o emisiune, care ar iniția ascultătorii în taina 
muzicii, în ceea ce ne vorbeşte ea, nu este de prisos niciodată. 
Mesajul muzicii este ascuns. Ascuns, dar care vorbeşte foarte pe 
înțeles, dacă: 1) ştii să asculți muzica, ştii pentru ce o asculți; 2) ştii 

cum să-ți construieşti relaţiile cu ea; 3) ştii cum să vorbeşti cu 
ea; 4) ştii ce doreşti de la ea. De aici, problema centrală a 
emisiunilor noastre nu va fi "Muzica", dar -- "Eu şi muzica". 

Vom vorbi nu atît despre arta muzicii (la acest compartiment 
vă puteţi documenta uşor din multiplele izvoare care există), dar 
despre arta comunicării cu muzica. Diferenţa e mare. 

Intenţia noastră este de a aduce muzica cît mai aproape de 
sufletul ascultătorilor, de a-i ajuta să le devină cît mai înțeleasă, mai 
familiară. E vorba de muzica mare, de muzica marilor maeştri, de 
acea muzică care dăinuie peste timpuri, epoci şi generaţii, de acea 
muzică care ne face să întrezărim o altă lume, să prindem alte 
sensuri ale Existenţei. Muzica nu este dată, în ultimă instanță, pentru 
a fi studiată în academiile de muzică. Ea este creată pentru a fi pusă 
la dispoziția omului şi însuşită de el. O întîlnire adevărată cu 
muzica, o pătrundere profundă în mesajul şi sensurile ei ascunse nu 
presupune nici cîtuşi de puţin faptul că ascultătorul ar trebui să aibă 
careva studii de specialitate, să cunoască teoria şi tehnica muzicii. 
Este suficient ca omul să pună la dispoziţia ei auzul şi sufletul. E 
suficient să încredințăm sufletul, sincer şi curat, muzicii şi atunci ea 
va broda pe pînza lui imaculată ceea ce ştie doar ea. 

„„„Muzica poate face din om minuni. Ea îl poate ridica sus, în 
sferele cereşti, printre zei, dar, în acelaşi timp, îl poate transforma în 
nimic. Depinde cu ce muzică avem de-a face, ce muzică ne-o luăm 
ca prietenă. 

Ar trebui, cred, chiar de la bun început să ne clarificăm asupra 
următorului lucru. Muzica este ceva frumos, plăcut, care ne cheamă 
spre sine, ademenindu-ne prin armonia sunetelor sale. Dar ea este nu 
numai atît — ar fi prea simplu şi nedemn să judecăm astfel despre 
muzică. Ea nu este doar fenomen artistic şi estetic. Ea este o forță 
spirituală, un izvor de energie suprapămîntească, care poate 
transforma radical interiorul omului. Muzica este un excelent (şi de 
neînlocuit!) mijloc de armonizare interioară, de tratament sufletesc. 
Ar fi bine ca ascultătorii să vină la emisiunea noastră de vineri 
anume pentru aceasta. Muzica este cel mai ieftin (materialiceşte), cel 
mai la îndemînă (poţi cînta cînd doreşti) şi cel mai eficient mijloc de 
a te echilibra, de a-ți armoniza tumultul psihologic, de a te cunoaşte 
pe tine însuţi. Calea spre muzică nu este altceva decît calea spre 
sine. Noi ne regăsim în muzică pe noi înşine. Muzica ne ajută să 

explorăm profunzimile sufletului, să activăm şi să scoatem la 
suprafaţă forțele şi valorile interioare care zac în străfundurile Eu- 
lui şi de care nici nu bănuim că le avem. Cu regret, de multe ori ne 
mulțumim cu melodii şi ritmuri care ne menţin la suprafața Eu-lui, 
care ne trezesc porniri şi dorinţe "ieftine", ce ţin doar de ziua de azi. 
Omul însă,nu trăieşte doar cu ziua de azi. El doreşte, conştient sau 
inconştient (mai mult inconştient), să se contopească, fie şi pentru o 
singură clipă, cu Veşnicia. Muzica ne poate ajuta să realizăm avest 
lucru. Pentru că ea de acolo se trage, din lumea veşnicului. 

... Omul tinde spre muzică involuntar şi inconştient. De ce? În 
primul, rînd, fuge de zgomotul şi gălăgia lumii. În al doilea rînd, 
alungă forțele negre, ce încearcă să se cuibărească în conştiinţă. 
Pentru că vid (loc gol) în sufletul omului nu există. Şi dacă nu intră 
acolo lumina (forța pozitivă), intră umbra (forța negativă). 

Diversă muzică apelează la diverse porniri interioare, 
acționează asupra diverselor niveluri ale ființei. Muzica "agresivă" 
ne trezeşte instincte agresive, cea banală, lipsită de inteligenţă, ne 
ieftineşte interiorul, cea înaltă — ne edifică, ne purifică şi ne 
spiritualizează. Omul modern este orientat mai mult spre social, spre 
exterior, spre aparenţe decît spre interior, spre individualitatea sa 
profundă, spre esențe. El caută salvare în exterior, pe cînd salvarea 
se află în partea opusă. Toate marile religii, filosofii, practici 
spirituale se sprijină şi fac apel la Eu-l 
interior. Muzica se află în acelaşi rînd. Valorile supreme sînt în noi 
şi nu în afara noastră. Trebuie doar să le descoperim, să le dăm 
viaţă. 

„„„. Discutînd despre muzică, explicînd ce este muzica, nu 
trebuie să uităm de un lucru esenţial: contează nu atît vorba despre 
muzică, cît sunarea ei vie. Aş formula, reieşind din aceasta, o lege — 
legea legilor — care trebuie respectată atunci cînd venim în lumea 
muzicii: înainte de a porni orice discuție despre muzică, trebuie ca 
ea mai întîi să sune. Pînă cînd muzica n-a sunat, nimic încă nu s-a 
întîmplat. Totul are loc acolo, în sunarea ei vie şi în receptarea ei vie 
de către interiorul nostru. Pentru ca muzica să ne spună ceva, trebuie 
să ştim cum să o ascultăm. Or, ascultarea unei muzici nu este un 
lucru simplu. Despre aceasta vom mai vorbi, dar aş vrea, de la bun 
început, să formulez două cerințe, care e obligatoriu să fie respectate 
în acest caz. Prima: să ascultăm atent, foarte atent, concentrîndu-ne 


69 
asupra a ceea ce sună. A doua: să ascultăm lucrarea de la 
început pînă la sfîrşit, urmărind (şi acesta este un cuvînt-cheie) 
ceea ce se întîmplă în muzică. Or, acolo neapărat se întîmplă ceva, 
au loc anumite evenimente, numai că aceste evenimente sînt de 
natură sonoră şi emoțională. Urmăriţi cum se leagă sunet cu sunet, 
eveniment cu eveniment, acestea alcătuind, pînă la urmă, o naraţiune 
muzicală, o dramaturgie afectivă. 

Cineva din ascultători ne-a întrebat de ce am numit 
emisiunea "Taina muzicii"? Am avut, inițial, mai multe variante 
pentru titlul emisiunii, dar ne-am oprit la acesta. De ce? Muzica este, 
în primul rînd, o taină, un miracol, o enigmă. Şi ea îi apare inițial 
omului anume ca o taină, care se cere a fi descifrată. Muzica este o 
veşnică taină. De mii de ani omul încearcă s-o afle. Dar ea fuge, se 
ascunde, făcîndu-l pe om s-o urmărească fără încetare. Şi ea se lasă, 
în sfîrşit, descifrată (cu toate că pînă la capăt — niciodată: în aceasta 
şi constă secretul tainei, aceasta e natura ei). Dar se lasă descifrată 
doar celui ce insistă cu adevărat. Taina muzicii este, în acelaşi timp, 
şi taina omului. Nu există nimic mai enigmatic decît sufletul uman, 
de aceea şi muzica rămîne a fi enigmatică prin definiție. Pentru că 
muzica şi sufletul se află într-o relaţie dintre cele mai intime. 
"Oglindă a sufletului omenesc" numea George Enescu muzica. Ea 
este purtătorul de cuvînt al Eu-lui nostru profund. Ea pătrunde în 
acele ungheraşe ale sufletului, unde altor lucruri ale acestei lumi le 
este interzis. Dar ea atinge profunzimile, ocolind mentalul, 
raționalul, conştientul. Ea discută la direct cu abisurile noastre. 
Sensul muzicii nu poate fi prins cu mintea. Şi străduințele celui care 
încearcă să obţină lucrul acesta îi sînt zădarnice. În momentul 
întîlnirii cu muzica, îşi pornesc mişcarea alte forţe ale psihicului 
nostru. Omul percepe muzica nu doar cu auzul şi cu sufletescul, dar 
cu întreaga ființă, cu tot corpul. Întregul organism, dacă am putea 
spune aşa, participă la acest act. Despre aceasta vom mai vorbi, 
pentru că este foarte important să ştim ce face muzica, pînă la urmă, 
din noi. 

Aşadar, pe de o parte, muzica — o mare taină a lumii, pe de 
altă parte, omul — o altă mare taină... Dar aici taina nu se epuizează. 
Ea devine mult mai mare atunci, cînd aceste două taine "particulare" 
(să le numim aşa) se întîlnesc. Momentul întîlnirii omului cu muzica 
devine una din cele mai mari taine pe care le cunoaştem azi. Cine 

poate să ne spună, pînă la capăt, ce se întîmplă cu noi atunci, cînd 
o melodie ne seduce sufletul, ne lasă muţi şi neputincioşi în fața 
realităţii? Va descifra vreodată cineva aceasta pînă la capăt? 

Taina muzicii mai ţine şi de taina sunetului. Sunetul, acest 
element fundamental al existenţei, nu este mai puţin enigmatic. Mai 
ales atunci cînd el, printr-o metamorfoză greu de explicat, se 
transformă în muzică. Sunetul nu ne vorbeşte la concret, el vorbește 
"în enigme". De ce omul tinde spre muzică? (dar aceasta, vreau să 
repet, el o face mai mult instinctiv, inconştient). Pentru că el tinde 
spre sunet. Sunetul este o componentă determinantă a lumii. Şi nu 
numai a lumii din preajma noastră, dar şi a lumilor îndepărtate, ale 
Cosmosului, ale Universului. Noi ne ducem existenţa într-un imens 
ocean sonor. Ne naştem în sunet şi trăim în sunet. Este demonstrat 
că omul, totalmente izolat acustic, îşi pierde, treptat, întegritatea 
mentală. Dar există sunet muzical şi există zgomot. Noi tindem spre 
muzică, dar fugim de zgomot. Pentru că sunetul muzicii este sunet 
organizat, sunet armonic. Prin sunetul muzicii omul obţine armonia. 
Armonia muzicii se transformă în armonie sufletească. Probabil ați 
observat că atunci cînd  rămînem de unul singur începem, 
involuntar, să fredonăm o melodie. Muzica singură vine să ne 
alunge urîtul, să ne păzească de gîndurile (forțele) negre. 

Muzica este o putere imensă, este un izvor inepuizabil de 
energie — de o energie specifică. Ea ne poate ajuta în sensul direct al 
cuvîntului, să ne construim existența. Trebuie doar să învăţăm a 
comunica cu ea, a o înțelege, trebuie să-i încredințăm, fără rezerve, 
întreaga ființă. Şi ea ne va ajuta să ne salvăm sufletele zbuciumate în 
acest zbuciumat secol. Una din cele mai interesante întrebări (după 
părerea mea) formulată la emisiunea trecută de către un ascultător al 
nostru a fost: "Care muzică linişteşte sistemul nervos al omului?" Şi 
această întrebare, nota bene, a venit din partea unui adolescent de 12 
ani. Credeţi că acest lucru este întîmplător? lată ce întrebări îi 
frămîntă pe oameni, inclusiv pe cei tineri. Aceasta e întrebarea 
întrebărilor zilei de azi. Aţi observat cît de mare este în prezent 
interesul oamenilor pentru psihologie? Încercaţi să găsiți în librării o 
carte bună pe probleme psihologice şi n-o veţi găsi, pentru că ea este 
imediat procurată. Pe om îl interesează nespus de mult lumea lui 
interioară. Pentru că totul se întîmplă anume acolo. Dostoievski zice 
că viaţa este lupta dintre Dumnezeu şi Diavol, iar cîmpul de luptă 

este inima omului. lar filosoful danez Kierkegaare observă: "Cele 
mai groaznice lucruri se întîmplă în inima omului, iar realitatea din 
jur are puţină atribuţie aici". Pe om îl interesează sufletul său, pentru 
că sufletul este sursa tututor bucuriilor, dar şi a nenorocirilor. lar 
noi, captivaţi de problemele zilnice, deseori uităm de suflet, îl lăsăm 
la voia soartei. Adresarea către muzică nu este altceva decît grija 
pentru suflet, pentru cultivarea şi fortificarea lui. 

„„„. Vorbeam despre necesitatea de a învăța să audiem şi să 
înțelegem muzica. Pentru că mizica îi spune multe doar celui ce 
învaţă s-o asculte. S-o asculte şi, ceea ce este mai important, s-o 
audă. Or, această însuşire trebuie cultivată cu bună ştiinţă. 

E necesar să ne cultivăm o disciplină a ascultării. În muzică 
totul porneşte, dar şi se reduce, în ultimă instanţă, la facultatea de a 
o auzi. Dacă n-o auzi cu adevărat, celelalte feluri de a o face sau de a 
o studia — interpretare, analiză, predare, comentare — nu au nici un 
rost. A n-o auzi înseamnă a n-o simți. Or, în muzică totul se sprijină 
pe simț. Simt care, la fel, trebuie cultivat. Orice şcoală cultivă 
însuşirea de a gîndi. Dar a simţi — cine şi unde învață? Nu este 
aceasta o lacună fundamentală în educația omului? Oare ființa 
umană nu trebuie să fie păstrată în integritatea sa atît pe linia Ratio, 
cît şi pe linia Emotio? 

.. Există două tipuri de relaţie a omului cu muzica: relație 
exterioară, atunci cînd muzica sună în afara mea, rămîne la nivel de 
plăcere auditivă şi sufletească sau constituie un fond pentru alte 
activități (muncă, odihnă, plimbare ş.a.). Şi alt tip — relație 
interioară, atunci cînd muzica sună înăuntrul meu. Este important să 
învăţăm a auzi muzica cu interiorul, nu doar cu urechea şi cu 
suprafaţa sufletului. Se spune că existenţa ne determină conştiinţa. 
Această afirmaţie este valabilă doar pentru omul lipsit de voinţă, 
slab şi sărac cu duhul, cum se zice, căruia îi lipseşte un scop suprem 
în viaţă, care nu poate sau nu ştie cum să înainteze pe linia 
spirituală. Cel care descoperă adevăratele valori, însă, nu se va lăsa 
influențat de condițiile exterioare ale existenţei. Una din aceste 
valori supreme este însuşi omul, sufletul său, adică ceea ce are el 
mai scump. Pentru ca să descoperim valorile adevărate, care zac în 
interiorul fiecăruia din noi şi aşteaptă a fi scoase la lumină, nu se cer 
neapărat palate luxoase. Parcă în palat, vorbind la figurat, simți şi 

gîndeşti mai profund decît în colibă? Parcă poezia şi filozofia 
adevărată se fac la zenit? 

„„„Făcînd o paranteză, vreau să recomand ascultătorilor noştri 
să înregistreze muzica difuzată la emisiunile noastre, pentru ca apoi 
s-o asculte de nenumărate ori în linişte şi intimitate. Abia atunci ea 
ne va deschide sensurile sale profunde. 

.. Pentru ca emisiunea noastră "Taina muzicii” să capete 
contururi mai clare şi stabile, am ales două epigrafe sau motto, care 
vor răsuna de fiecare dată la începutul ei. Primul motto va fi de tip 
muzical — partea a treia a Simfoniei numărul trei a lui Johannes 
Brahms. În calitate de al doilea motto, literar şi filozofic, am ales 
superba frază a lui Emil Cioran: "De n-am fi avut suflet, ni l-ar fi 
creat muzica”. În tonalitatea emoţională a acestei muzici şi în spiritul 
frazei lui Cioran vom desfăşura emisiunile noastre. 

La emisiunile precedente am schiţat, în linii generale, 
cîteva aspecte ale relaţiei dintre om şi muzică. Am văzut că această 
relaţie este dintre cele mai profunde. Mai mult ca atît, omul şi 
muzica sînt două fenomene de nedespărțit. Imaginaţi-vă o persoană 
care totalmente ar fi indiferentă față de muzică — de orice muzică. 
Cum ar arăta ea? Muzica, am constatat, este cea mai îndrăgită dintre 
arte, cea mai apropiată omului, cea mai perfect armonizată şi 
armonizabilă cu sufletul uman. Heinrich Heine, marele poet (nota 
bene: poet, şi nu muzician), zicea: "Dintre toate artele muzica are 
ultimul cuvînt”. Adică cuvîntul hotărîtor! După cum "toate 
drumurile duc spre Roma", la fel "toate artele tind spre muzică”. 

Muzica şi sufletul uman de aceea sînt atât de înrudite, pentru 
că ambele îşi duc existența după aceleaşi legi. Legile sufletului se 
suprapun perfect legilor muzicii şi invers. lată de ce muzica ne 
emoționează profund, mai profund ca orice. De mult s-a observat că 
ea deţine întîietatea în acţiunea sa emoțională asupra omului (dintre 
alte multiple fenomene). Să ne amintim de vorbele aceluiaşi Emil 
Cioran, precum că muzica poate face din om zeu sau zdreanță. 
Aceasta nu e o simplă metaforă. Depinde cu ce fel de muzică (şi 
cum!) ne împrietenim. Dacă dorim să prindem doar suprafața 
lucrurilor, ne vom limita la muzica ce doar "gîdilă plăcut urechea", 
vorba personajului lui Caragiale. Pentru foarte mulți, din păcate, 
muzica rămîne doar o plăcută "gâdilire de ureche". O baie călduță 
pentru auz şi atît! 

„„. Una din marile greşeli, care se întîlnesc, este faptul că 
muzica de înaltă probă artistică, aşa numita muzică clasică, se 
pretinde a fi ascultată, la fel sau în aceleaşi condiţii, ca şi muzica 
uşoară. În primul caz, e nevoie de o absolut cu totul altă tehnologie, 
altă apropiere, alt stil de comunicare decît în cazul al doilea. Altfel, 
profanăm totul şi atunci muzicii clasice nu-i rămîne altceva de făcut 
decît să ne "irite", nespunîndu-ne nimic. Această muzică nu se 
ascultă "printre altele”. Rugăciunea sau spovedania nu le facem 
spălînd vasele sau lucrînd la calculator. 

La întrebările unui ascultător: "Ce trebuie să facă o 
persoană care nu înțelege muzica clasică, dar care doreşte s-o 
înțeleagă? Cu ce trebuie să înceapă? Care ar fi, totuşi, primii paşi?", 
vreau să răspund în felul următor: 

Există o disciplină a ascultării, după cum am mai spus. Şi ea 
trebuie însuşită. Cu ce trebuie să începem? Probabil, cu schimbarea 
atitudunii faţă de muzica adevărată, zicîndu-ți aşa: "Dacă această 
muzică e nemuritoare, după cum se consideră, dacă e scrisă de 
oameni numiți genii, dacă ea a trecut prin timpuri şi epoci, a cucerit 
inimile miilor de oameni — cine-i vinovat că n-o înțeleg: eu sau 
această muzică? Probabil că nu-i vinovată muzica şi nici creatorii 
ei". Acesta ar fi unul din primii paşi. Mai departe. E ştiut că pentru a 
cunoaşte un lucru trebuie să porneşti (să înaintezi) spre el. Dar cu 
intenţii foarte serioase, şi nicicum în treacăt, căci nu obţii nimic. Ce 
înseamnă aceasta? Înseamnă a-ţi acorda întreaga ființă pe unda 
acestui fenomen, a te deschide lui. O întîlnire adevărată cu muzica 
este echivalentă cu o cercetare. lar o cercetare cere atenţie, 
concentrare, înaintare, pas cu pas şi în mod insistent şi metodic, spre 
final. Ascultătorul veritabil este un cercetător. Aşadar, ascultarea 
cercetătoare este o condiţie obligatorie a înțelegerii muzicii. Altă 
condiție ar fi să învăţăm să ascultăm — nu doar muzică, dar în 
general. Puteţi porni de la a învăţa să ascultați tăcerea. Sau sunetele 
din jur - din odaie, de după geam. Descifraţi ce vorbesc ele, ce vă 
comunică, căci ele neapărat vorbesc despre ceva. Această însuşire de 
a asculta şi descifra sunetele lumii o puteţi extrapola la ascultarea 
unei muzici. Şi această muzică va începe să vă vorbească. 

A întrebat cineva din ascultători "cît timp i-ar trebui unei 
persoane să înveţe a asculta şi înțelege muzica?" Capacitatea de a 
asculta muzica se cultivă treptat - aşa cum omul învaţă să vorbească, 

cuvînt cu cuvînt, expresie cu expresie, sau să-şi formeze 
capacitatea de a gîndi. Drumul spre înţelegerea muzicii e lung şi îl 
poate cuceri doar acel ce înaintează. Răsplata pentru aceasta însă nu 
poate fi comparată cu nimic. 

Între timp am primit încă o întrebare: "Spuneaţi că 
ascultătorul trebuie să se pună totalmente la dispoziţia muzicii, să se 
încredințeze ei. Aceasta înseamnă că el trebuie s-o urmeze pasiv, 
fără a face vreun efort?" Desigur că nu. Un ascultător adevărat, 
adică acel care doreşte să scoată foloase spirituale în urma ascultării, 
nu este un ascultător pasiv, care doar se lasă uşor legănat, în stare de 
semisomn, de undele muzicii. Cel care doreşte ca muzica să-i 
schimbe interiorul, să-l facă să prindă sensuri de altă natură este un 
ascultător activ, care scrutează (termenul lui George Bălan) lucrarea, 
îi pune întrebări şi caută, insistent, răspunsuri. 

Şi încă la o întrebare doresc să răspund: "Cît de frecvent 
trebuie ascultată muzica clasică? Ar putea exista aici vreun 
"regulament"?" Pentru ca muzica să te facă să priveşti cu alţi ochi la 
lume, să simţi altfel viaţa şi rostul existenţei ea trebuie ascultată cu 
regularitate. După cum corpul nostru are nevoie de exerciții fizice, 
pentru a se întreţine în stare sănătoasă, la fel şi spiritul trebuie să-şi 
urmeze exerciţiile sale zilnice pentru acelaşi lucru. Unul din 
"exercițiile" spirituale care poate fi practicat frecvent este audierea 
muzicii. 

.. Dacă e să revenim la condițiile unei audiții adevărate, 
atunci una din ele — şi poate chiar una de fond, cea care constituie 
esența comunicării omului cu muzica — este trăirea intensă a ceea ce 
ascultăm. Muzica, de fapt, nu este altceva, decît trăire. Ea a şi 
apărut, la începuturile sale, ca trăire, ca vibrație interioară, ca fior 
sufletesc. Nu este chiar atît de important faptul cîtă muzică ascultăm, 
dar - cum o ascultăm. Puțin, dar intens, profund. Este important de a 
reveni la aceeaşi muzică de multiple ori - abia atunci ni se vor 
deschide profunzimile ei. Ascultînd-o doar o dată, de două ori - 
rămînem la suprafață. Şi atunci puțin ce ne va spune şi puțin ce ne 
va aduce în planul edificării spirituale. Or, anume acesta este, vreau 
să repet, scopul final. 

O altă cerință: ascultarea muzicii trebuie învăluită în tăcere. 
Această tăcere trece prin trei faze: 

- tăcerea pregătitoare dinaintea audiției; 

- tăcerea profundă din timpul audiţiei,; 

- tăcerea plină de reculegere (de ecouri) de după audiție. 

Prin tăcerea pregătitoare obținem izolarea de cotidian. Aici 
are loc detaşarea de vălmăşagul exterior, dar şi detaşarea de 
vălmăşagul interior, stăvilirea gîndurilor şi emoţiilor inoportune 
momentului. Trebuie să-ți zici: "Sînt calm, lucid, nu mă distrage 
nimic". Şi atunci muzica se aşterne adecvat pe pînza interiorului 
nostru, penetrînd adîncurile. Este, la fel, de o importanţă aparte 
tăcerea din timpul audiţiei. Şi, în sfîrşit, tăcerea ce trebuie respectată 
după ce muzica a încetat. Aici rămînem sub impresiile celor auzite şi 
trăite. La ideal, ar trebui să aibă loc reparcurgerea interioară a 
lucrării, auzirea (sau intonarea) ei în sine, fără ca să sune în exterior. 
Acesta ar fi, poate, efectul superior. 

Pentru a vă documenta mai bine în problema audiţiei muzicii, 
pentru a însuşi mai bine tehnologia ei, vă recomand să luaţi 
cunoştinţă (mai bine zis, să studiați meditativ) cartea cu titlul "Cum 
să ascultăm muzica", editura Humanitas, București, 1998, semnată 
de muzicologul şi filozoful George Bălan, care a întemeiat în 
Germania, în localitatea Sankt Peter, o instituţie originală şi unicală 
în lume - o şcoală de muzică pentru ascultători (Insitutul 
"Musicosophia"). Apropo, pe dl George Bălan l-am avut ca oaspete 
aici, la Bălţi. În această carte autorul expune "zece prescripţii de 
bază în cucerirea artei de a asculta şi înțelege muzica". Iată care sînt 
ele: 

1. Dedică muzicii timpul tău cel mai bun, nu clipele de 
oboseală. Iar ea te va răsplăti cu tot ce are mai bun. 

2. Non multa sed multum: nu asculta prea mult dintr-o dată. 
Intensitatea, nu durata ascultării, e importantă. 

3. Nulla duies sine musica: transfomră ascultatrea muzicii 
într-o igienă a sufletului. Numai perseverenţa te va duce la 
înțelegere. 

4. Repetitio est mater studiorum: ascultă de nenumărate ori 
aceeaşi compoziţie. Cu fiecare reluare vei înțelege un pic mai mult. 

5. După ce ţi-ai făcut o impresie globală asupra compoziţiei, 
reascult-o fragment cu fragment. Îi vei înţelege atît detaliile, cît şi 
arhitectura. 

6. Ascultă "creator". 

7. Dăruieşte-te complet muzicii cînd asculți; reprimă orice 
gînd nemuzical. 

8. Restrînge-ţi, pentru o vreme, cîmpul ascultării la un singur 
compozitor sau la un anumit gen muzical caracteristic lui. Îţi vei 
fortifica astfel puterea de concentrare. 

9. Nu folosi un disc microsion obişnuit, ci un CD sau o casetă. 
Instrumentele de bună calitate îți uşurează cercetarea. 

10. Cînd modul descris de a asculta muzica a devenit 
obişnuință, încearcă să integrezi frecventarea muzicii în concepția ta 
despre viață. Această perspectivă mai largă te va conduce la 
descoperiri nebănuite. 

.. Am vorbit deja că drumul spre inima muzicii este lung. Şi 
acest drum trebuie parcurs cu multă răbdare şi perseverență. 
Audierea adevărată a muzicii constituie una din activităţile 
superioare ale omului. Întâlnirea cu ea nu este altceva decît întîlnirea 
cu Divinitatea. Pe de altă parte, însă, este întîlnirea cu Eu-l nostru 
profund, cu cele mai sfinte, scumpe şi intime simţiri ale interiorului 
nostru. Întîlnirea cu muzica este un act sacru. Fenomenul numit 
Muzică este identic, după natura şi caracterul său, cu alt fenomen 
sublim, pe care omul îl defineşte prin cuvîntul Iubire. Vorbesc de 
calitățile interioare pe care trebuie să le pui la dispoziţie atît în 
primul caz, cît şi în al doilea. Muzica şi lubirea stau alături. Pentru a 
face muzică (cu adevărat, bineînţeles) este necesar să dispui de 
aceleaşi calităţi, care sînt solicitate pentru a realiza sentimentul 
iubirii. George Enescu zicea: "A cînta înseamnă a iubi", iar Richard 
Wagner considera muzica, prin excelență, artă a iubirii. Ce necesită 
de la om iubirea? Ea necesită: dăruire supremă, trăire profundă a 
acestui sentiment, permanentă vibraţie interioară şi fiori sufleteşti, 
punerea la dispoziţia iubirii şi a obiectului iubirii a celor mai 
frumoase însuşiri de care dispui, identificare totală cu obiectul 
iubirii. Exact aceleaşi calităţi se cer şi în cazul comunicării cu 
muzica. Probabil că acei oameni care nu iubesc muzica, nici nu-s 
capabili la o iubire adevărată. Şi invers, omul care iubeşte, care-i 
capabil să iubească va fi neapărat pasionat şi de muzică. Încercaţi să 
urmăriți, în calitate de experiment, şi să determinaţi: cărei teme îi 
sînt consacrate majoritatea (chiar absoluta majoritate) a cîntecelor 
auzite zilnic în jurul nostru? Temei dragostei. E întîmplător, oare, 
acest lucru? 

Aşadar, a iubi trebuie să poți. Este necesar să ne cultivăm 
această calitate, cel puţin pentru un singur lucru — pentru a ne întregi 
viața. Muzica ne poate ajuta şi în cazul acesta, după cum vedem. lată 
de ce am zis că facultatea de a face muzică (a cînta sau de a asculta 
cu adevărat) este considerată ca una din capacităţile (sau activităţile) 
supreme ale omului. Muzicii îi sînt străine sentimentele negative, 
cum ar fi ura, invidia. Nu poți face muzică cu ură în suflet. Încercaţi 
să cîntaţi în stare de invidie pentru cineva. O să vedeți ce muzică va 
ieşi! 

.. La mai multe emisiuni am menţionat că ascultarea muzicii 
se sprijină pe o altă facultate importantă — cea de a putea asculta în 
general. lar în calitate de exerciţiu pregătitor am recomandat să 
învăţăm a asculta lumea sonoră din jurul nostru, sunetele ce ne 
înconjoară, vocea lor, informaţia pe care ne-o aduc. În sunetele 
naturii, de exemplu, putem descoperi (auzi) "muzici" întregi. Un alt 
exercițiu (sau chiar o ocupaţie aparte) ar putea fi ascultarea tăcerii. 
Aici se cer alte calităţi — mai subtile, mai sensibile. Pentru că, de 
data aceasta, totul se petrece pe planul interior. Tăcerea e plină de 
semnificaţii. Prin trecerea de la ascultatrea sunetelor la ascultarea 
tăcerii are loc procesul de interiorizare, adică de aprofundare în 
sine. Numai că activitatea de gîndire, de simțire, de trăire nu 
încetează, ea doar capătă alt caracter. E important şi util să învăţăm a 
asculta tăcerea din exterior, dar mult mai important — cea din 
interiorul nostru. "Ce are loc acolo? Despre ce vorbeşte tăcerea din 
mine?" Prin această acțiune învăţăm a stăpîni şi dirija procesele 
afective, tumultul interior. Contopirea cu tăcerea din interior duce la 
echilibru psihologic. Această ocupație este foarte eficientă pentru 
cultivarea sensibilităţii interioare — însuşire de primă importanţă în 
percepția muzicii. Scriitorul Boris Pasternak zicea că "auzul este 
organul sufletului”. Pentru că auzul este doar canalul (poarta) prin 
care muzica pătrunde în noi. Totul se întîmplă abia dincolo de auz. 

Dar ce înseamnă a asculta muzică - ca activitate şi facultate 
specifică? Jehudi Menuhin, celebrul violonist şi dirijor, elev al lui 
George Enescu, a recunoscut odată: "Eu ştiu să fac muzică, dar să 
ascult este o altă chestie". Poţi să ştii a cînta la un instrument, dar să 
nu pătrunzi în mesajul ascuns al muzicii cîntate. Poţi să faci muzică 
doar cu degetele, dar nu şi cu interiorul. Poţi să compui tu însuţi 
muzică, dar să nu pricepi muzica altuia, pentru că nu-ţi cultivi 

capacitatea de a o asculta. lată un caz "nostim" în acest sens. E 
vorba de doi mari compozitori, doi genii în domeniul muzicii 
simfonice - Johannes Brahms şi Anton Bruckner. "Eu nu-ţi înțeleg 
simfoniile tale”, îi zice Brahms lui Bruckner. La care Bruckner 
răspunde: "Nici eu pe ale tale". 

Audierea muzicii este o activitate muzicală în sensul direct şi 
plenar al noţiunii - cu toate implicaţiile şi consecințele, dar şi cu 
toate exigenţele. După intensitatea muncii interioare, după 
profunzimea trăirii muzicii, activitatea ascultătorului este identică cu 
cea a interpretului şi a compozitorului. 

Omul cînd ascultă muzică nu numai ascultă, dar şi "cîntă" 
această muzică.Muzica pune în aplicaţie multiple procese din 
interiorul nostru. Ea acţionează asupra ritmului respirației, 
circuitului sanguin, bătăilor inimii, secreției glandelor, tonusului 
muscular. S-a observat că atunci cînd omul cîntă sau ascultă cu 
adevărat o muzică, ochii, observabil sau inobservabil, i se umezesc. 
Chiar dacă muzica dată iradiază lumină. Însuşi aparatul nostru vocal 
în momentul ascultării unei melodii vibrează în unison cu această 
melodie, de parcă ar cînta-o cu adevărat. Întreg corpul participă la 
acest act. Fiecare poate observa cum, captivat de o melodie, bate 
involuntar tactul cu piciorul sau se leagănă în ritmul ei. Care din arte 
acționează atît de direct asupra omului? 

lată de ce "a asculta muzică" înseamnă "a face muzică”. lată 
de ce audierea muzicii poate fi considerată activitate muzicală în 
sensul adevărat al cuvîntului. Şi dacă n-aţi descoperit în dvs. calități 
de interpret sau de compozitor, nu disperaţi. Puteţi descoperi şi 
cultiva pe deplin talentul de ascultător, care este nu mai puţin 
important în plan personal, sufletesc şi spiritual. Marea dragoste 
pentru muzică, dacă simțiţi că vă este caracteristică, o puteţi realiza 
devenind un ascultător talentat. 

„„. Omul a vărsat tone de cerneală, scriind despre muzică. Dar 
un răspuns elocvent, dat odată şi pentru totdeauna, la întrebarea ce 
este ea, nu găseşte. Am zis că muzica este o taină, pe care o 
descoperă şi o dezleagă fiecare în parte, la fel cum fiecare în parte dă 
răspuns la întrebarea ce este Viaţa. Parcă poate fi formulată vreo 
teorie clară asupra a ceea ce se numeşte Viaţă, omului nerămînîndu-i 
decît doar să însuşească sîrguincios această teorie, ca să ştie ce este 


79 
şi cum să şi-o construiască? Acelaşi lucru poate fi spus şi 
referitor la Muzică. 

„.. Cineva din ascultătorii emisiunii a întrebat de ce uneori nu 
numesc compozitorul şi lucrarea care sună? Pentru că acest lucru, 
într-un anumit fel, nu este chiar atît de important. Metoda propusă în 
a ne apropia de muzică este alta decât cea obişnuită. Problema constă 
nu doar în a lua cunoştinţă de cît mai multe lucrări muzicale, privind 
la ele pe dinafară, adică cum sună, cine, cînd şi de ce le-a scris. 
Emisiunea noastră nu poartă un caracter informativ. Date despre 
compozitori şi lucrări putem găsi uşor în altă parte. Noi încercăm să 
sugerăm altceva. A cunoaşte o muzică pe dinafară înseamnă încă 
prea puţin. E important să pătrundem în interiorul ei, să intrăm în 
sunarea ei. E important să ne comtopim cu această mişcare-curgere 
sonoră, să devenim una cu ea şi să-i urmăm cursul. Să ne imaginăm 
o astfel de situaţie. Răsună, de undeva, o melodie, care-mi străpunge 
interiorul, mă cucereşte total prin vraja ei. Adică exist eu, ca suflet, 
şi există această melodie. Ce importanţă are, în cazul dat, cum se 
numeşte sau cine a scris-o? Voi afla mai apoi, dacă voi dori. Acum e 
important altceva: să trăiesc, prin această muzică, o stare, pe care n- 
am mai trăit-o, să mă deplasez, pentru o clipă, în alte dimensiuni ale 
existenţei în care mă poate duce doar această muzică. Faptul cum se 
numeşte — e pe planul doi. Faptul ce face ea din mine - e pe primul 
plan. Dacă lipseşte primul plan, ce importanţă are cel de-al doilea? 
Oare parcă dacă nu cunosc denumirea lucrării şi compozitorul, încă 
n-am dreptul s-o ascult? Trebuie neapărat mai întîi să mă informez, 
astupîndu-mi pînă atunci urechile? Dar nu cumva oare, informîndu- 
mă asupra lucrării, voi fi deja programat într-un anumit fel? Şi 
atunci ce-mi rămîne de făcut - să urmăresc pasiv în lucrare ceea ce- 
am citit despre ea? Adică să rămîn doar un copiator? Ce cîştigă, din 
aceasta, sufletul meu? Nimic. Problema însă constă în a ne edifica 
interiorul în mod activ, prin participare, căutare şi creație personală. 
Spiritul singur trebuie să desopere în lucrare sensurile ascunse. O 
lucrare muzicală este ascultată de mai mulți oameni în acelaşi timp, 
dar fiecare găseşte în ea sensurile sale. Programarea interioară prin 
informarea preparativă ne lipseşte de aceste drepturi, ne distrage de 
la comunicarea sinceră şi pură cu lucrarea, ne neutralizează 
căutările. Cunoaşterea muzicii pe dinafară şi trăirea ei din interior 
sînt două lucruri absolut diferite. 

Noi sîntem deja familiarizați cu noţiunea de 

Ea mate în cazul audiției muzicale. E vorba de trecerea muzicii 
de pe planul fizic pe cel psihic. La început vom memora şi cînta cu 
vocea interioară doar unele motive şi fragmente mai semnificative. 
Dar e necesar să lărgim treptat acest spaţiu, imprimînd în auz şi 
simțind lucrarea integral, auzind-o cum sună în interior de la primul 
pînă la ultimul sunet. Abia atunci am avea dreptul să vorbim despre 
cunoaşterea ei adevărată. Muzica audiată trebuie să lase amprente 
adînci şi de lungă durată în suflet. Interiorizînd-o, ea îndeplineşte 
anume acest lucru. Vom înţelege cu adevărat o muzică şi ceea ce 
vrea ea să ne spună doar atunci cînd o vom regăsi în noi. "Care om 
poate fi considerat muzicalmente bogat?", întreabă George Bălan. 
Nu cel ce cunoaşte teorie şi ştiinţă muzicală. Dar acel care poartă în 
sine un tezaur de melodii ce sună veşnic în interior, melodii care ne 
acordează simţurile şi gîndurile în tonalitatea lor, dirijîndu-ne 
pornirile, intențiile, activitatea de viață. lar muzica adevărată nu 
aduce altceva decît armonie. A te afla în stare de muzică, în stare de 
cint înseamnă a te afla în stare de armonie - cu tine însuți şi cu 
lumea din jur. 

. Aş dori să ne reîntoarcem la cele zece reguli (prescripţii), 
care necesită a fi respectate pentru a ne cultiva facultatea de a 
asculta şi înțelege muzica. Noi le-am nominalizat numai, acum însă 
le vom desfăşura. 

De ce trebuie să dedicăm muzicii timpul cel mai bun, şi nu 
clipele de oboseală? Ce vom pricepe, obosiţi fiind? În acest caz, 
muzica ne poate doar linişti sau agita uşor. Dar aceasta e prea puţin. 
Muzica aşteaptă mult mai mult de la noi. Căci în caz contrar, prin ce 
s-ar deosebi ascultarea unei simfonii de contemplarea unui asfințit 
de soare, care, la fel, ne poate readuce la starea de echilibru interior? 
Muzica e mai mult decît ceva frumos, decît fenomen estetic. Ea este 
energie vie, care poate pătrunde în cele mai adînci substraturi ale 
interiorului. Comunicarea adevărată cu muzica, repet, necesită 
participare, creaţie interioară. De aceea, întîlnirea cu ea trebuie să fie 
precedată de o fază de pregătire. Comunicarea cu muzica devine, 
astfel, activitate spirituală în sensul direct al cuvîntului. O adevărată 
audiție nu este altceva decît o rugăciune, o adevărată meditaţie. Vom 
putea oare realiza această căutare şi creație interioară în stare de 
oboseală? 

A doua condiţie este de a transforma audierea muzicii într- 

o igienă zilnică a sufletului, pentru că frecventarea ei ocazională 
puţin ce ne va aduce. E necesar s-o ascultăm în mod constant, ritmic, 
frecvent. Orice deprindere se formează doar în sistem. Cu atît mai 
mult, cultivarea facultăţii de a comunica cu valori superioare. 
Valorile superioare cer şi o plată adecvată. Nimic nu se obține 
gratuit. Cu cît e mai mare valoarea, cu atît mai mult costă. Aceasta 
este o lege obiectivă şi nimeni n-o poate anula sau ocoli. De aceea, 
iluziile că poţi obţine ceva cu adevărat preţios pentru o plată mică 
trebuiesc înlăturate. În special în sfera spirituală! 

O altă cerință este de a nu asculta prea multă muzică dintr-o 
dată. Contează intensitatea, şi nu durata ascultării. Cu fiecare reluare 
ne vom mişca pe verticală, de la suprafață (periferie) spre adîncuri, 
descoperind planul doi, planul trei ş.a.m.d. al lucrării. Vom examina 
auditiv muzica aşa cum examinăm cu privirea un tablou, unde 
descoperim mai multe planuri, personaje, mişcări ascunse. Lucrarea 
muzicală e plină de evenimente. Cu timpul, vom învăţa să "citim" 
muzica cu auzul aşa cum citim paginile unei cărți. Numai că 
informaţia şoptită de muzică va fi de o altă natură. Muzica nu 
vorbeşte la concret, nu dă răspunsuri gata. Ele trebuie descoperite. 
Ascultătorul duce la bun sfîrşit ceea ce a zămislit compozitorul. Fără 
această condiție muzica ar fi neinteresantă, plictisitoare. Ea de aceea 
şi ne captivează, pentru că doar ne întredeschide sensul, doar ne 
sugerează direcţia unde trebuie căutat răspunsul, dar calea trebuie s- 
o parcurgem singuri. Cu cît mai activi şi mai insistenți vom fi, cu atît 
mai mult ni se va deschide Taina. 

De aici vine o altă regulă: de a asculta lucrarea multiplu. De 
fiecare dată vom descoperi noi lucruri, vom prinde noi nuanţe de 
sens. Aprofundîndu-ne tot mai mult în lucrare, ne aprofundăm, în 
acelaşi timp, în noi înşine. Acesta e un proces unitar bilateral. 
Acestea sînt două capete ale aceleeaşi linii care, mişcîndu-se, 
alcătuiesc, pînă la urmă, un cerc în veşnică rotaţie. Eu-l se identifică 
cu muzica. 

Vom asculta creator, adică de fiecare dată descoperind ceea, 
ce mai înainte auzul n-a observat. Fiecare sunet, acord, mişcare 
sonoră îşi are semnificaţia sa. Toate împreună constituie o imagine 
integrală. Compozitorul şi interpretul nu sînt alături — ascultătorul 


82 
singur trebuie să descopere sensul. De aceea, el este considerat ca 
al treilea creator al muzicii. 

.. Astăzi vom continua comentarea celor zece prescripţii ale 
ascultătorului de muzică. Dar, înainte de aceasta, vreau să răspund la 
una din întrebările pe adresa emisiunii, primite vinerea trecută din 
partea unui grup de ascultători (aşa s-au prezentat) şi la care, din 
lipsă de timp, n-am reuşit atunci să răspund. Era vorba despre 
metaforă: ce-ar fi metafora în muzică? Metafora, ştim cu toţii, este o 
figură de stil, un fel de a spune ceva, dar un fel deosebit de a spune - 
indirect, cu subînţelesuri. Acolo, unde cuvîntul direct nu poate 
acoperi sensul, vine în ajutor metafora. Prin metaforă se comunică 
ceva, care mai mult se intuieşte decît se prinde cu mintea. Aşadar, 
metafora este adresată în special intuiției, adică unui simţ aparte. Dar 
oare informaţia adusă de muzică este directă, presisă, univocă, 
exoterică, adresată minții? Poate comunicarea muzicală este cea mai 
metaforică comunicare, nu? Nu de aceea, oare, toate artele tind spre 
muzică? Consider că cu cît mai multă încărcătură intuitivă 
(metaforică) conține un discurs, cu atît el este mai cuceritor, căci 
lasă să se întrezărească ceva, ce trebuie descoperit, dus la capăt, 
încheiat ca sens de către ascultător, lasă să se întrezărească taina 
dorită de toţi, dar niciodată cunoscută pînă la capăt. Sensul muzicii 
este pe deplin metaforic. Muzica este, pînă la urmă, o mare 
metaforă... Dar să revenim la regulile ascultătorului. 

Regula a şasea cere: "După ce ţi-ai făcut o impresie globală 
asupra compoziției, reascult-o, fragment cu fragment". Acest lucru 
este necesar pentru a clarifica arhitectura lucrării, construcția ei. 
Orice lucrare este constituită din părți, secțiuni, mişcări; unele se 
repetă, altele nu, altele se repetă modificat. Urmărind lucrarea 
structură cu structură, desprindem o succesiune, o logică sonoră. 
Clarificînd arhitectura (sau arhitectonica) lucrării, o vom memora 
mai bine. Memorînd-o, parte cu parte, o vom clădi mai trainic în 
simțurile noastre. Pentru că aceasta ar fi scopul final - zidirea 
lucrării în structurile Eu-lui. 

Regula a şaptea spune: "Dăruieşte-te total muzicii cînd 
asculți, reprimă orice gînd nemuzical". Ce înseamnă aceasta? 
Audiţia adevărată a unei muzici este un profund act psihologic şi 
suprapsihologic. O audiție muzicală implică întreaga ființă a omului, 
pune în acţiune procese interne dintre cele mai profunde. De aceea, 

este foarte important ca în acest moment să existe doar muzica şi 
cu. Este necesar să-mi aduc spiritul în "stare de muzică”, adică să 
perceapă şi să gîndească doar muzical; noi înşine trebuie să devenim 
muzica în cauză. Ca să se întîmple aceasta, trebuie să reprimăm 
orice emoții şi gînduri întîmplătoare, de alt gen şi caracter. Căci se 
poate întîmpla ca muzica să constituie doar un fond sonor, pe 
suprafaţa căruia derulează diverse amintiri, asociaţii, gînduri de altă 
natură, de alt conținut. Aceasta este o percepţie simplistă (din 
păcare, cea mai răspîndită). Este important ca auzul şi sufletul nici 
pentru o clipă să nu se desprindă de firul muzical. Ca să obţinem o 
astfel de stare e necesar, de la bun început, să ne punem la dispoziția 
muzicii, să ne deschidem ei, să ne dăruim. lată, poate, acesta ar fi 
cuvîntul cel mai potrivit: să ne dăruim, aşa cum ne dăruim total unui 
lucru, unei activităţi, unei ființe iubite. Aici se deschide alt plan al 
muzicii, cel esențial, şi nu doar frumuseţea de suprafață. Abia 
contopiţi cu muzica la acest nivel, ni se vor deschide sensuri 
imperceptibile în condiţiile unei ascultări simpliste. 

Regula a opta cere să ne restrîngem, pentru o vreme, cîmpul 
ascultării la un singur compozitor sau gen muzical, fortificîndu-ne, 
prin aceasta, puterea de concentrare. S-ar putea porni, iniţial, de la 
un compozitor mai apropiat chemărilor sufletului. Fiecare 
compozitor a compus în stilul lui, în funcție de modul cum simţea 
lucrurile, viaţa, în funcţie de caracterul şi temperamentul său. 
Descoperiţi-l, porniţi de la el, lărgindu-vă, treptat, interesele şi 
gustul muzical. La fiecare compozitor veți găsi neapărat ceva nespus 
de frumos, valoros şi apropiat inimii. Astfel, puteți deveni, cu 
timpul, un adevărat "expert" în materie de muzică în calitate de 
ascultător şi iubitor al ei. 

Prescripția a noua prevede folosirea unui aparataj calitativ, cu 
preferinţă CD-uri. Acestea uşurează cercetarea, dar şi cultivă, 
totodată, un gust (simţ) fin al sunetului. Nu vă obişnuiţi auzul cu 
sonorități proaste. Ascultînd o simfonie prost înregistrată, n-o veţi 
îndrăgi niciodată. 

Legea a zecea ne îndeamnă să privim la viaţă cu ochii 
muzicii, să simțim lucrurile la nivelul sensibilităţii ei, să ne 
construim, în consecință, viaţa şi s-o trăim conform calităților ei 
sublime. Vom privi mai filozofic la viaţă, mai înțelept (în muzică se 
conține o înţelepciune aparte, poate chiar înţelepciunea supremă, 

pentru că muzica este armonie şi iubire, iar acestea sînt 
fundamentele înţelepciunii), vom fi mai receptivi față de oameni, 
vom căpăta mai multă forță şi curaj lăuntric, devenind interior mai 
puternici. 

Vreau să accentuez că aceste reguli de ascultare a muzicii pot 
rămînea doar reguli moarte, dacă nu vor fi transpuse în practică. 
Trebuie cucerită poziţie cu poziţie, înaintînd, răbdător şi insistent, 
spre final. Ele trebuie bine conştientizate, dar aceasta nu înseamnă 
încă nimic, dacă nu sînt transformate într-o experiență vie de viaţă. 

.. Pe parcursul emisiunilor viitoare vom aduce argumente 
concludente privind forţa nepămîntească pe care o deţine muzica 
asupra omului. Noi deseori judecăm şi cunoaştem lucrurile 
superficial. La una din emisiuni, am pomenit de cartea lui Corneliu 
Cezar "Introducere în sonologie”, care mai poartă subtitlul 
"Acţiunea undelor sonore asupra nivelelor fizico-chimic, biologic şi 
psihologic". E vorba de faptul că sunetul acţionează asupra materiei 
vii, dar şi a celei inerte. Şi această acţiune este de necrezut! Autorul 
expune şase nivele de acţiune, începînd cu nivelul atomic şi 
molecular al materiei statice şi încheind cu cel al psihicului şi 
comportamentului uman. Orice ființă, care-şi duce existența pe 
planeta noastră, se naşte, se dezvoltă şi trăieşte într-un univers plin 
de radiații acustice, care au o importanţă vitală. Fără aceste vibrații 
viaţa se întrerupe. Omul nu poate trăi fără sunet, dar nici în zgomot 
(care, la fel, e sunet) nu poate trăi. Poluarea sonoră, impregnarea 
mediului în care ne ducem existenţa zilnică cu sonorități neprielnice 
auzului şi organismului duce la dereglări interioare, somatice şi 
psihice. Multe forme de stres ale omului modern sînt provocate de 
zgomotul produs de civilizația contemporană. De aceea, igiena 
auzului este la fel de necesară, ca şi igiena trupească şi cea 
sufletească. Omul are nevoie de sonorități armonice, aşa cum are 
nevoie de oxigen, lumină, căldură. Comunicarea cu muzica devine, 
în aşa fel, nu numai un lucru plăcut, dar absolut necesar. Dedicînd 
muzicii, fie doar şi cîteva zeci de minute pe zi, păstrăm sănătatea 
întregii fiinţe. E un "medicament" foarte simplu, ieftin, plăcut, dar 
foarte eficient. Aplicînd cît mai des o astfel de "medicină muzicală", 
vom avea mai puţină nevoie de cealaltă medicină, a doctorilor. Ieri 
am urmărit un reportaj televizat unde o femeie, care trecuse de vîrsta 
de o sută de ani, a fost întrebată ce-a întreprins ajungînd pînă la 

aceşti ani. Ea a răspuns că n-a făcut nimic deosebit, numai că a 
cîntat mereu, toată viața. Şi ea consideră că secretul ar consta anume 
în aceasta. Probabil că n-a exagerat prea mult, aici există mult 
adevăr. 

.. Vreau să aduc cîteva date interesante despre felul cum 
muzica acţionează şi asupra altei materii vii, nu doar asupra 
oamenilor. Aceasta ne va convinge şi mai mult asupra forței pe care 
o deţine muzica asupra noastră. Să începem cu plantele. 

Se face impresia că regnul vegetal este mai receptiv la muzică 
şi o "înţelege" mai bine decît unii din noi. 

Doctorul Singh din India punea la una şi aceeaşi oră să cînte o 
vioară în apropierea unui soi de plante acvatice ("Hydrilla 
verticilliata"). Peste 15 zile de astfel de tratament muzical plantele 
erau mult mai înalte şi robuste decît surorile lor, crescute în condiţii 
obişnuite. Dr. Singh a continuat experimentul cu alte plante 
("Impatius balsamina"), care în fiecare dimineaţă "ascultau" timp de 
o oră o melodie indiană. După cinci săptămîni de "audiție muzicală" 
s-a arătat că producția de frunze era cu 72% superioară celorlalte 
plante şi pe care le depăşeau cu 20 cm în înălțime. După o serie 
întreagă de astfel de cercetări dr. Singh a publicat rezultatele sale 
ştiinţifice, concluzionînd că se poate considera dovedit fără umbră 
de îndoială că muzica armonioasă influenţează pozitiv creşterea 
plantelor şi producerea florilor, a fructelor şi a seminţelor. El a 
continuat experienţele cu orezul, arahidele, tutunul de mestecat, 
porumbul, obţinînd o creştere a producţiei de cca 50-60% față de cea 
obişnuită. 

Alt exemplu. Doi studenţi americani, lucrînd asupra unei teze 
de licenţă, au alimentat cu muzică, pe o durată de opt săptămîni, o 
specie de catraveţi sădiți în două cutii. O cutie se afla într-o cameră 
unde suna muzica clasică, cealaltă în altă cameră unde suna muzica 
rock. Castraveţii au reacționat promt la muzică. Cei alimentaţi cu 
muzică din Haydn, Beethoven, Brahms, Schubert şi alți compozitori 
clasici creşteau spre difuzor, o plantă chiar înfăşurîndu-se în jurul 
lui. Celelalte, care au fost nevoite să asculte muzică rock, căutau să 
fugă de difuzor, agăţîndu-se de pereţii alunecoşi ai cutiei. 
Experimentul a fost repetat cu o specie de flori. Peste 15 zile, toate 
exemplarele tratate cu muzică rock erau moarte, pe cînd celelalte, 
care au "ascultat" muzică clasică, înfloreau. Şi încă un moment 

semnificativ. Plantele preferă instrumentele cu coarde față de cele 
de percuție, le place mai mult vioara, decît tobele. La fel, ele arată 
multă indiferență pentru muzica modernă 

Regnul animal, la fel, reacţionează destul de activ la muzică. 
Reacţia aici, însă, este de ordin mai superior. Lucrul acesta este 
firesc, deoarece animalele, spre deosebire de plante, emit ele însele 
sunete (cu toate că şi plantele emit anumite vibrații, însă 
imperceptibile pentru urechea noastră). Este cunoscut faptul că unele 
animale (cîini, pisici) pot fi învăţate să "cînte" (să producă sunete 
melodioase). Multe animale se comportă față de muzică în genul 
melomanilor: dau semne de mulțumire la ascultarea ei, se adună 
acolo unde răsună muzica (se vede că legenda despre Orfeu, care 
îmblînzea fiarele pădurii prin cîntul său din harpă, nu este chiar atît 
de fantastică). 

„„. La una din emisiuni, o ascultătoare ne-a întrebat dacă o să 
ascultăm şi o să vorbim şi despre muzica de "cult" sau, cum s-a mai 
exprimat dînsa, despre muzica "spirituală". Căci, după cum înţelege 
dumneaei, doar muzica de cult este spirituală. Cred că nu este chiar 
corectă această afirmaţie. Orice muzică de probă înaltă este 
spirituală, poartă o încărcătură spirituală. Parcă Requiemul lui 
Mozart ar fi muzică spirituală deoarece în el întîlnim text religios, 
iar Simfonia a 40-a a aceluiaşi autor nu este spirituală pentru că nu 
se vorbeşte în ea de Dumnezeu? Dacă muzica nu ne vorbeşte prin 
cuvinte concrete despre spirit, aceasta nu înseamnă că ea nu are 
nimic comun cu spiritualutatea. Muzica nu ne vorbeşte în cuvinte, ea 
vorbeşte în tonuri, în construcţii sonore, în intonații vii, născute de 
profunzimile spiritului uman. De aceea, unui neinițiat ea nu-i va 
spune prea multe lucruri. Orice fenomen spiritual trebuie cucerit. 
Or, cucerirea de acest gen este cucerirea nemărginirilor, a infinitului, 
este o veşnică înaintare, aspirație, căutare, dorință de a ne depăşi 
condiţia fizică şi materială. Muzica, la fel, trebuie cucerită, ca orice 
fenomen spiritual. Identificîndu-ne cu ea, noi ne identificăm cu unul 
din cele mai spirituale fenomene ale lumii. Cel ce ratează această 
şansă, rămîne printre cei săraci — în plan spiritual, bineînțeles. Şi 
dacă sărăcia nu-i un viciu (după cum se zice) în plan material, atunci 
în plan spiritual ea neapărat este un viciu. 

Muzica ne deschide uşa într-o nouă lume, ea prilejuieşte o altă 
înțelegere a lucrurilor, a rostului vieţii. Muzica este reprezentanta 

armoniei universale. Încă Pitagora cu cca 2500 de ani în urmă a 
intuit că Universul, Cosmosul îşi duc existența după legi muzicale, 
conform unor relaţii perfecte (armonice) între toate elementele 
sistemului. Noi vorbim deseori despre armonia lumii, iar cuvîntul 
armonie e cuvînt, prin definiție, muzical. Prin muzică intrăm şi ne 
contopim cu armonia lumii, adică cu Veşnicia, cu Absolutul. Orice 
cale (căutare) spirituală urmăreşte acest lucru. lată de ce muzica 
este, în esenţa sa, fenomen spiritual. Toată muzica, nu numai cea 
bisericească. 

Noi audiem muzică nu de dragul audierii, dar pentru a o 
întoarce spre sine, luînd-o ca mijloc şi sprijin pentru descoperirea în 
interior a unor însuşiri încă necunoscute, pe care doar muzica le 
poate scoate la suprafaţă şi valorifica. Muzica şi viața noastră 
spirituală sînt de nedespărțit. Zicea, pe bună dreptate, filozoful: "Nu 
poţi cunoaşte un om, decît după nivelul la care s-a ridicat muzica în 
sufletul lui”. 

Există valori adevărate şi există valori trecătoare, precum şi 
valori născocite. Fiecare îşi alege ceea ce doreşte. Cineva doreşte să 
meargă pe suprafață, altul doreşte să afle esenţa, sensul suprem al 
existenţei. Cineva trăieşte fără griji (mai bine zis, încearcă să 
trăiască, dar aceasta este o iluzie), pe altul îl frămîntă veşnicele 
întrebări. Ca pe Kierkegaare, filozoful danez, de exemplu: "Unde mă 
aflu? Şi cine sînt? Cum am nimerit aici? Ce mai este şi acest lucru 
care se numește lume? Ce înseamnă acest cuvînt? Cine-i acel care 
m-a ademenit în această viață şi acum mă părăseşte? Şi de ce nu s-a 
sfătuit cu mine, nu mi-a explicat manierele şi obiceiurile acestei 
lumi, dar m-a împins în rînd, de parcă am fost cumpărat?”. lată ce 
întrebări ne pune viaţa. Şi omul trebuie să găsească răspuns, căci de 
acest răspuns depinde sensul vieţii. Or, acest răspuns există, 
neapărat. Trebuie să ştii doar cum şi unde să-l cauţi. Ar părea, la 
prima vedere, izbitor, dar răspusurile la astfel de întrebări le poate da 
muzica. Mai bine zis, noi înşine le putem afla cu ajutorul muzicii. 
Muzica reflectă natura umană în toată complexitatea ei: atît aspectul 
ei emoţional, cît şi cel raţional, atît cel senzitiv, cât şi cel intelectual. 
Percepția muzicii porneşte prin faza emoțională, în mod obligatoriu, 
dar nu se limitează la ea. Emoţiile sînt doar valurile de suprafață. 
Marea însă o constituie nu doar valurile de suprafață, dar ceea ce se 
află în adîncuri, sub apă — curenţii de la adîncime. Valurile sînt 

trecătoare. Esenţa mării însă rămîne neschimbată. Tot aşa şi-n 
cazul percepției muzicii. A rămîne la suprafața ei înseamnă a nu 
cunoaşte niciodată cu adevărat ceea ce este această artă în esenşa ei. 
E important ca prin (sau printre) sonorităţile ei frumoase să-i auzim 
vocea lăuntrică. Imaginile vizuale sau mentale, pe care ni le 
declanşează o lucrare sau alta, subiectele, temele, titlurile, cuvintele 
etc. sînt importante, bineînţeles, dar ele constituie doar un impuls 
primar, un pretext pentru descoperirea unor sensuri de altă natură. 
A-i atribui muzicii şi a găsi în ea doar subiecte cotidiene înseamnă a 
merge pe calea vulgarizării ei. Vulgarizarea duce la moartea muzicii. 

Omul îşi duce existența pe pămînt şi priveşte la viață, de 
obicei, de pe poziţiile pămîntului. Muzica însă îl învaţă şi-l ajută să 
privească la existenţă şi de pe pozițiile cerului. Oare nu e important 
să ştim ce constituie viața noastră privită de sus, de pe poziţiile 
eternității? Aţi observat un lucru nespus de interesant? Omul se 
hrăneşte cu pămîntul, dar privirile veşnic şi le îndreaptă spre ceruri. 
De ce? 

... Aş vrea să mai adaug ceva referitor la titlul-programul unei 
sau altei lucrări, la conținutul ei, la felul cum trebuie găsit şi înțeles 
acest conținut ş.a.m.d. Să zicem că ascult o lucrare care ştiu cum se 
numeşte şi titlul ei mă ajută să mă orientez în conţinut, adică să ştiu 
ce "a avut în vedere" compozitorul etc. Dar dacă lucrarea n-are titlu- 
program, cum ar fi, de exemplu, Simfonia "Faust" de Ferenc Liszt 
sau Capriccio "La plecarea fratelui iubit" de J.S. Bach, dar s-ar numi 
Simfonia nr. 7, Sonata nr. 2 sau Concert pentru vioară şi orchestră în 
Re-major. Ce-mi poate sugera mie numărul de ordine al simfoniei 
sau chiar cuvintele Re-major? Absolut nimic. Atunci, ce-i de făcut? 
Trebuie neapărat să-mi caut un consultant, care m-ar ajuta? 
Bineînţeles că nu. Mai mult ca atît, există pericolul că acest 
consultant îmi va impune punctul său de vedere. Noi toți însă sîntem 
diferiți. Fiecare aude şi simte în felul său. Percepția muzicii este un 
proces eminamente subiectiv, strict individual, intim chiar (ceea ce 
are loc în acest moment în interiorul meu nu ştie şi poate nici nu e 
cazul să ştie nimeni). Cine poate hotărî pentru mine? Şi cine ar avea 
dreptul? Eu însumi trebuie să mă clarific cu mine însumi. Omul 
receptează muzica cu cele mai subtile fibre ale Eu-lui. Ea discută /a 
direct cu profunzimile. Programat fiind, pot să judec "cu mintea 
altuia”. Să simt însă cu simțul altuia, nu este posibil. De aceea, este 

important să ne contopim totalmente cu muzica ce sună, să trăim 
împreună cu ea povestea ei. Pentru că noi căutăm întîlnire cu muzica 
nu pentru a afla în ce tonalitate este scrisă, cîte părți are ş.a.m.d., dar 
pentru a trăi o stare interioară, o stare irepetabilă după natura, 
caracterul şi intensitatea sa, care nu poate fi atinsă decît doar prin 
comunicarea cu muzica dată. Omul, de fapt, pentru aceasta şi tinde 
spre muzică, îşi dă el seama de aceasta sau nu. Muzica nu este un act 
cognitiv în sensul obişnuit al noțiunii, adică pentru a ne comunica 
ceva date despre un lucru sau altul. Ea este, la fel, cunoaştere, 
indiscutabil, dar această cunoaştere este absolut specifică. Ea ne 
vorbeşte despre lumea de dincolo de aparenţe. Vă amintiţi cuvintele 
lui George Bălan? ("Muzica ne este dată pentru a vedea invizibilul şi 
a auzi inaudibilul"). Muzicologul Veaceslav Meduşevski e de 
aceeaşi părere: "De obicei, noi conferim muzicii conţinuturi din 
lumea vizibilă. Pe ce drept? E o eroare! Sensul muzical ţine de 
lumea invizibilă!". Aşadar, întîlnirea cu muzica nu este altceva decît 
trăirea unei stări nepămînteşti, comunicarea, prin ea, cu lumea 
"subtilă". De aceea, pe primul plan stă ceea ce se întîmplă cu noi (în 
noi), dar nu ceea ce-am aflat despre lucrare. Ce-mi va da 
cunoaşterea muzicii doar pe dinafară? Voi şti un pic mai mult? Dar a 
şti mai mult încă nu înseamnă a fi mai înţelept. Înţelepciunea nu se 
caracterizează prin cantitatea de idei, dar prin intensitatea trăirii lor. 
Poţi cunoaşte puţin, dar aceste cunoştinţe să le transformi în 
înțelepciune. Nu întotdeauna o persoană cu universități terminate e 
mai înțeleaptă decît un simplu țăran. Pentru că înțelepciunea ţine nu 
doar de minte, dar, neapărat (şi poate în primul rînd), de simț. Este 
mult mai jignitor pentru o persoană cînd îi zici că n-are simț 
(omenesc), decît atunci cînd îi zici că n-are minte. Muzica, prin 
trăirea valorilor conținute în ea, contribuie în mod direct la 
cultivarea simțului, a simțirii, la acumularea înţelepciunii. Şi poate a 
înțelepciunii supreme. Aici aş vrea iarăşi să-l citez pe George Bălan, 
autorul  "Musicosophiei"  ("Musicosophie" = "înțelepciunea 
muzicii") care e convins că în muzică se conţine înțelepciunea în 
sine, înțelepciunea "sui generis" (poate că aceasta au avut în vedere 
filozofii care s-au exprimat că muzica este filozofia supremă?). 
Numai că ea nu se află la suprafață, dar trebuie descoperită. Şi 
însuşită. 

„„„ Vedeţi cît e de clar şi simlu? Aţi rămas unul la unul cu 
muzica ce a sunat acum. Şi nimeni nu poate hotărî pentru 
dumneavoastră despre ce v-a vorbit ea. Ceea ce-aţi simţit la moment, 
acela a şi fost conţinutul acestei muzici. Acest conținut pe 
parcursurile reaudiţiilor se va modifica, se va lărgi, îmbogăţi, 
aprofunda etc. Poate chiar se va transforma în altceva, căci calea 
căutărilor spirituale nu urmează o linie dreapră. Desigur, 
compozitorul a numit într-un fel această lucrare. Dar parcă de la 
aceasta vă este mai uşor? Parcă sufletul dumneavoastră, ascultînd 
această muzică "tristă", se va întrista mai puţin? Dar poate această 
muzică şi există pentru a permite sufletului să se afle liber în 
tristeţea sa? Numai că această tristeţe (s-o numim aşa), provocată de 
muzică, nu e deşartă, "neutră", ca în cazul unei tristeți obişnuite, 
care ne vizitează atunci cînd "n-aveam cu ce ne ocupa". Tristeţea din 
muzică e plină de sens. Ea ne produce chiar plăcere (altfel n-am 
asculta această muzică). Vedeţi ce face muzica? lată forța ei 
transfiguratoare: — negativul îl transformă în pozitiv, obişnuitul în 
neobişnuit, pămîntesul în nepămîntesc, vremelnicul în veşnic etc. De 
aceea şi îi vine greu omului să vorbească după o audiție adevărată. 
Nu este posibil să traduci în cuvinte ceea ce-ai simţit, ce ţi-a şoptit 
muzica, pe unde te-a purtat. Dar nici nu este necesar acest lucru. A 
asculta şi, după aceea, a dori să taci — iată care ar fi poate supremul 
efect şi suprema realizare! 

.. Cercetînd, din interes profesional, relația "Om - Muzică", 
am ajuns la concluzia că ştiinţa este încă departe de cunoaşterea 
adevărată a acestei probleme. În ciuda faptului că despre muzică s- 
au scris mii de cărți, ea rămîne necunoscută în ceea ce priveşte 
relația ei cu sufletul uman. Adică rămîne încă foarte neclar 
esențialul, căci, ca atare, în afara acestei relaţii muzica nici nu există 
ca muzică. Ea există în măsura în care există omul, care o percepe. 
În afara lui, ea rămîne a fi doar o simplă sonoritate, alături de multe 
altele din lumea aceasta. 

Muzica pătrunde în om nu numai prin ureche, cu toate că 
organul specializat în perceperea ei este auzul. Am menţionat deja 
că muzica acţionează asupra noastră în mod "direct", la nivel de 
corp. Un simplu argument: reacția la muzică a oamenilor lipsiţi de 
auz. Există multiple cazuri la acest capitol. În timpul comunicării cu 
muzica în organism se produc schimbări somatice de diferit ordin. 

Dar cea mai mare legătură o ţine cu respiraţia (sursa vieţii!). Şi 
acest fapt nu este întîmplător. Sunetul muzical nu este doar sunet, el 
este "ton", adică "sunet uman", trecut prin prisma structurilor interne 
ale omului, legat la direct de ceea ce numim intonaţie, adică de 
respirație, căci intonația vocii este, în fond, o respirație audibilă, 
sonorizată, cu ritmul şi intensitatea sa. Fraza muzicală nu este doar o 
sumă (succesiune) de sunete, ea este construită în raport cu 
particularitate şi însuşirile respirației. Chiar şi în muzica 
instrumentală. Desigur, compozitorul poate nici nu conştientizează 
lucrul acesta, fenomenul se produce în mod inconştient. Muzica nu 
va putea fi cîntată dacă nu va corespunde particularităților 
fiziologice ale organismului. Şi invers: ea nu este altceva decît 
continuarea activităţii organismului nostru. Şi, în primul rînd, repet, 
a respirației. lată marea şi tainica legătură dintre om şi muzică! 
Ritmul muzical ţine în modul cel mai direct de ritmul mişcărilor ce 
se produc în interior. Dar lucrul acesta nu trebuie înțeles simplist. 
Metamorfozele care se produc sînt mult mai complexe. Şi 
complexitatea ține de faptul că acţiunile se petrec pe două planuri 
absolut diverse — cel fiziologic-fizic şi cel psihologic-spiritual, 
cărora muzica le dă întîlnire, le contopeşte într-un tot întreg. Marea 
taină a muzicii se naşte anume aici, în punctul de contopire, dar în 
acelaşi timp şi în punctul de respingere, a două planuri, a două lumi, 
a Materiei şi a Spiritului. La această mare Intersecţie, se găseşte 
omul. Din tensiunea dintre aceste două lumi s-a şi născut sufletul 
uman. Din aceaşi tensiune se naşte şi muzica — fireasca continuare a 
sufletului. 

„„„ Astăzi din nou vom asculta muzică. Vom asculta şi vom 
medita: despre muzică, dar şi despre viaţă. Pentru că muzica 
adevărată neapărat ne invită la meditaţie, ea cere să fie însoțită de 
meditaţie. În caz contrar, ea rămîne doar ca fond, ca un abstract 
fundal sonor pentru alte preocupări. Şi aceasta, pe de o parte, nu e 
rău — mai bine să răsune muzica decît nimic, mai bine armonie 
sonoră decît linişte tristă. Dar aceasta este doar una din funcțiile 
muzicii, cea elementară. În cazul dat, nu este atît de important ce fel 
de muzică sună, e esenţial să sune ceva, şi cu cît mai simplu şi plăcut 
pentru auz, cu atît mai bine. Această muzică nu cere efort — ea ne 
mîngîie plăcut auzul cum ne mîngiîie corpul soarele de primăvară 
sau apa mării vara. Marea muzică însă nu e pentru a mîngiia auzul. 

Acel care preferă doar astfel de întîlniri cu muzica puţin cîştigă. 
El rămîne acelaşi, care a fost şi pînă la întîlnirea cu ea. În toate 
epocile, cînd se vorbea de spiritualitate, se subînţelegea, obligatoriu, 
şi prezenţa muzicii. Ce fel de spiritualitate fără armonie? lar armonia 
perfecîtă se află în muzică. Trebuie să ştim însă cum s-o descoperim 
(auzim), cum s-o preluăm. Şi s-o transformăm în proprietate a Eu- 
lui. 

.. Am vorbit deja că muzica acţionează asupra a tot ce este 
viu — mai bine zis, tot ce este viu reacţionează la muzică. Spre 
muzică tinde orice ființă — fără nici o instruire muzicală. Cunoaştem 
că fătul, încă nenăscut, deja reacționează la muzică. Simţul muzical 
este o trăsătură nativă. Şi cauza nu constă doar în ereditate. Pentru 
că oameni foarte îndepărtați de civilizația modernă, la fel, se lasă 
vrăjiți de muzica noastră. lată unul din exemple, aproape 
neverosimil, dar real. Cercetătorul Alan Geyerbrant a nimerit în 
jungla fluviului Amazon într-un trib de indieni. Călătorul a 
descoperit că acest trib nu comunică cu alţi locuitori ai planetei şi nu 
cunoaşte o altă viață decît cea de junglă. Izolare totală. Membrii 
tribului îşi duc existenţa aşa, cum şi-o duceau sute de mii de ani în 
urmă oamenii primitivi. Însă o descoperire-surpriză i-a dat prilej de 
meditaţie cercetătorului, precum şi, ulterior, întregii lumi a ştiinţei. 
Care a fost motivul? Se ştie că indienii sînt nişte oameni foarte 
rezervaţi, care îşi demonstrează rar emoţiile. Faţa întotdeauna le este 
"rece". Francezul-călător însă a demonstrat la întoarcere o fotografie 
a unui tînăr vînător al acestui trib. Chipul lui, plin de emotie, trăda o 
profundă trăire interioară. lar cauza consta în ... muzica lui Mozart! 
Geyerbrant luase cu sine un pick-up cu discuri ca să-i "servească" pe 
indieni cu muzică. Fotografia constituia doar un cadru din filmul 
realizat de cercetător şi din care se vedea foarte clar că tînărul 
indian, într-adevăr, asculta o simfonie de Mozart, iar trăirile ţineau 
anume de muzică. Călătorul a mai observat că "primitivii” rămîneau 
absolut indiferenți față de ritmurile şi melodiile muzicii de tip rock, 
în schimb rămîneau mult mişcaţi de muzica clasică cu caracter 
liniştit, meditativ. În special, de muzica lui Mozart... 

... Aş vrea să reven cu anumite precizări la un moment foarte 
important, pe care l-am discutat la una din emisiuni. După prima 
audiție, obținem o imagine de ansamblu asupra lucrării, ne apar 
primele impresii generale. Şi aici lucrarea ni se prezintă ca un flux 

sonor neîntrerupt, ca o curgere liberă, informă. Dar iată că 
această melodie frumoasă şi plăcută, dar încă foarte neclară — 
neclară în ceea ce este cu adevărat — trebuie cercetată auditiv. 
Reaudiind-o de cîteva ori, vom găsi "cheia", cu ajutorul căreia vom 
putea intra în lucrare. De aceea, următorul pas va fi clarificarea 
structurii lucrării. Cu toate că lucrarea curge liber, formîndu-ne 
inițial impresia că nu s-ar supune vreunei legi stricte, ea totuşi nu se 
mişcă haotic, dar urmează o anumită albie. Treptat descoperim că în 
spatele acestui flux inform se ascunde o ordine perfectă. lată un 
exemplu. Forma ariei din Suita nr. 3 pentru orchestră de J.S. Bach 
este următoarea: AABCBC. Comprimată la maximum, ea ni se 
prezintă sub următoarea expresie matematică: A”(BCY. Bineînţeles, 
compozitorul n-a alcătuit mai întîi formula matematică, iar apoi a 
creat lucrarea. EI a scris MUZICA în curgerea ei liberă. Dar această 
curgere ascunde în sine, după cum vedem, o disciplină ideală. 

De ce este necesar de a clarifica forma-structura lucrării? (ar 
părea că acest lucru ar trebui să-i intereseze doar pe specialişti). 
Lucrarea muzicală este nu numai Spirit, dar şi Materie, este nu 
numai Conţinut, dar şi Formă. Şi această formă nu este o schemă 
inertă, dar o construcţie vie, în mişcare-devenire. Conţinutul se 
constituie odată cu construirea (desfăşurarea) formei. De aceea, 
urmărirea şi clarificarea formei ne duce la intrarea în conţinut. 
Nimic nu se produce în afara Formei, acesta fiind un principiu 
universal. Forma ţine de : ordine, disciplină, structură, succesiune, 
coerență, ritmicitate, ierarhie etc. Ordinea-Organizarea stă la baza 
Existenţei. "Viaţa este formă", spune Henri Foccillon în "Viaţa 
formelor" (Bucureşti, Meridiane, 1995). Tot aici autorul face o 
afirmaţie importantă pentru subiectul nostru: "Orice activitate se lasă 
descoperită în măsura în care capătă formă". Forma stă la baza 
materiei vii şi nevii, inclusiv la baza gîndiri / conştiinţei noastre (a 
se vedea, de exemplu: Henri Ey. Conştiinţa. Bucureşti. Ed. 
Ştiinţifică, 1998). De aceea, acest principiu al Formei, şi încă al 
formei ce se constituie treptat, ca mișcare în timp, nu poate fi străin 
muzicii. Muzica, înainte, de toate, este organizare-disciplină-ordine, 
poate chiar în expresia supremă a acestor categorii (cosmos 
înseamnă "ordine" şi "armonie"). Numai că această ordine este 
ascunsă. "Muzica este un calcul matematic, pe care-l face inima 
noastră fără să ne prevină", zicea Leibniz. lată încă una din tainele 

muzicii, dar şi a conştiinţei noastre: curgere liberă pe fundalul 
unei disciplini stricte. De aici, fără însuşirea construcţiei sonore, 
riscăm să pierdem uşor lucrarea din conştiinţă şi simţuri. Depistarea 
formei înseamnă clarificarea albiei, în care curge muzica. Această 
albie o urmează, apoi, mişcările / trăirile interioare, care iau, prin 
aceasta, o anumită direcție şi capătă "organizare". Interiorul preia 
ordinea (armonia) muzicii. Intrăm în sunet şi, prin el, ne contopim 
cu mişcarea sonoră. E foarte important să fim mereu conectaţi la 
muzică — nimic în afara ei. Aici se produce următorul fenomen: cu 
cît mai mult înaintăm în muzică, cu atît mai mult muzica înaintează 
în noi. Treptat, de la o relaţie pe orizontală cu lucrarea ajungem — 


prin arcuirea capetelor liniei "Eu" şi a liniei "Muzică" — la 
contopirea cu ea, obţinînd o mişcare unitară perpetuă: 
EU MUZICA 


(Suflet) feb 


Probabil că această idee (numai că în planul global al relației 
"muzică-om") i-a apărut lui Vasile Romanciuc cînd a scris 
următoarele versuri: 

"La un capăt sunetul — 
La alt capăt sufletul, 
Mereu preschimbîndu-se 
Şi înveşnicindu-se". 
Muzica şi omul se înveşnicesc reciproc... 

WORKSHOP-UL "ARTA AUDIȚIEI MUZICALE" 


În scopul familiarizării tuturor doritorilor (studenților, 
intelectualilor, elevilor colegiilor, liceelor, şcolilor generale şi de 
artă) cu marea muzică, am desfăşurat în cadrul Universităţii "Alecu 
Russo" activitatea workshop-ului ” "Arta audiției muzicale". Intenţia 
a fost de a deschide în fața publicului adevăratele frumuseți şi 
sensuri ale muzicii, supremele ei valenţe şi virtuţi, de a descoperi 
facultatea de neînlocuit pe care o deţine această artă în purificarea şi 
înălțarea fiinţei umane. 

Metoda de lucru poartă un caracter netradiţional. Ca şi în 
cazul emisiunilor radiofonice "Taina muzicii”, workshop-ul nu 
urmăreşte un scop informativ, adică de cunoaştere a unui număr 
anumit de lucrări muzicale şi compozitori. Ascultătorilor li se 
propune de a însuşi altceva — arta comunicării cu muzica. Or, 
aceasta este o problemă cu totul aparte. 

Prezentăm, în continuare, programul de lucru al activităţii, 
după care se poate urmări conţinutul ei, precum şi cîteva "partituri 
ale ascultătorului” (sau "hărți ale audiţiei”), create în procesul 
lucrului asupra unei sau altei piese în sala de audiție. Acestea 
reprezintă rezultatul investigaţiei auditive asupra muzicii, care duce 
la descifrarea tainicului ei conţinut. 


Preambul 


Facultatea de a înţelege muzica nu vine de la sine. Marea 
muzică nu-i spune nimic (sau aproape nimic) celui ce nu învaţă s-o 
asculte în mod special. Pătrunderea în mesajul ezoteric al 
comunicării muzicale constituie o problemă insolubilă pentru cei 
neinițiați. 

Instituţiile de învățămînt muzical îşi instruiesc elevii 
(studenţii) în a face muzică — a o interpreta şi a o compune. Dar 
neglijează deplin (considerîndu-se că acest lucru s-ar produce de la 
sine) cultivarea capacităţii de a percepe, adică de a o asculta şi auzi, 
de a o simți, trăi şi înțelege. Or, anume acesta este rostul marii 
întâlniri cu muzica sub orice formă. 


° Workshop — "atelier de creatie". 

Workshop-ul îşi propune iniţierea viitorilor profesori- 
muzicieni — dar şi a profesorilor de alte specialităţi, deoarece metoda 
propusă nu presupune prezența unei instruiri muzicale — în arta 
audiției ca activitate specifică, cu legile şi tehnologiile ei. De aceea, 
workshop-ul, cu adaptările respective (dar neesenţiale în fond), a 
fost propus şi este ascultat de către studenții altor facultăți, precum 
şi de către melomani ai oraşului. 

Purtînd, în esență, un caracter practic, "Arta audiţiei 
muzicale" înglobează şi anumite probleme de ordin teoretic şi 
metodologic, urmărind, prin aceasta, pregătirea viitorilor dascăli 
pentru acţiunea de familiarizare a omului cu muzica sub aspectul 
pătrunderii în mesajul ei abscons şi criptic. 


TEMATICA WORKSHOP-ULUI 


I. RAPORTUL "MUZICĂ - OM": PRELIMINARII 

FILOZOFICE, ESTETICE ŞI PSIHOLOGICE: 

* Muzica - fenomen estetic şi artistic. Muzica - domeniu 
spiritual. Relația de suprafață (exterioară) "muzică-om". 
Relaţia existenţială (interioară) "muzică-om”. 

* Noţiunea de ascultare. Ascultare şi auzire. Ascultarea ca 
facultate ce se dobîndeşte. Ascultarea ca act volitiv, activ şi 
participativ. Ascultare-delectare şi ascultare-pătrundere. 
Principiul interiorizării muzicii: trecerea muzicii de pe 
planul exterior/fizic pe planul interior/psihologic/spiritual; 
imprimarea muzicii în sine; instalarea muzicii în interior. 

* Sunetul ca informaţie. Specificul informaţiei sonore 
(auditive). Caracterul abstract şi ezoteric al mesajului 
muzical. Elementul "creație" în descifrarea auditivă a 
mesajului sonor. 

*  Audierea muzicii ca act de trăire interioară. 

II. STATUTUL COMENTATORULUI DE MUZICĂ 
Muzica şi comentarea ("explicarea") ei. Comentatorul, 
verigă intermediară între muzică şi ascultător. Misiunea şi 
limitele comentatorului. Comentariu didacticist şi comen- 
tariu - deschidere de drum. Rolul, funcţiile şi caracterul 
informaţiei verbale în activitatea de audiție muzicală. 


III. 


IV 

STATUTUL ASCULTĂTORULUI DE MUZICĂ 


* 


Condiţia de ascultător. Rolul lui în contextul triadei "cre- 
are - interpretare - receptare". Ascultătorul ca al treilea 
creator al muzicii. Ce creează ascultătorul? 

Aspectele contactului cu opera muzicală. 
afectiv-sentimentalist; 

analitic-raționalist; 

psihologic-interiorizant,; 

reflexiv-meditativ. 


TEHNOLOGIA AUDIȚIEI MUZICALE 


* 


Pregătirea pentru audiție. Crearea condiţiilor exterioare: 
loc, timp, anturaj, atmosferă. Acordajul interior. "Izolarea" 
ca premisă obligatorie. 

Prima comunicare auditivă cu lucrarea şi rezultatul obţinut: 
perceperea de ansamblu. 

A doua comunicare: conturarea structurii generale a 
compoziției (părţi, secţiuni, teme-melodii etc.). 

A treia comunicare: perceperea temelor-melodii ca 
"personaje" cu caractere specifice. 

A patra comunicare: discursul  muzical-sonor ca 
"narațiune". 

A cincea comunicare: dialog intern cu muzica - 
"interogarea" muzicii, descoperirea de sensuri "ascunse". 
Memorarea sonoră (auditivă) a lucrării. Memorarea 
interioară. 

Procesul (fazele) de interiorizare a lucrării. Metode de 
interiorizare: fredonatul, cîntul meditativ, intonarea plastică 
(melogestica) ş.a. Auzirea muzicii în sine. 

Reculegerea de după audiție şi importanța ei. 
Reparcurgerea interioară a lucrării după încetarea sunării 
ei. 

Nivelul superior al audierii: contopirea cu lucrarea, 
transformarea muzicii în energie ființială - ca sursă de viață 
şi orientare existențială. 

Reîntîlnirile ulterioare cu lucrarea: continuarea dialogului. 


98 


99 


100 


LUCRĂRI MUZICALE RECOMANDATE” 
Albinoni Tomaso. Adagio. 
Allegri Gregorio. Miserere. 
Bach Johann Sebastian. Aria din suita pentru orchestră nr. 3. 
Bach Johann Sebastian. Cantata nr. 147 (fragmente). 
Bach Johann Sebastian. Clavecinul bine temperat (secvenţe). 
Bach Johann Sebastian. Concertul brandenburgic nr. 1, 2, 3, 5 


(fragmente). 


Bach Johann Sebastian. Concertul pentru două viori şi 


orchestră (BWV 1043). 


Bach Johann Sebastian. Concertul pentru vioară şi orchestră 


în la-minor (BWV 1041). 


nr. 2 


Bach Johann Sebastian. Magnificat (BWV 243). 

Bach Johann Sebastian. Missa în si-minor (fragmente). 

Bach Johann Sebastian. Pasiunile după Matei (fragmente). 
Bach Johann Sebastian. Toccata şi Fuga în re-minor. 
Bach-Gounod. Ave Maria. 

Barber Samuel. Adagio pentru orchestră de corzi. 

Beethoven Ludwig van. Romanţă pentru vioară şi orchestră 


Beethoven Ludwig van. Simfonia nr. 5. 

Beethoven Ludwig van. Simfonia nr. 8 (p. II). 
Beethoven Ludwig van. Sonata Lunii (integral). 
Beethoven Ludwig van. Sonata Patetică (integral). 
Berlioz Hector. Simfonia fantastică (p. II - "La bal"). 
Bizet Georges. Habanera din opera "Carmen". 

Brahms Johannes. Dansuri ungare (nr. 1, 2, 5, 6, 7, 8, 21). 
Brahms Johannes. Simfonia nr. 3 (p. HD). 

Bruckner Anton. Ave Maria. 

Bruckner Anton. Simfonia nr. 7 (integral). 

Ceaikovski Piotr. Cor şi scenă din opera "Evghennii 


Oneghin". 


”) 


Lucr[rile nominalizate au fost audiate @n cadrul emisiunilor 


radiofonice "Taina muzicii", precum |i al workshop-ului "Arta audiliei 
muzicale". 

Ceaikovski Piotr. Valsul florilor din baletul "Spărgătorul 
de nuci". 

Chopin Frederic. Mazurca (opus 63, nr. 3). 

Chopin Frederic. Scherzo (opus 31, nr. 2). 

Chopin Frederic. Studiu (opus 10, nr. 3). 

Chopin Frederic. Valsuri (în mi-minor, posthum; în Mi 
bemol-major, opus 18). 

Chopin Frederic. Fantezie-Impromptu (opus 66). 

Debussy Claud. Arabesca nr. 1. 

Delibes Leo. Ductul florilor din opera "Lakmé". 

Dvorak Antonin. Stabat Mater (fragmente). 

Dvorak Antonin. Umorescă. 

Enescu George. Preludiul la unison din Suita l-a pentru 
orchestră, op. 9. 

Enescu George. Sarabanda din Suita a 2-a pentru orchestră, 
op. 20. 

Enescu George. Suita sătească, op. 27. 

Gluck Christoph Wilibald. Corul introductiv din opera "Orfeu 
şi Euridice". 

Glinka Mihail. Poloneză din opera "Viaţa pentru ţar”. 

Gounod Charles. Cor din opera "Faust". 

Grieg Edward. Dansul Anitrei din suita pentru orchestră "Peer 
Gynt". 

Haendel Georg. Muzica apelor. 

Haendel Georg. Oratoriul "Solomon" (fragmente). 

Haydn Franz Josef. Concert pentru violoncel şi orchestră nr. 1 
Q. D. 

Haydn Franz Josef. Simfonia concertantă în Si-major 
(integral). 

Liszt Ferenc. Visurile dragostei. 
Massenet Jules. Elegie. 
Massenet Jules. Meditaţie. 
Mendelssohn-Bartholdy Felix. Concert pentru vioară şi 
orchestră în Mi-major. 
Mozart Wolfgang Amadeus. Concert pentru pian şi orchestră 
nr. 21 (p. ID. 
Mozart Wolfgang Amadeus. Concert pentru pian şi orchestră 
nr. 23 (P. ID) 

Mozart Wolfgang Amadeus. Mica serenadă nocturnă. 

(Integral). 

Mozart Wolfgang Amadeus. Simfonia nr. 40 (integral). 

Mozart Wolfgang Amadeus. Simfonia nr. 25 (p. D). 

Mozart Wolfgang Amadeus. Recviem. Integral. 

Offenbach Jacques. Barcarolă din opera "Poveştile lui 
Hofman". 

Orff Carl. Carmina Burana (fragmente). 

Pachelbel Jochann. Canon. 

Paganini Nicolo. Concert pentru vioară şi orchestră nr. 1 (P. 
M). 

Paganini Nicolo. Studiu pentru vioară în sol-minor, Vivace. 

Rachmaninov Serghei. Preludiu pentru pian nr. 5, opus 23. 

Rachmaninov Serghei. Rapsodie pe o temă de Paganini. 

Rachmaninov Serghei. Vocaliză (pentru orchestră). 

Ravel Maurice. Bolero. 

Saint-Saens Camille. Dans Macabru. 

Saint-Saens Camille. Lebăda din "Carnavalul animalelor". 

Sibelius Jan. Vals trist. 

Schubert Franz. Ave Maria. 

Schubert Franz. Serenadă pentru orchestră. 

Tartini Giuseppe. Trilurile Diavolului. 

Verdi Giuseppe. Coruri, arii din operele "Traviata", 
"Nabucco" ş.a. 

Vivaldi Antonio. Anotimpurile (integral). 

Wagner Richard. Uverturi, Preludii şi coruri din operele 
"Lohengrin", "Parsifal", "Tannhauser". 


XX Xp Xe XX 

TABLA DE MATERII 


Cuvînt înainte .... ce 

Muzica şi taina vieţii ....... cec. 
Filozoful şi muzica ........ cc... 
Auzim noi, oare, muzica? ...... ec. 

